
Z A P I S N I K

SA 21.SJEDNICE GRADSKOG VIJEĆA

GRAD GRAČANICA

Održana dana 31.10.2022.godine u sali za sjednice nove zgrade Grada Gračanica sa početkom u 11,00 sati.

Na početku, sjednici je prisustvovalo 29 članova Vijeća.

Odustan je bio Dino Dedić.

Pored članova Gradskog vijeća sjednici su prisustvovali: Gradonačelnik Nusret Helić, Gradski pravobranilac Jasminka Imširović, šefovi službi za upravu, član Etičke Komisije Danica Martić, te predstavnici sredstava informisanja.

Sjednicu je otvorio i istom predsjedavao Nihad Krajinović, Predsjedavajući Gradskog vijeća, zajedno sa zamjenikom Šehić Edinom i sekretarom Dženanom Tukulj.

Zapisnik je vodio Iljazović Hazim, a vršilo se i tonsko snimanje sjednice.

Zapisnik sa 20.sjednice Gradskog vijeća je jednoglasno usvojen.

Predsjedavajući Gradskog vijeća, pročitao je pristigle odgovore:
Na 20. sjednici GV Gračanica upućeno je 8  inicijativa i  7  pitanja. Pristigli odgovori su slijedeći :  
· Vijećnik Reuf Baraković inicirao je objavu uputa građanima kako postupati u slučaju uočavanja i prijave pasa lutalica, na što je stigao odgovor iz JP „Veterinarska stanica“ Gračanica u kojem se navode postupci i načini djelovanja.     

· Vijećnik Demir Milkić inicirao je donošenje lokalne Odluke o regulisanju saobraćaja u centralnoj šetnici a u kontekstu zabrane voženje električnih romobila istom. Iz Policijske uprave Gračanica pristigao je odgovor koji se može smatrati i odgovorom na vijećničko pitanje vijećnika Hasana Puškara na istu temu s pozicije primjene zakona. U odgovoru se navode radnje koje bi trebao poduzeti upravitelj lokalnih cesta kako bi se ova oblast regulisala. 
· Vijećnik Edin Šehić upitao je  da li je građevinski objekat spremnik za medicinski kisik u JZU Opća bolnica „dr.Mustafa Beganović“ izgrađen u skladu sa zakonom i da li posjeduje potrebnu dokumentaciju. Na ovo pitanje odgovoreno je iz Službe za inspekcijske poslove a u odgovoru se navodi kako je inspekcijskim nadzorom uočeno kršenje zakonskih propisa te naložene upravne mjere u skladu sa zakonskim ovlaštenjima. Kada je u pitanju rješenje o urbanističkoj saglasnosti ona je pribavljena kao i elaborat o zonama opasnosti. Samim tim stečeni su uslovi za odobrenje za građenje predmetnog objekta.       

· Još jednom ćemo se vratiti na temu pasa lutalica kroz pitanje vijećnika Hasana Puškara o štetama nastalim napadima pasa lutalica i odgovor koji je dostavljen iz Policijske stanice Gračanica. U odgovoru su navedene radnje poduzete po slučaju prijave napada pasa lutalica na stoku.  

· Na preostale inicijative i pitanja odgovori nisu pristigli. 

Komentar na odgovor, Hasan Puškar:

„Što se tiče mojih pitanja, odnosno incijativa, svi su odgovorili osim što nisam dobio odgovore iz Gradske uprave na pitanja, jer sam postavio i inspekcijskoj Službi šta treba neko učiniti da bi mogli poduzeti neke radnje.Ja ću sada prokomentarisati malo odgovor iz Policijske uprave.Nije tačno da uvijek izađete na lice mjesta, odnosno na uviđaj ili već šta se zatraži od vas, jer ja iz ličnih primjera znam da niste došli, ili da dođete kroz dva, tri dana nakon narušavanja javnog reda i mira itd., ali o tome će vjerovatno imati i unutarnja kntorola posla.Druga stvar, oni su ovdje optužili Gradsku upravu pošto je Gradska uprava odgovorna za ulice u gradu, odnosno u naselju i da niste postavili odgovarajuću saobraćajnu signalizaciju, čime Gradska uprava ugrožava pješake kroz centar grada.Tako su oni naveli, niste postavili odgovarajuće saobraćajne znakove i da imate samo jedan saobraćajni znak postavljen na ulazu u pješačku zonu i to od Etne odozgo, a da s ostalih strana nemate znakova.Sljedeća stvar, nije tačno da trotoarom mora biti postavljen neki znak, jer trotoar je uzdignuta površina namijenjena za kretanje pješaka po kojoj ne smije niko više da se kreće, ni biciklo, ni romobil, znači striktno navedeni pješaci.Pa pošto je tako izjavljeno ja bih zamolio nadležne u Gradskoj upravi koja je Služba već nadležna da već jednom pristupimo postavljanju saobraćajne signalizacije barem u užem dijelu grada.Odnosno tamo kaže da se postavi saobraćajni zanak zabrana kretanja bicikla kroz centar grada, odnosno pješačkom zonom.To nam znači da u principu treba nekih pet, šest znakova da bi mi spasili naše građane od divljanja biciklista po užem dijelu grada.Sljedeća stvar, Veterinarska stanica, jedva čekam da Zaim ovdje dođe i podnese Izvještaj.Do sada godinama nisam htio ga ništa pitati, o njegovim uplatama, isplatama i takvih stvari, ali mogu donijeti sljedeće Vijeće.Lijepo sam pitao jel to ogrlica ili minđuša, jest to bitno, da nije tačno da se stavljaju ogrlice nego neke tamo minđuše ili šta li već.Šta me briga šta on stavlja, jasno sam postavio pitanje, ko istovara pse po selima, po napuštenim prostorima iz vozila, pet, šest, sedam, deset.Znači je li to istovara Veterinarska stanica ili neko drugi, psi imaju čipove i ja sam zahtjevao od Policijske uprave da napravi uviđaj na licu mjesta, jesu li oni konstatovali čiji su čipovi ili nisu.Onda sljedeći dogovor je bio da je izašao veterinar i utvrdio, je li taj veterinar utvrdio jesu li ti čipovi od Veterinarske stanice Gračanica ili od nekoga drugog, nije.Znači ako nisi ništa utvrdio tvoji su, ako nisu tvoji čiji su.Svaki dan istovaraju se psi lutalice za čipovima po svim MZ i ja zahtjevam od Policijske uprave i od Veterinarske stanice Gračanica, jer mi nju plaćamo, ne plaćaju oni mene već ja njih.Da se samo ne sjedi i uživa i troše budžetske pare, nego da se malo zarade pare, a ne samo budžetske da se troše.Zahtjevam da se izvši uviđaj čiji su čipovi, jer sam provjerio sa Dženanom da sve ima taj Dogs Trust koji plaća i da sve ima kome su izdati pod brojem i da se više utvrdi ko istovara tolike pse, to je haus po čitavom Gradu.Ujedno zahtjevam da pokrene incijativu i Služba za inspekcijske poslove jer ovo stvarno više nema smisla.To prebacivanje lopte jedne na druge, pusti priču ba i samo radite svoj posao jer svi primate platu i radite svoj posao, nema više lezi hljebe da te jedem.Ako je policija poslala dopis u Veterinarsku stanicu da izvrši uviđaj, ima da utvrde zajedno sa policijom čiji su, ako nećete raditi svoj posao samo recite, ima neko ko će raditi posao da vas kazni i jedne i druge i treće.Ovo nema više smisla, od tih pasa lutalica više se ne može ni po okolnim MZ hodati, ne može se hodati, znači je li treba nekoga moliti da radi svoj posao.Ako nećete raditi samo kažete nećemo, ima neko ko će raditi posao, ali ovo više nama smisla i prebacivanje lopte.Evo ja ovdje za ovom govornicom godinama govorim o saobraćajnoj signalizaciji u gradu i jesmo li imali tačku dnevnog reda i temu o saobraćajnoj signalizaciji i je li rečeno da je pokrenuto, da je raspisano, a ja nisam ni jedan znak vidio da je postavljen u ovoj godini, ni jedan jedini saobraćajni znak.Gdje su postavljeni ako su postavljeni, osim što se postavljaju redovno na regionalnij cesti, mislim stvarno nema smisla.Kada neko napravi neki belaj, divljanje po putu svaki dan što se dešava, nije kriv, odnekle se mora krenuti ili policija, ili Gradska uprava, ili inspekcija, ko je nadležan više, ovo nema smisla.U subotu naveče deset vozila po kanalima, zašto, kaže nema saobraćajne signalizacije.Malo se samo uključiti, ujutro sjednete i provozate se po gradu, djeca kod Druge osnove škole vidite hausa dole, nigdje znakova nema.Jel treba nekoga moliti da postavi znakove da policija može raditi svoj posao, a onda više policija ne može reći ja nemam znaka i ja ne mogu raditi svoj posao.Znači pare su odvojene u budžetu, ja tražim da neko više odgovara zašto to nije završeno i jesmo pričali da će se jednom završiti i de da se završi.Ako nećete završiti recite nećemo i neka narod gine po putu i znači kriva je Gradska uprava i Grad Gračanica čitava zato što smo mi odgovorni kao lokalna zajednica za saobraćajnu signalizaciju i održavanje cesta.Evo sve što sam dobio odgovora niko nije kriv sve se svodi na Gradsku upravu, znači nema znakova i nema znakova.Evo ja pitam hoćeli neko nekada postaviti znak, ako neće de da ja napravim neku donatorsku večeru pa da mi postavimo znakove samoincijativno po gradu.Nema smisla više, jedni na druge samo prebacujete.Podvlačim, molit ću lijepo, da se krene sa postavljanjem saobraćajne signalizacije i da se pristupi rješenju pasa lutalica, ako neće niko pristupiti onda ćemo tražiti od nadležnih viših organa pa da vidimo kako ćemo.A sada ću postaviti tim Dogs Trust pitanje pa da vidim kome su oni to izdavali i kako jer svi jedni na druge prebacuju.Kaže došli psi lutalice iz Srebrenika, ovdje piše nađen jedan iz Srebrenika, pa daj broj ogrlice ili čipa pa da vidimo ko je to dovukao u Gračanicu.Jedini način da je neko ovdje dostavio to pa da Muhibija i njegova Služba, vjerovatno odatle trebamo krenuti pa da pošalju u Lukavac ili negdje, ali ovo nema više smisla.“

Nova pitanja i inicijative postavili su vijećnici:
Mersiha Jogunčić:

Ja ću se malo poslije kolege Hasana referirati na odgovor na vijećnićke inicijative. Jas am tražila prošli put hitno postavljanje rukohvata na potporni zid u naselju Dudić i nisam dobila ništa, ni može ni ne može. Zamolila bi vas zaista da u narednom periodu dostavi se bilo kakav odgovor id a se ne ignorišu ni pitanja ni inicijative, jer sam već jednom napomenula da ukoliko se nastavi sa tom praksom smatraću to diskriminacijomm lično prema meni koja postavljam pitanja..

Vijećnićka inicijativa:

“Podnosimo inicjativu za objavljivanje spiskova, po mjesnim zajednicama Grada Gračanica, svih osoba koje su u mjesecu septembru i mjesecu oktobru 2022.godine dobili plakete s osnovnim životnim namirnicama.

Spiskove objaviti na oglasnoj ploči Centra za socijalni rad i web stranici Grada Gračanica.

Obrazloženje:

Pošto imamo saznanja da su spiskove za dodjelu paketa pravili predsjednici i Vijeća mjesnih zajednica, za šta smatramo da je u suprotnosti s članom 17. stav (4) Uredbe o pomoći stanovništvu uslijed rasta indeksa potrošačkih cijena (Službene novine F BiH, broj: 55, od 13.07.2022.godine), smatramo da se samo javnim objavljivanjem ovih spiskova može provjeriti da li su sredstva budžeta Federacije Bosne i Hercegovine ispravno upotrijebljena.

U članovima 17. i 18. Uredbe o pomoći stanovništvu su navedeni, kao realizatori ove Uredbe, Federalno ministarstvo rada i socijalne politike, Direkcija robnih rezervi Centri za socijalni rad, odnosno općinske službe socijalne zaštite i Crveni križ, a ni u kom slučaju vijeća mjesnih zajednica.

U Informaciji o stariim licima u stanju socijalne potrebe iz septembra ove godine, je navedeno da crveni križ Grada Gračanica priprema podjeluu 483 paketa s osnovnim životnim namirnicama, po Uredbi Vlade F BiH. Prema dostupnim podacima, bez mjesne zajednice Gračanica, u svvim ostalim mjesnim zajednicama će biti podijeljeno 258 paketa, dok bi razliku do 483 trebala biti podijeljena u mjesnoj zajednici Gračanica”.

Vijećnnićko pitanje:

Da li će narednih dana početi podjela posipnog materijala za posipanje makadamskih puteva u naseljima na području mjesne zajednice Gračanica?

Obrazloženje:

Na osnovu zahtjeva građana Vijeće mjesne zajednice Gračanica je uradilo informaciju o potrebnim količinama posipnog materijala za makadamske puteve u naseljima mjesne zajednice Gračanica. Prema ovoj informaiji građani su iskazali potrebu za 370 kubika posipnog materijala i to na naselja:

Drafnići-3 puta 80 kubika,

Lipa (Gajevi i Polje) 80 kubika,

Bahići 20 kubika,

Seljanuša 50 kubika,

Straževac 50 kubika,

Hurije 60 kubika i

Bijela Polja 30 kubika.

S obzirom da za nekoliko dana počinje zimski režim održavanja puteva molim Vas da podjela ovog materijala počne što prije.

Vijećnićko pitanje:

Da li je priključenje mjesne zajednice Buk na vodovodnu mrežu Javnog preduzeća Komunalac iz Gradačca izvršeno u skladu s odredbama člana 3.odluke o komunalnim djelatnostima Grada Gračanica id a li je podnešen zahtjev od strane Javnog preduzeća Komunalac iz Gradačca za dobijanje saglasnosti na cijenu vode za građane mjesne zajednice Buk?

Obrazloženje:

Na 16.sjednici GV Gračanica, koja je održana 31.3.2022.godine postavila sam pitanje na temu davanja saglasnosti na cijenu vode, pri čemu sam upozorila na određene aktivnosti koje su vvođene oko priključenja mjesne zajednice Buk na vodovodnu mrežu Javnog preduzeća iz Gradačca. U dobijenom odgovoru je jasno rečeno da saglasnost na cijenu vode na području Grada Gračanica daje Gradsko vijeće Gračanica.

Potom sam na 18.sjednici GV Gračanica, koja je održana 31.5.2022.godine, postavila pitanje na temu podnošenja zahtjeva za dobijanje saglasnosti na cijenu vode u mjesnoj zajednici Buk od strane Javnog preduzeća Komunalac iz Gradačca, ali odgovor na ovo pitanje nadležna služba nikada nije uradila, niti mi je dostavljena bilo kakva informacija na ovu temu.

U poslednja dva mjeseca građani mjesne zajednice Buk dobijaju račune za isporučenu vodu od strane JP Komunalac, po cijeni koja je daleko veća od cijene za vodu  koju plaćaju građani našem Javnom preduzeću vodovod i kanalizacija”.

Mirzet Djedović:

Vijećnika inicijativa:

“Izdvajanje sredstava prema domovima zdravlja za finansiranje sanitetskog prijevoza onkoloških pacijenata radi primanja hemoterapija ili radioterapije”

Obrazloženje:

Poštovani,

Molim vas da u skladu s Vašim finansijskim mogućnostima razmotrite stavku finansiranja prijevoza onkoloških pacijenata do JZU UKC Tuzla, a koji treba da prime neku od gore navedenih terapija.

Nažalost, svjedocci smo da je sve više onkoloških pacijenata, koji prolaze kroz jako teške cikluse liječenja.Većini njih  i sam prijevoz do klinike, a naročito poslije terapije, nazad kući je jako naporan. Mišljenja sam da bi mi odgovarajući saitetski prijevoz bar malo olakšao sam process liječenja.

Smatram isto tako da je nedopustivo da onkološki pacijenti plaćaju da bi neko odvezao na zakazani ciklus terapije, a ima i takvh.

Nadam se da ćete izdvojiti određena novčana sredstva prema Domovima zdravlja kako bi ovim ljudima bar na taj način pomogli. S poštovanjem”

Vijećnićka inicijativa:

“Zamjena stolarije na JU OŠ “Gornja Orahovica”

Obrazloženje:

Poštovani,

Obraćam Vam se sa zahtjevom za finansiranje zamjene dotrajalih prozora na zgradi JU OŠ “G.Orahovica” JU OŠ “G.Orahovica” trenutno broji oko 140 učenika, koji nastavu u zimskom periodu obavljaju u jako  da ne kažem i u nehumanim uslovima. Stolarija na školi je u očajnom stanju, ogromni su gubitci toplote u zimskom periodu.Učitelji i nastavnici su prinuđeni da rasporede djecu u učionicama tako da ni jedno dijete ne sjedi pored prozora.

Menadžmment ustanove se još u februaru 2021.godine obratio Vladi sa zahtjevom za rekonstrukciju stolarije i projektnim materijalom i do dana današnjeg nisu dobili nikakav odgovor. U prilogu ove inicijative Vam dostavljam jedan protokolisani primjer zahtjeva.

I roditelji i djeca koja trenutno pohađaju ovu školou, i roditelji čija djeca su završila tu školu, kao i svo ostalo lokalno stanovništvo će dati svoj doprinos u skladu sa svojim finansijskim mogućnostima, ali naravno da to ne mogu napraviti sami, bez doprinosa vlade, te se iskreno nadam da ćete u sledećoj budžetskoj godini planirati određena sredstva kako bi bar djelimično riješili ovaj problem. S poštovanjem!”

Samer Fazlić:

Vijećnnićka inicijativa:

“Obilježavanje pješačkih prijelaza horizontalnom signalizacijom na dijelu regionalnog puta R 460 koji prolazi naseljeno mjesto Gračanica.

Poštovani,

Na osnovu člana 22.odluke o izmjenama i dopunama Poslovnika Općinskog vijeća Gračanica broj:01-05-02115-2018 od 21.06.2018.godine podnosim vijećnićku inicijativu kao u naslovu.

Obrazloženje:

Na dijelu regionalnog puta R 460 koi prolazi kroz naseljeno mjesto Gračanica, a koji je pod vašom nadležnošću, trenutno (oktobar 2022.godine) pješački prijelazi nisu obilježeni horizontalnom siggnalizacijom (“zebrama”) odnosno obilježja su se usljed saobraćanja izbrisala ili su teško vidljiva, te vas molim da što hitnije preduzmete aktivnosti da se obilježja nanesu na asvalt prije zimske sezone kako i omogućili veću bezbjednost naših građana i pješaka koji prelaze ovu veoma frekventnu dionicu. Sporedne ulice i gradske saobraćajnice koje su u nadležnosti Grada Gračanica su već obilježene  horizontalnom signalizacijom tokom prethodnih mjeseci, te se nadam da ćete ovu moju inicijativu prihvatiti ili Gradsko vijeće Gračanica obevijestiti o tome u kojoj fazi je projekat obilježavanja pješačkih prijelaza na pomenutoj regionalnoj cesti. S poštovanjem!”

Edin Šehić:

Za današnju sjednicu imam jedno vijećnićko pitanje i vijećnićku inicijativu. Obzirom da smo evo u nekom kontinuitetu vezano za ovu sigurnost i vertikalnu i horizontalnu signalizaciju, ja ću onda i početi sa svojim vijećnićkim pitanjem koje se donekle naslanja i onda na priču kolege Puškara i kolege fazlića, a tiče se svjetlosne signalizacije koja je bila pa uklonjena misteriozno in e znam zbog čega. Tako da evo postavljam vijećnićko pitanje koje glasi:

Vijećnićko pitanje:

Na osnovu člana 23. i 46. Statuta, upućujem vijećnićko pitanje:

Zašto su uklonjena svjetlosna, vizuelna upozorenja brzine, tačnije usporivači brzine sa obje strane kolovoza na potezu od pravoslavne do katoličke crkve, odnosno kada možemo očekivati ponovnu instalaciju? Da li je postavljanje istih finansirano iz udžeta grada, koliko je koštala investicija i ko je odgovoran za tu “promašenu”” investiciju?

Obrazloženje:

Svjedoci smo, da su nedavno na saobraćajnici ceste Gračanica-Srebrenik na potezu od pravoslavne do katoličke crkve bila instalirana dva uređaja vizuelnog, digitalnog mjerenja brzine, tzv. Usporivači brzine, koji su u vrlo kratkom vremenu uklonjeni. S tim u vezi postavljam navedeno vijećnićko pitanje: kako bi dobio adekvatan odgovor, te ujedno ubrzao proceduru ponovne instalacije navedenih usporivača brzine. S poštovanjem!”

I dalje smo na temi sigurnosti ali ove opće sigurnosti građani u našoj lokalnoj zajednici. Tako da postavljam inicijativu tragom upućenog mejla aktivistkinje Larise Šuše.

Vijećnićka inicijativa:

Na osnovu člana 23. i 46. Statuta, a tragom upućenog maila građanske aktivistkinjeLarise Šuše, upućujem vijećnićku inicijativu:

Hitan sastanak na temu SIGURNOSTI u našoj lokalnoj zajednici, kolegija Gradskog vijeća Gračanica, gradonačelnika sa šefovima službi i predstavnika javnog sektora:

1.Načelnik Uprave policijske stanice Gračanica sa saradnicima (načelnik krim sektora Igor Jovanović i inspector Miralem Vršajević nadležan za vršnjačko i nasilje u porodici).

2.Predstavnici Centra za mentalno zdravlje (sociology Edina Fišić, rukovodioc hitne pomoći Saša Operhal i psiholog Sonja Perović).

3.Direktorica Centra za socijalni rad Gračanica, Jasminka Begović sa saradnicima.

4.Predsjednica Općinskog suda u Gračanici, Meliha Hadžihasanović.

5.Predsjednik/ca, odnosno predstavnik Zdravstvenog savjeta Grada Gračanica.

Obrazloženje:

Svjedoci smo da su svi oblici kriminaliteta u našem gradu u porastu. Od ugrožavanja fizičke sigurnosti, pa i svih ostalih oblika zdravstvene, pravne, socio-eonomske itd. Dakle, u našem gradu mi građani ni u kom smislu nismo sigurni, a pritisci različitih društvenih kretanja, nestabilnosti, neizvjesnosti u našem okruženju, dodatno usložavaju ukupno stanje, pa prema tome očekuje nas izuzetno težak period po pitanju sigurnosti u našoj lokalnoj zajednici.

Grad Gračanica mora osigurati kvalitetan ambijent i pronaći način da se osiguraju uslovi za koordinaciju i integraciju svih službi zaduženih za osiguranje sigurnosti njenih građana, u svakom pogledu, odnosno da građani imaju adekvatne propisane upute kako i kome se u kom slučaju javiti in a koji način tražiti pomoć, ukoliko mu je ugrožena sigurnost.Svjedočimo takođe da se mnogi protokoli, već ranije definisani, ne poštuju ili uopšte ne koriste iz više različitih razloga, što je donekle i razlog trenutne situacije ugrožene sigurnosti u gradu. 

Defektno društveno stanje, proizvelo je defektne porodice i samim tim stvorilo diviziju defektnih pojedinaca i grupa, a vrlo malo, gotovo ništa ne radimo na njihovom ozdravljenju i usmjeravanju u pozitivnom smjeru. Činjenica koja to potvrđuje jeste, da u ovakvom stanju u centru za mentalno zdravlje nemamo stalno angažiranog psihijatra, a da ne spominjemo dežurnog socijalnog radnika raspoloživog potrebama policijske stanice i slično.

U nadi da ćete vrlo izbiljno shvatiti ovu inicijativu, te da ćete pristupiti hitnoj organizaciji sastanka gore navedenih, koji će utvrditi jasne smjernice/strategiju, ten a istom predložiti mjere/rješenja za tematsu sjednicu Gradskog vijeća Gračanica, koja se treba zakazati i održati, najkraće u narednih deset dana! S poštovanjem!”

Demir Milkić:

Vijećnićko pitanje:

“Zbog čega dolazi do izmjene i dopune Zakona o osnovama socijalne zaštite, zaštite civilnih žrtava rata i zaštite porodica sa djecom Tuzlanskog kantona koji je koban po ove kategorije?

Obrazloženje:

Prema informacijama kojima raspolažemo većina djece sa invaliditetom će izgubiti pravo na dječiji dodatak na području TK.

Dakle nastavlja se derogacija i umanjivanja prava djeci koja je započeta 2015.godine kada su to pravo izgubila djeca sa 27.godine i vise.

Pitam Vladu TK jeste li pravilno raspolagali sredstvima u budžetu ili ste udovoljavali potrebama svih i onih koji trebaju i onima kojima to nije billo neophodno, pa je nakon izbora potrebno da se štedi na najugroženijim porodicama sa djecom sa invaliditetom.

Roditelji djece sa invaliditetom i osobe sa neratnim invaliditetom su uznemireni te danas trenutno u Tuzli vrše mirne proteste upozorenja i na taj način obavještavaju širu zajednicu o problemima i teškom socioekonomskom situacijom u kojoj se nalaze.

Ovim putem pozivam i Gradsko vijeće Gračanica da pruži podršku u ovim kategorijama, našem udruženju Futura, kako bi se zajednički izborili za prava najugroženijih”.

Vijećnićko pitanje:

“Da li je sigurnosna situacija u našem gradu stabilna?

Obrazloženje:

U zadnjih mjesec dana primjetan je trend povećanja kršenja zakona i krivičnih djela na području našeg grada.

Prema insajder informaccijama u zadnjih 12 dana izvršeno je 15 provala na private kućne posjede.Imamo informacije da su pojedini policajci nezadovoljni radom svoje služe po ovom pitanju.Takođe da li se prave fiktivni (frizirani izvještaji) koji se prikazuju sa manjom stopom kršenja, što je čisto krivično djelo stavljajući ih pod obavijest u dnevnik.

Takođe da li policija aludira građanima da se “nagode” kako bi manje posla  imali s izvještajima a i sa Tužilaštvom (primjeri s terena).

Kao i informacija da Tužilaštvo u potpunosti se oglušilo o mnoge vase zahtjeve, te da je skroz teško surađivati.

Ovo su sve informacije koje sam dobio sa terena od građana s jedne strane i službenika s druge strane.

Nadam se da ćete ovo prihvatiti kao dobronamjernu kritiku i ispruženu ruku kako bi zajednički riješili problem a i sačuvali imovinu naših građana”.

Vijećnićko pitanje:

S obzirom da je Gradsko vijeće povećalo cijene za vodu i smeće prije 8 mjeseci, da li je došlo do povećanja plata radnicima u Komusu i Viku (sa akcentom na radnike na terenu-niskokvalifikovane)? Te, da li je došlo do širenja kadra-novih zapošljavanja u Centru za socijalni rad i u Veterinarskoj stanici i na koje pozicije?

Saša Operhal:

Vijećnićko pitanje:

Da li će javna preduzeća, javne ustanove i javne zdravstvene ustanove, kojima je Grad Gračanica osnivač,  realizirati uredbu Vlade Federacije Bosne i Hercegovine o pomoći uposlenicima uslijed rasta indeksa potrošačkih cijena?

Obrazloženje:

Ovom Uredbom Vlada F BiH je sugerisala poslodavcima u realnom i javnom skeotru da uposlenicima isplate jednokratnu novčanu pomoć do 1.080 KM.

Smatramo da uposlenici javnih preduzeća, javnih ustanova i javnih zdravstvenih ustanova, kojima je Grad Gračanica osnivač, trebaju do kraja 2022.godine dobiti navedena novčana sredstva kako bi donekle ublažili rast indeksa potrošačkih cijena. Pojedina preduzeća u realnom sektoru Grada Gračanica su već svojim uposlenicima zvršili uplate jednokratne novčane pomoći u iznosu  do 1.080 KM, a navodno je to uradilo i jedno preduzeće kojem je Grad osnivač”.

Mirzet Topčagić

Vijećnićko pitanje:

“Poštovani,

U kojoj fazi se nalazi projekat sanacije dijela regionalne ceste R-465b (Klokotnica-Lukavica-Kapetani), tačnije na dijelu puta u naselju Frkati-MZ Klokotnica, prema Lukavici, općina Doboj Istok.

Obrazloženje:

Na navedenoj dionici puta već duže vrijeme je otežano saobraćajno kretanje građana, a zbog činjenice da upravo taj put koristi većina naših građana iz MZ Lukavica za svoje svakodnevne potrebe, zanima nas da li će prije dolaska zimskih uslova saobraćaja navedena dionica biti sanirana. S poštovanjem!”

Reuf Baraković:

Vijećnićko pitanje:

Na osnovu člana 23. i 46. Statuta Grada Gračanica, upućujem vijećnićko pitanje:

“Kada je u pitanju otvaranje Ambulante porodične medicine u Pribavi?

Obrazloženje:

Ambulanta porodične medicine u Pribavi je bila tema prošle godine, na jednoj od sjednica Gradskog vijeća. Data su neka obećanja, pa me interesuje u kojoj je fazi realizacija? S poštovanjem!”

Nihad Krajinović:

Vijećnićko pitanje::

„Stanje saobraćajne sigurnosti u ulici Riječka u Gračanici, na potezu od mosta Rampa do Vatrogasnog doma. 

Obrazloženje : 

Uslijed čestih pritužbi građana koji žive u naselju Riječka i Jug, obraćam se Policijskoj stanici Gračanica s upitom na sigurnosno stanje iz oblasti saobraćaja u naselju Riječka, od mosta Rampa do Vatrogasnog doma.

Naime kako se navodi u pritužbama građana, problem su parkirana vozila duž pomenute ulice a uz kameni zid obale rijeke Sokoluše koji je jedina pješačka staza kojom bi se mogli kretati pješaci. Djeca u školu idu cestom, stariji ljudi, koji se ionako otežano kreću, imaju problem, vozači imaju problem, ta cesta je predviđena kao cesta u oba smjera, a jedva da se na pojedinim dionicama dva vozila mogu mimoići. Pored korita Sokoluše je svaki dan parkirano preko 30 vozila. Nedavno je započeta gradnja nove zgrade kolektivnog stanovanja i svi kamioni, mikseri i vozila koji prevoze građevinski materijal za zgradu se kreću tim putem. Saobraćaj je povećan te roditelji strahuju za sigurnost djece. 

Molim vas da poduzmete sve što je u vašoj nadležnosti kako bi se osigurala bezbjedna prohodnost saobraćaja, vozila i pješaka i tome nas izvjestite. 

Vijećnićka  inicijativa:

“Inicijativa za izmjenu Odluke o uslovima za obavljanje poslova upravitelja 
Obrazloženje: 

Shodno Informaciji o provedenom javnom pozivu za izbor upravitelja stambenih jedinica na području grada Gračanica iz avgusta 2021. godine i zaključku koji je usvojen na sjednici Gradskog vijeća Gračanica, podnosim inicijativu za izmjenu Odluke o uslovima za obavljanje poslova upravitelja u kojoj bi se definisalo kvalitetnije uredjenje u ovoj oblasti i olakšanom postupku koji provodi Služba za prostorno uredjenje, geodetske i imovinsko-pravne poslove. 

Naime, kroz protekli period svjedoci smo da postoje odredjeni prijedlozi i potrebe u dijelu ostvarivanja prava kako upravitelja, tako i etažnih vlasnika i subjekata koji izražavaju potrebu za ostvarivanjem prava za obavljanje poslova upravitelja. 

Zakonom o korištenju, upravljanju i održavanju zajedničkih dijelova i uređaja zgrade ("Službene novine Tuzlanskog kantona", broj: 14/15) uredjuje se korištenje, održavanje i upravljanje zajedničkim dijelovima i uredjajima stambenih i stambeno-poslovnih zgrada, medjusobni odnosi etažnih vlasnika, upravljanje zgradom, naknada za održavanje i upravljanje zajedničkim dijelovima i uredjajima zgrade, obaveze grada/općine u održavanju zajedničkih dijelova i uređaja zgrade i druga pitanja iz ove oblasti. 

U skladu sa Članom 25. Zakona propisano je da su gradovi/općine dužni donijeti podzakonske akte kojima se detaljnije propisuju uslovi za obavljanje poslova upravitelja i način promjene upravitelja. 

Mi, kao Gradsko vijeće grada Gračanica usvojili smo Pravilnik i izmjene i dopune Pravilnika, na osnovu kojih je Gradonačelnik u saradnji sa nadležnom Službom  imenovao komisiju  o provodjenju postupka. 

Na konstataciju komisije, službe, kao i osoba zaduženih za provodjenje procedura imamo informacije o problematici sa kojom se susreću, te smatramo da trebamo pojednostaviti proceduru izbora upravitelja, koja je prilično komplikovana, traje dugo a i troškovi provođenja su relativno veliki. 

Stoga predlažem da krenemo u izmjenu  Odluke o uslovima za obavljanje poslova upravitelja, da Rješenje o ispunjavanju uslova za obavljanje poslova upravitelja donosi nadležna služba, a na zahtjev stranke i po pravilima Zakona o upravnom postupku. 

Uz zahtjev stranka bi dostavila dokumentaciju propisanu Pravilnikom, koja bi se po potrebi mogla dopunjavati u slučaju da nije kompletna. 

Na ovaj način bilo koje pravno ili fizičko lice koje može udovoljiti zahtijevanim uslovima, u bilo koje vrijeme može podnijeti zahtjev za izdavanje rješenja kojim će mu se odobriti vršenje poslova upravitelja. 

Ovim bi se postupak ubrzao, pojednostavio, manje bi koštao, lista bi bila "življa", odnosno češće bi se osvježavala, a kandidati ne bi bili odbijani zbog neblagovremenosti ili nepotpune dokumentacije jer bi je mogli dopunjavati, odnosno naknadno dostavljati

S poštovanjem!“.

Nihad Krajinović, Predsjedavajući:

„Mi smo u proteklom periodu dobili još jednu incijativu od GO SDA Gračanica o kojoj bi se trebali danas izjasniti.Vi ste već upoznati s njom, a ja ću je i pročitati.“

Incijativa za pružanje pune podrške našim nepravedno optuženim, komandantu Džemalu Jukanu, generalu Fikretu Muslimoviću i svim nepravedno optuženim pripadnicima Armije Republike BiH.

U ovom vremenu kada sa svih strana mnogi pokušavaju da bace mrlju na naše najbolje sinove, na branitelje slobode i građana BiH podižući lažne, montirane i srame optužnice.Pokušavaju i odmah da kažemo da nikada neće uspjeti naći bilo šta čime bi mogli ukaljati časni obraz naših heroja, naših komadanata i naših generala.

Želimo i na ovaj način da uputimo bezrezervnu podršku našem komandantu Džemalu Jukanu, našem generalu Fikretu Muslimoviću i svim pripadnicima Armije Republike BiH na čiju čast nepravedno i potpuno neosnovano neki pokušavaju baciti mrlju.

Oni su branili svoju državu, svoju slobodu, svoje porodice.Činili su to dostojanstveno, hrabro, viteški.

Mi smo ponosni na sve Vas i još jednom Vam veliko hvala uz izraze pune podrške na svaki mogući način.

„Ja ću vas zamoliti samo za malo strpljenja, izjasniti ćemo se o ovoj incijativi malo kasnije dok predstavim još nešto što smo dobili.Mi smo također u proteklom periodu, što je Kolegiji i razmatrao, dobili jednu molbu za podršku humanitarnoj akciji stambeno zbrinjavanje Hasana Sejdinovića, osvajača zlatne medalje na olimpijskim igrama u Dubaiju 2019.godine i kandidatu za nastup na ljetnim olimpijskim igrama u Berlinu 2023.godine.Na održanoj sjednici Kolegija Gradskog vijeća bila je prisutna i pravna zastupnica, odnosno majka Hasana Sejdinovića i zamolila je da ovu molbu pročitamo na Gradskom vijeću, čime se obraćam zvanično i javnosti.Željela je osim medija da to učini i putem Gradskog vijeća.Ja ću pročitati ovu molbu doslovno kako je napisana.“
Predsjedavajući Nihad Krajinović, pročitao je molbu Edise Sejdinović:

“Prredmet: Molba za podršku humanitarne akcije “stambeno zbrinjavanje Hasana Sejdinovića, osvajača zlatne medalje na Svjetskim Olimpijskim igrama u Abu Dabiju 2019.godine i kandidatu za nastup na ljetnim Olimpijskim igrama – Berlin 2023.god.

Poštovani,

Ovim dopisom obraćam Vam se sa molbom za podršku humanitarne akcije, koja je pokrenuta za stambeno zbrinjavanje Hasana Sejdinovića osvajača zlatne medalje na Svjetskim Olimpijskim igrama u Abu Dabiju 2019.godine, kandidatu za nastup na ljetnim Svjetskim Olimpijskim igrama Berlin 2023.god.

Hasan Sejdinović osoba je sa poteškoćama u razvoju (Down sindrom), jetim (nema živog oca) i deset godina živi kao podstanar u Gradu Gračanica sa svojom majkom, Reprezentativac  Bosne i Hercegovine – Specijalna Olompijada i osvajač zlatne medalje na ljetnim Olimpijskim igrama u UAI-Abu Dabi. Na olimpijadu u UAE-Abu Dhabi otišao je kao podstanar, netko ko nema svoj vlastiti krov nad glavom i nema svoju ličnu, stalnu adresu stanovanja, na žalost, nakon skoro četiri godine od njegovo uspjeha, zlatne medalje i učestvovanja na Olimpijskim igrama njegov stambeni status se nije promijenio i dalje živi kao podstanar, a do slijedeće olmpijade koja će se održati u Berlinu 2023.godine i gdje će ponovo uzeti učešće, ostalo je nekoliko mjeseci.

Za stambeno zbrinjavanje odnosno rješavanjem stambenog statusa, zlatnog Olimpjca Hasana Sejdinovića, obraćali smo se svojoj lokalnoj zajednici, Gradonačelniku, Gradskoj upravi/službama i GV Gračanica, Komisiji za Budžet.

Služba za upravu, društvene djelatnosti, boračko-invalidsku zaštitu i zajedničke poslove, dostavila je odgovor da Grad Gračanica u svom vlasništvu ne posjeduje stanove, posjeduje samo kolektivne, izbjegličke centre.Obzirom da je rečeno da Grad Gračanica ne posjeduje stanove jedino rješenje je bio Budžet Grada, gdje smo se prvi put i obratili, Amandmanom na Budžet za 2020.godinu.Amandman je odbijen uz obrazloženje Gradonačelnika da se ničije stambeno pitanje ne moe riješiti ovim putem Budžeta ma tko, on, bio ali je takođe predložio da se donesu odgovarajuće  odluke i osnuje Fond, odmah poslije nove godine, koji se može vrlo brzo formirati u koji On kao Gradonačelnik prvi daje hiljadu maraca da se riješi pitanje zlatnog Olimpica. Do dana današnjeg te odluke nikada nisu predložene niti usvojene niti se formirao Fond. GV Gračanica nije se izjašnjavao na upućeni Amandman. Zhatjevom na Budžet za 2022.godinuu, obratila se direktorica Specijalne Olimpijade BiH, Prof. dr. Kada delić Selimović. Zhatjev je dostavljen gosp. Gradonačelniku, Predsjedavajućem GV, Komisiji za Budžet, Službi za poduzetništvo, lokalni razvoj i finansije. U svom obraćanju navodi svijetle primjere lokalnih zajednica koje su svoje Olimpijce za osvojene zlatne medalj, nagradile sa stanovima navodeći Grad Sarajevo, Tuzlu, Novi Travnik. U svom obraćanju naglasila je poseban značaj Hasanove osvojene zlatne medalje, kad se zna da je Hasan sejdinović svoje treninge obavljao u Tuzli (pošto Grad Gračanica nema klub inkluzivnih sportova niti u budžetu postoji stavka za realizaciju sportskih aktivnosti osoba sa poteškoćama u razvoju), te da je u Abu Dhabi otišao kao podstanar. U svom obraćanju takođe navodi da je Hasan kandidat za slijedeće Olimpijske igre za 2023.godinu u Berlinuu. Zahtjev ponovo po drugi put nije uvršten u budžet i o istom se nije izjašnjavalo Gradsko vijeće Grada Gračanica.

Služba za poduzetništvo, lokalni razvoj i finansije dostavila je svoj pismeni odgovor, zašto prijedlog nije uvršten u Budžet, gdje se poziva na “Odluku o osnivanju, upravljanju, raspolaganju i korištenju stambenog fonda uz primjenu principa socijalnog stanovanja, broj: 01-05-1923/17 od 31.05.2017.godine. “Član 6. “Modeli stambenog zbrinjavanja” u prilogu Vam dostavljam pomenuti službeni odgovor. Želim da napomenem a vezano za ovu Odluku iz 2017.godine koju je usvojilo GV Gračanica.

Član 5. (izvor finansiranjja) – “Sredstva za osiguranje stambenog fonda socijalnog stanovanja Grada obezbjeđuju se iz budžeta grada, kantona i federaciije BiH, donacija, kreditnih sredstava i drugih izvora u skladu sa važeim propisima”. Član 10 (dodjela stambenih jedinica)” – Postupak za dodjelu stambene jeidnice pokreće Gradonačelnik u saradnji sa dojeljenjem za društvenu djelatnost, boračko invalidsku zašttu i zajedničke poslove, objavljivanjem Javnog poziva ili na drugi način deifnisan odlukama o implementaciji specifičnih projekata”. Na žalost Grad Gračanica od donošenja ove Odluke, 31.05.2017.godine do danas, nikada nije imao “Javni poziv” niti projekat vezano za ovu Odluku. Komisija za Budžet jednoglasno je donijela odluku da Gradska uprava uputi dopise Kantonalnoj i Federalnoj Vladi is a Gradom Gračanica da se zajedničkim sredstvima kupi stan za Hasana Sejdinovića, Gradska uprava, nikada nije uputila nikakav dopis ni Kantonalnoj ni Federalnoj Vladi. Služba za poduzetništvo, lokalni razvoj i finansije u svom odgovoru navodi Pravilnik o kategoriizaciji sportista na nivou BiH, ostvarivanju prava kao i nagrade. Želim da naglasim da Hasan Sejdinović za osvojenu zlatnu medalju na Svjetskim Olimpijskim igrama 2019.godine od države BiH nije dobio niti pola marke, od Ministarstva civilnih poslova nije dobio niti pola marke, od Federalne Vlade nije dobio niti pola marke, od Vlade TK nije dobio niti pola marke. Govorim u lično ime Hasana Sejdinovića, znači on kao osvajač zlatne medalje nije dobio ništa od pomenutih.

Dobio je Zlatnu značku Grada Gračanice, plaketu Grada Gračanice za izbor sportiste godine, plaketa sportiste Tuzlanskog kantona, plaketa OOlimpijskog komiteta BiH za izbor sportsiste BiH, za 2019.godinu, sportsku stipendiju u mjesečnom iznosu od 50,00 KM na godišnjem nivou od Ministarstva za sport, kulturu i mlade TK i zlatnu medalju koju je donio sa Olimpijade.

Potaknuti skorim, lijepim primjerom Grada Mostara, dodjelom stana našoj Lani Pudar, pa i prijašnjim pozitivnim primjerima Grada Bihaća, sarajeva, Tuzle, Novog Travnika… ja Edisa Sejdinović majka Hasana Sejdinovića, kao i jedna veća grupa građana Grada Gračanice izražavamo ogorčenost ovakvim odnosom i činom prema uspjehu građanina Hasana Sejdinovića na Olimpijskim igrama, odnosu prema njegovoj Zlatnoj medalji, degradiranju njegovog uspjeha i ne humanom ponašanju prema njegovoj ličnosti. Sama činjenica da se prijedlog stambenog zbrinjavanja dva puta nalazio pred GV Gračanica u dva mandata gdje se Vijeće ni u jednom slučaju nije izjašnjavalo po ovom pitanjju niti donijelo bilo kakve odluke, zaključke, govori o tome da Gradonačelnik, Gradske službe i GV Grada Gračanica nisu u mogućnosti niti žele da ovaj problem stambenog pitanja, Olimpijca Hasana sejdinovića, riješe.

Zato pokrećemo humanitarnu akciju jer je to jedino moguće u ovom kratkom roku do slijedeće Olimpijade. Hasan je na Oliimpijadi predstavljao svoju BiH, entitet, kanton, Grad Gračanica zato ovu molbu za pomoć u prikupljanju sredstava za stambeno zbrinjavanje zlatnog Olimpijca upućujemo:

Federalnoj vladi, Ministarstvu civilnih poslova, Kantonalnoj vlati TK, Skupštini TK, Ministarstvu za rad i socijalnu politiku TK, Ministarstvu za sport, kulturu i mlade TK, svim Gradonačelnicima i Načelnicima Tuzlanskog kantona, kao is vim Gradskim i Općinskim vijećima Tuzlanskog kantona.

Posebno naglašavam vezano za Gradska i Općinska vijeća na području TK da ovaj zahtjev koji se dostavlja vijećima, zamolila bi da bude proitan od strane Predsjedavajućeg Gradskog ili Općinskog vijeća. Bez obzira kakav odgovor bio, pozitivan ili negativan Hasan sejdinović zaslužuje da se njegov zahtjev bar pročita na Vijeću, a samim time da se upozna i lokalni mediji o pomenutoj humanitarnoj akciji. Narod će se odazvati to je sigurno, pitanje je da li ćće i sve pomenute institucije i zvanični izabranici. Kako god ovo je slika naše države, našeg društva i naših institucija. Pokretanje humanitarne akcije za osvajača zlatne Olimpijske medalje je dno dan, to ggovori o nama kao individuama, našem odnosu prema sportu i sportistima a u ovom slučaju jedan je korektan in e human odnos prema, jetimu i osobi sa poteškoćama u razvoju.  Ovo je primjer inkluzije, specijalizacije i integracije osoba sa poteškoćama u razvoju gdje je Hasanov primjer da se prema ovoj posebnoj ranjivoj kategoriji društvo, lokalna zajednica, izabrani zvaničnici dnose kao prema osobama drugog rreda. Nismo svi isti in e trebamo svi da budemo isti, bogatstvo je u različitosti i umjesto da se prema ovoj populaciji s obzirom na njihove poteškoće u razvoju i unatoč tome bore da svoju zemlju, državu predstave na najbolji i dostojanstven način, posebno nagradimo kao što to rade sve zemlje svijeta sa osvojenom medaljom dobija nacionalna penzija  kod nas e dodatno diskriminira i šikanira. Hasan sejdinović na Slijedećoj Svjetskoj Olimpijadi predstavljati će svoju Bi Hi borit će se za zastavu svoje zemlje oi to je najveći uspjeh koji čovjek može da doživi a kako ćete Vi odgovoriti na ovaj zahtjev govorit će na žalost o Vama i u kakvom društvu živimo… Vjerujem da će svi upućeni u zahtjev biti pozitivni ako ne zbog Hasana Sejdinovića, Zlatnog Olimpijca, onda zbog Vas samih.

S poštovanjem!”

„Ja se izvinjavam bilo je malo duže, ali ona je obzirom na prethodne optužbe da mi ne razmatramo njene zahtjeve, evo zahtjevala da se ovo pročita i da joj dokažemo da smo i o ovome razgovarali na Kolegiju Gradskog vijeća i pretpostavljam da je dobila već nekoliko odgovora zašto se ovo pitanje nije moglo riješiti onako kako ona to misli ili po njenom zahtjevu.“

„Druga građanska incijativa koja je stigla od VMZ Doborovci, na 8.redovnoj sjednici VMZ Doborovci održana 20.09.2022.godine u skladu sa Statutom i Pravilnikom o radu MZ Doborovci, VMZ Doborovci donosi Odluku o pokretanju građanske incijative.“

Naime kako u Doborovcima postoji izbjegličko naselje, koje je namijenjeno za smještaj izbjeglih i raseljenih lica iz prethodnih ratnih zbivanja (92.-95.), to naselje je izgubilo svrhu te je tu najmanje raseljenih lica, a sve više populacije romske nacionalnosti koji dolaze sami bez ičijeg znanja i useljavaju se u postojeće objekte.Među njima ima par domicijelnih stanovnika koji su bili stambeno ugroženi te im je iz tih razloga dat smještaj u naselju.

Na incijativu grupe građana sa kojima je održan sastanak, a koji su u neposrednoj blizini naselja, izjavili su da imaju određene probleme sa doseljenicima u vidu uznemiravanja i narušavanja javnog reda i mira.

Među doseljenicima ima i građana koji nisu uopšte sa područja Grada Gračanica, nego i iz Doboja, Brčko distrikta i drugo koji su se uselili bez ičijeg znanja u slobodne objekte u naselju.

Kako mjesna zajednica nema ingerenciju na izbjegličkom naselju, tako da nismo u stanju da riješimo novo nastale probleme i u kom smjeru da idemo.

Zato smo se odlučili na pokretanje građanske incijative prema Gradskom vijeću Grada Gračanica da pokrene određene aktivnosti kako bi se riješio status izbjegličkog naselja i da Služba koja je zadužena za naselje izađe na teren i ustanovi činjenično stanje na osnovu koga će se donijeti i definitivna odluka o statusu izbjegličkog naselja u Doborovcima.

Mišljenja smo da ovaj problem nije samo u Doborovicima, nego postojii u drugim MZ na području Grada Gračanica gdje postoje kolektivni smještaji.

„Stoji između ostalog u ovom dopisu, odnosno Odluci VMZ Doborovci dostavljena je građanska incijativa.Obzirom da je ova odluka i incijativa pristigla u petak iza 15,00 sati, dakle pred kraj radnog vremena, nismo imali vremena da je proslijedimo ni vama kolege, a ni Gradonačelniku, odnosno nadležnim službama za ovo pitanje.Uputit ćemo ovu incijativu nadležnim službama da se očitaju po ovome i dostave odgovor, kako bi možda i mi mogli poduzeti neki određeni korak.“

Vahid Bajrić:

„Imam potrebu da iskoristim ovu govornicu kao gradski vijećnik i predsjednik VMZ  Donja Orahovica, ali i kao administrator humanitarne akcije za bolji život Rusmira Badžića iz Donje Orahovice.Da se zahvalim građanima Grada Gračanica koji su dali svoj doprinos i uzeli učešće u humanitarnoj akciji, u liječenju i transplantacije bubrega mještana Donje Orahovice Rusmira Badžića.Sakupljeno je planiranih 150.000 KM i uspješno je završena humanitarna akcija sa 31.10.2022. godine.Da se zahvalim kolegicama i kolegama Gradskog vijeća, članovima VMZ Donja Orahovica, poslodavcima i svim dobrim ljudima i svakako veliko hvala gradonačelniku Nusretu Heliću na određenim smjernicama i saradnji, administratorima Vehidu Osmanoviću Limorad, efendiji Muhamedu Sinanoviću iz Gornje Orahovice, te udruženju Ajnur koje se stavilo na raspolaganje da bi što uspješnije završili ovu humanitarnu akciju.“

Nihad Krajinović, Predsjedavajući:

„Obzirom da smo iscrpili ovaj dio incijativa i pitanja i sa ovih nekoliko apela koje smo pročitali, došli smo do incijative GO SDA Gračanica koja je upućena prema Gradskom vijeću.Incijativa za pružanje pune podrške našim ratnim nepravedno optuženim komandantu Džemalu Jukanu i generalu Fikretu Muslimoviću i svim nepravedno optuženim pripadnicima Armije Republike BiH.

Pozivam vas da se izjasnite da li ste za ovu incijativu da se pruži puna podrška navedenim licima.“

Incijativa od GO SDA Gračanica, u vidu zaključka, za pružanje pune podrške našim nepravedno optuženim, komandantu Džemalu Jukanu, generalu Fikretu Muslimoviću i svim nepravedno optuženim pripadnicima Armije Republike BiH je jednoglasno usvojena.

Data je pauza od 5 minuta.

Nakon pauze prisutnima se obratio Gradonačelnik Nusret Helić u vezi molbe majke Hasana Sejdinovića.

Nusret Helić, Gradonačelnik:

„Vezano za ovu incijativu Sejdinovićke samo da vam dam informaciju da ne ulazimo u raspravu.Mi imamo stavku u budžetu podrška vrhunskim sportistima ili onim koji postižu određene rezultate i kada je došla incijativa do mene uplaćeno je 5.000 KM kao naša podrška.Meni je to sasvim logično za ovu humanitarnu akciju kupovinu stana.Ono što nikada nije došlo, a vi znate da ja imam pravo dodijeliti stipediju sportistima, ali nikada nije došao zahtjev i evo on kad god podnese ima pravo da dobije stipediju Grada Gračanica i na taj način da pomognemo.Evo samo sam htio da vam dam informaciju da je to urađeno.“

Nakon ovog dijela sjednice prešlo se na dnevni red koji je utvrdio Kolegiji Vijeća, a dnevni red glasi:
1. RAZMATRANJE I USVAJANJE PRIJEDLOGA, ODLUKE O IZMJENAMA I DOPUNAMA BUDŽETA GRADA GRAČANICA ZA 2022.GODINU

  Izvjestilac: Nusret Helić, Gradonačelnik

      2.   RAZMATRANJE I USVAJANJE NACRTA BUDŽETA GRRADA GRAČANICA ZA   

             2023.GODINU.

      Izvjestilac: Nusret Helić, Gradonačelnik

3. RAZMATRANJE I USVAJANJE NACRTA ODLUUKE O NAČINU IZVRŠAVANJA BUDŽETA GRADA GRAČANICA ZA 2023.GODINU.
 Izvjestilac: Nusret Helić, Gradonačelnik
         4.    RAZMATRANJE I USVAJANJE PRIJEDLOGA ODLUKE O RAZRJEŠENJU 
                ČLANA V MZ GRAČANICA

                Izvjestilac: Nihad Krajinović, Predsjedavajući GV

5. RAZMATRANJE I USVAJANJE PRIJEDLOGA ODLUKE O IMENOVANJU ČLANA C MZ GRAČANICA

              Izvjestilac: Nihad Krajinović, Predsjedavajući GV

6. RAZMATRANJE I USVAJANJE PRIJEDLOGA ODLUKE O RAZRJEŠENJU ČLANA V MZ STJEPAN POLJE

              Izvjestilac:  Nihad Krajinović, Predsjedavajući GV

7. RAZMATRANJE I USVAJANJE PRIJEDLOGA ODLUKE O IMENOVANJU ČLANA V MZ STJEPAN POLJE

              Izvjestilac:  Nihad Krajinović, Predsjedavajući GV

8. RAZMATRANJE I USVAJANJE IZVJEŠTAJA O PROVOĐENJU PROJEKATA U 2021.GODINI IZ LOKALNOG AKCIONOG PLANA ZAŠTITE ŽIVOTNE SREDINE GRADA GRAČANICA (LEAP) 2012.-2022.

              Izvjestilac: Razija Junuzović, Stručni savjetnik

9. RAZMATRANJE I USVAJANJE IZVJEŠTAJA O PRIMJENI ZAKONA O USLOVIMA I POSTUPKU LEGALIZACIJE BESPRAVNO IZGRAĐENIH GRAĐEVINA.

              Izvjestilac:  Aida Hodžić, Šef službe

      10.    RAZMATRANJE INFORMACIJE O STARIM I IZNEMOGLIM LICIMA U STANJU   
            SOCIJALNE POTREBE NA PODRUČJU GRADA GRAČANICA
               Izvjestilac: Jasminka Begović, Direktorica JU Centar za socijalni rad.

Dnevni red je jednoglasno usvojen.

TAČKA 1

RAZMATRANJE I USVAJANJE PRIJEDLOGA ODLUKE O IZMJENAMA I DOPUNAMA BUDŽETA GRADA GRAČANICA ZA 2022.GODINU

Nusret Helić, Gradonačelnik:

“Pred vama je Odluka o izmjenama i dopunamma budžeta Grada Gračanica za 2022.godinu.
Kako je to i Zakonom regulisano, do izmjena i dopuna, odnosno rebalansa budžeta dolazi uvijek kada se ocijeni da prihodi ili rashodi odstupaju od planiranih. U slučaju našeg budžeta oba su razloga i prihodi i rashodi odstupaju od plana budžeta.

Ukupan planirani budžet po rebalansu iznosi 24.526.714 KM i manji je u odnosu na usvojeni (uključujući i rebalans iz jula) za 279.293 KM).

Ukupni prihodi su manji za 149.295 KM, pri čemu su porezni prihodi povećani za 378.007 KM, a neporezni smanjeni za 493.000 KM.

Kod poreznih prihoda, najveće povećanje se odnosi na porez od prometa fizičkih i pravnih lica.

U izmjenama budžeta, ostali su isti prihodi po osnovu poreza na dohodak i po osnovu indirektnih poreza, jer su još uvijek na snazi smjernice iz maja 2022.godine, prema kojima smo tadašnji budžet (izmjenama iz jula) uvećali sa 585.344 KM ili 9,5 %. Ako do kraja godine dođu nove smjernice doći će i do usklađivanja.

Vidjeli ste da su neporezni prihodi manji za 493.026 KM. Najveći razlog je, što su smanjeni prihodi od povrata PDV-a, za projekte koji neće biti realizovani iz EIB-a i MEG-a. Gdje su povećanja i smanjenja ostalih neporeznih prihoda vidjeli ste iz tabela i obrazloženja.

Šta će se desiti sa grantovima, još nismo sigurni pa je došlo samo do malih izmjena. Nismosigurni koji će grantovi doći i nismo htjeli da ih mijenjamo i ako dođu dobro je već su uvršteni, ako ne dođu neće biti realizacije.

I primitci su smanjeni za 130.000 KM, jer je izvjesno da neće doći do realizacije, jer se nisu stvorili uslovi.

Ukupni izdaci rebalansom su planirani, u iznosu od 24.062.714  KM i manji su u odnosu na usvojeni budžet za 279.295 KM.

Gledajući izdatke, najveće smanjenje je na ugovorenim uslugama-349.220 KM, a odnosi se u glavnom na izdatke za PDV na ime projekata za koje imamo prava povrata PDDV-a, usluge nadzora nad postrojenjem u Stjepan Polju-60.000 KM, izgradnja postrojenja za prečišćavanje Stjepan Polje (dio finansiran iz Fonda okoliša) – 470..000 KM i dr.

Koji su izdaci iz opravdanih razloga i potreba povećani, takođe se vidi iz tabela i obrazloženja. Spomenuću samo neke: Sanacija asvaltne saobraćajnice u radnoj zoni u iznosu 147.900 KM (grant 89.000 KM), sanacija klizišta 63.400 KM (Sredstva CZ), rezervoar Klanac Donja Orahovica 77.000 KM (Po tenderu i ugovoru), oprema  za CZ  (Novi plan) is vi drugi kapitalni projekti (Stoji u obrazloženju) čija je vrijednost povećana nakon tendera u odnosu na planirani budžet zbog rasta cijena. Mogli smo ponavljati tendere, ali se ništa suštinski nebi promijjenilo.

U pripremi izmjena i dopuna budžeta, nismo mogli znat koji se projekti neće završiti do kraja godine, tako da su izdaci ostali u visini planiranih. Sve ostalo imate u tabelarnom pregledu i obrazloženju.

Da napomenem, da je u skladu sa Zakonom o budžetima u F BiH zatraženo mišljenje na prijedlog izmjena i dopuna budžeta od Ministarstva finansija TK-a id a je isto došlo u kome se konstatuje da je Grad Gračanica primjjenio plan prihoda iskazan u projekcijama Federalnog ministarstva finansija i projekcijama finansija TK-a. Mi da nismo imali ovih oscilacija vezano za projekte ne bi sigurno išli u izmjenu jerbi imali dovoljno u budžetskoj rezervi i da nešto pokrijemo, ali obzirom da i sada kod svakog tendera koji se raspiše planirana sredstva nisu ista kao sredstva na tenderu i prinuđeni smo do kraja godine koristiti budžetsku rezervu, gotovo isključivo za ove projekte. Također smo, evo mala primjedba u preambuli treba dodati još jedan broj Službenih novena zadnje izmjene Zakona o budžetima,, dakle Službene novie Federacije, broj: 25A/22.

Predlažem da se rebalans budžeta usvoji”.
Osman Sulejmanović, Komisija za budžet:

„Komisija za budžet je imala sjednicu i razmatrala prijedlog Odluke o izvršenju budžeta za 2022.godinu i jedina primjedba naša je bila zašto se nije, ali evo dobili smo, pojavio Izvještaj o izvršenju budžeta, ali evo na sjednici smo dobili obrazloženje da nije bilo moguće pripremiti Izvještaj o izvšenju budžeta za devet mjeseci, tako da ćemo na jednoj od narednih sjednica razmatrati.Komisija predlaže Vijeću da ovu Odluku usvoji.“

Učesnici u diskusiji:

Edin Šehić:

„Pa evo kao što je Gradonačelnik rekao, rebalans nije nešto značajnije doživio osim unutarnjih tih preraspodjela po projektima i korigovanju tih određenih projekata, a u sumi on nije značajnije pretrpio ni prihodovnu ni rashodovnu stranu.Ono što mene interesuje, evo spomenut je taj PDV, odnosno planirani prihodi od povrata PDV-a bili su u budžetu od 900.000 KM, također na rashodovnoj strani su bili također u ukupnom iznosu 900.000 KM.Tako da ja znam otprilike i pojašnjeno je koji su projekti u pitanju, ja ću samo zamoliti za pojašnjenje na stranici 4 od 5 ekonomski kod 722719 u tome je povrat PDV-a za projekat finansiran iz EIB-a i MEG-a 900.000 KM, korigovan na 40.000 KM, znači umanjenje je 860.000 KM, da bi na rashodovnoj strani stranica 5 od 18 ekomoski kod 613997 izdaci za PDV na ime projekata umanjenje bilo za 360.000 KM i naravno dodato na 12 od 18 imamo još jedno umanjenje na ekonomskom kodu 821618 za 470.000 KM i to približno iznosi i samo želim da mi se potvrdi, obzirom da je u planiranom budžetu i na prihodovnoj i na rashodovnoj strani bilo po 900.000 KM, a sada je to razloženo na dva projekta.Ono što bi kao i svaki put kada je budžet u pitanju istakao, bolna činjenica ali evo znamo otprilike razloge, prenos puno projekata iz godine u godinu i mi na neki način zbog globalne situacije, poskupljenja iz 2021.godine, neke čak ćemo prenijeti u 2023. godinu što samim tim ne možemo planirati određene rashode i onda te nekad projekte udvostručimo, odnosno građane koštaju uduplo zbog stvari koji se ne urade blagovremeno, odnosno na vrijeme.Tako da evo jedna i sugestija i konstatacija da zaista projekte u najmanjoj mjeri pokušamo da prenesemo, jer činjenica govori da preko 6.000.000 KM smo imali prijenos suficit od 2021.godine, a sada u planiranom budžetu,  kojeg ćemo imati vrlobrzo pod tačkom dnevnog reda, planiran je oko 3 miliona i nešto.Naravno vjerovatno je razlog i ta dvorana koja je puno nosila prošle godine, ali prijenos od 2-3 miliona neizvršenog budžeta, odnosno suficita nije za pohvalu i ne može me niko ubjediti da je to praksa koja godinama postoji i da je opravdana.Mora se zaista odgovornije postaviti prema izvršenju budžeta da ne dolazi do takvih situacija.Ujedno bi zamolio samo dvije stavke da mi se pojasne, transfer za Emmaus koja je nova stavka 20.000 KM i sanacija asfaltne saobraćajnice, asfaltiranje u gradu, samo da vidim koja je to dionica izvršena na osnovu naravno granta.Dakle koje asfaltiranje i transfer Emmaus na što se odnosi, obzirom da je planiran i za budžet 2023.godine, čisto evo i radi javnosti jer vjerovatno podržavamo neki projekat u kontinuitetu, a svakako je za svaku pohvalu obzirom da znamo ko je Emmaus i kakve projekte radi.Mislim da je to to, dakle pojašnjenje PDV-a i ove dvije stavke.“

Mersiha Jogunčić:

„Ja ću se samo referirati na par nekih stavki da mi se eventualno pojasne, s obzirom da ja tražim i zalažem se zato da stavke budu objašnjenje, da budu razložene, da budu navedeni projekti kako bi svi građani koji će evo sada sudjelovati i u javnoj raspravi apropo novog nacrta budžeta znali o čemu pričamo, znali o čemu se radi i evo zamolila bi zasita, hvala na uporednim podacima, samo malo krupnije sljedeći put molim vas.U članu 1.Odluke o izmjenama i dopunama budžeta, u dijelu finansiranje navedeni su iznosi zaduženja i brojevi odluka Gradskog vijeća.Sada me zanima, odnosno voljela bi da izvjestilac ovaj dio dopuni sa sljedećim podacima, za koje projekte su izvršena ova zaduženja i kod kojih finansijskih institucija.Ovi podaci dati su u nacrtu budžeta za 2023.godinu, samo u drugim iznosima, te bi zbog transparentnosti bilo dobro da su traženi podaci dati i u ovom rebalansu.Dakle imamo ih u nacrtu, ali ih nemamo u rebalansu podijeljeni po projektima koji su.Porez za imovinu za motorna vozila umanjen je za 19.000 KM, a u obrazloženju imamo prostu konstataciju da su ovi prihodi smanjeni za navedeni iznos.Na osnovu kojih procjena i saznanja je odlučeno da ovi prihodi budu manji za navedeni iznos.Prihod od poreza na dohodat fizičkih lica od nesamostalnih djelatnosti, prvobitno je bio planiran iznos od 1.867.000 KM, odnosno u prosjektu po mjesecu 155.583 KM, govorim za osam mjeseci.Za privih osam mjeseci realizovan je iznos od 1.409.172 KM, što znači da je realizacija bila u prosjeku po mjesecu 176.145,5 KM.Dakle, na mjesečnom nivou u prosjeku je realizirani iznos veći od planiranog.U obrazloženju za ovu budžetsku stavku na ekonomskom kodu 716111 nema ni riječi.Molila bi da se objasni zašto je planirano umanjenje za 86.000 KM, ako je za prvih osam mjeseci realizacija po mjesečnom osnovu bila veća od planirane.Prihodi, na ekonomskom kodu 721122, od iznajmljivanja poslovnih prostora su umanjeni za iznos od 1.500 KM.U obrazloženju je navedeno da je to urađeno na osnovu procjene ostvarenja do kraja godine, koji faktori su utjecali da dođe do ove procjene.Znači li to da neki od poslovnih prostora nisu iznajmljeni ili nije postignut zadovoljavajući dogovor oko iznosa najamnine.Naknade od javnih površina za tezge i ljetne bašte i naknade za zakup, na ekonomskom kodu 722463, umanjene su za 2.000 KM, na bazi stvarnog stanja, kako piše i obrazloženju.Međutim, stvarno stanje je da su ljetne bašte u poslednja dva mjeseca radile punim kapacitetom, kao i za prvih osam mjeseci ove godine, te bi zbog toga ovo smanjenje trebalo biti manje.Ovaj povrat PDV-a, pitao je i kolega Šehić, pa ste vi rekli da nije nešto do nas, pa evo uredu to preskačem.Primici od prodaje zgrada i zemljišta, na ekonomskim kodovima 811112 i 811111, umanjeni su za iznos od 130.000 KM.Pošto u obrazloženju nije navedeno o kojim zgradama i kojem zemljištu je riječ, kao ni o razlozima ovog umanjenja, molim izvjestioca da nam da podrobnije objašnjenje.I naravno na čemu ja uvijek insistiram i insistiraću, izdaci na ekonomskom kodu 614324 pozicija 16, imamo budžetsku stavku Evropski pokret po sporazumu, s planiranim iznosom od 3.000 KM i za prvih osam mjeseci ove godine je taj iznos i realiziran.Riječ je znači o sporazumu i molim da nas izvjestilac upozna do kada će ovo udruženje građana iz Zavidovića svake godine odnositi najmanje 20 mjesečnih stipendija za studente i srednjoškolce Grada Gračanica, te kakve benefite Grad Gračanica ima od finansiranja rada ovog udruženja građana, evo barem za ovih osam mjeseci s obzirom da im je isplaćen taj iznos.“

Hasan Puškar:

„Da bi imali mi malo bolji uvid u ove realizovane ili ne realizovane projekte mislim da nam je trebalo neku tabelu dostaviti zašto je raspisana javna nabavke, zašto nije, šta je potpisan ugovor ili šta nije itd., da mi ne gledamo po ovim tebelama, da bi i mi mogli pratiti ta povećanja i ako je nešto potpisano ugovorom bilo predviđeno 10.000 KM, a u nabavci bilo 15.000 KM, da mi imamo pregled jednu tabelu svih tih kapitalnih ulaganja i kapitalnih projekata.Dalje, u opisu tamo vidio sam povećanje za doprinose, za ovo, za ono, a nisam nigdje našao je li ubačeno u rebalans povećanje za plaće što smo usvojili na prethodnoj sjednici, mislim nisam našao u opisu pa to je pitanje.Još jedno pitanje, jesu li raspisane nabavke za sve projekte koje smo planirali, odnosno jesu li potpisani ugovori ili nisu.Logično je ako budu ugovori potpisani, izvođenje je 60 dana po zakonu ili već koliko,znači neće biti realizovani.Pa samo čisto informativno da znamo, jer kad sad pogledam nacrt budžeta dođe mi isto kao ovaj da smo kopirali, isto pa haj, samo tamo su nule.Čisto da znamo informativno šta je realizovano, šta će ostati, ili možemo dobiti neki pregled da znamo za sljedeću sjednicu itd.“

Reuf Buljubašić:

„Imam jedan zahtjev VMZ Buk pa ću ga pročitati.

Poštovani, obraćamo vam se sa zahtjevom za preusmjeravanjem sredstava sa ekonomskog koda 821618 vodosnabdijevanje u MZ Buk 20.000 KM, na ekonomski kod 821612 asfaltiranje dionice puta pumpna stanica –Prosječa.Obrazloženje,MZ Buk je dala vodovod na privremeno upravljanje JP „Komunalac“ Gradačac, u cilju kontinuiranog napajanja i obezbjeđivanja dovoljnih količina zdravstveno ispravne vode za piće.U ovoj godini nisu utrošena sredstva planirana budžetom Grada Gračanica za 2022.godinu za vodosnabdijevanje u MZ Buk.Vijeće mjesne zajednice Buk na sjednici održanoj 09.08.2022.godine donosi odluku o prenamjeni ovih sredstava.S tim u vezi tražimo da ista preusmjerite za asfaltiranje pomenute dionice puta, čijim bi asfaltiranjem, kao i asfaltiranje dionica  koje su planirane ovim budžetom došlo do asfaltiranja cijelog puta Biberovo polje (Gradačac) – Buk (Gračanica) – Međiđa Donja (Gradačac).“

Mersiha Jogunčić:

„S obzirom da je tamo došlo do povećanja stavke klizišta, za sanaciju klizišta, mene samo zanima da li je uopšte uzeto u razmatranje ili će se uzimati klizište Medmica o kojem smo govorili.“

Vanesa Mahmutović, Pomoćnik gradonačelnika:

„Krenuti ću obrazlagati ono što budem mogla, prvenstveno vezano za PDV.U okviru projekta WATSAN u 2022.godini mi smo planirali realizaciju prečistača za pitke vode Vrela i Stjepan Polje.Međutim, izmjenama i dopunama budžeta, procjena do kraja godine je da će ići u realizaciju samo Vrela, a Stjepan Polje se prenosi.Projekat je takav da se finansira iz više izvora, E kredit, IPA fond i budžetska sredstva.Prilikom knjiženja, u rashodovnoj strani mi moramo sav PDV koji pada na teret nas knjižiti, dok u prihodovnoj strani imamo pravo na povrat.U prihodovnoj strani, obzirom da se realizacija prenosi u 2023.godinu za Stjepan Polje, mi smo potpuno ga smanjili, a realizacija Vrela u Sokolu ostavili smo prihod također u 2023.godini, obzirom da trošak će pasti u ovu godinu, a prihodi će se ostvariti u narednoj godini.Sistem knjiženja je takav da mi imamo pravo na povrat PDV-a, ali se ostvaruje u narednoj godini.Trošak pada u ovu godinu, ali povrat PDV-a je u narednoj godini, tako da prihod je sada smanjen za taj iznos, a rashod je ostao, znači trošak za Vrela.Zato što smo mi procijenili da će biti realizacija do kraja godine Vrela, znači ne možemo da pošaljemo zahtjev, mi ne možemo vratiti do kraja godine.Tek ćemo da pošaljemo u decembru, znači nećemo uspjeti ni fizički poslati, čak sve i da bude realizovan.Vezano oko pitanja poreza na dohodak, pa pojedinačno dole je bilo pitanje gdje su bili izmjene 716111, 716112 i 716113 i sve ove prihode dobivamo prema smjernicama Ministarstva finansija.Znači ne smijemo odstupiti od ukupnog iznosa, ali prema procjenama ostvarenja za devet mjeseci, mi smo mogli pratiti ostvarenja za devet mjeseci.Ovako smo planirali, znači ukupno nema odstupanja, ne smijemo odstupati, ali smo na bazi poznatih podataka procijenili porez na dohodak.Kada su u pitanju prihodi od iznajmljjivanja poslovnih prostora, čisto izmjenama i dopunama sada smo pristupili potpisanim ugovorima koji su na snazi i koje ćemo ostvariti do kraja godine, čisto usklađivanje.Isto tako i za ovu drugu stavku koja je vezana za naknade od javnih površina, za tezge i ljetne bašte, usklađivanje sa potpisanim ugovorima i procjenama, do kraja godine ostvarenja prihoda.Što ne znači ako budu ugovori potpisani da će do kraja godine biti naplaćeni, to je naša procjena, dinamika naplate ustvari.To je to što sam ja mogla i ako bude trebalo dodatno oko PDV-a tu sam.“

Nusret Helić, Gradonačelnik:

„Pa svi ovi prihodi se rade na bazi nekog ostavrenja i procjene do kraja godine, ili novih smjernica ili grantova itd.Ako mi budemo fulili u procjeni, to će doći u sljedećoj godini, dakle imati ćemo na kraju ako smo fulili da smo trebali više planirati imati ćemo višak prihoda, ako to bude manje valja nam se prilagoditi rashodima.Budžet je uvijek procjena, naš plan, kako će se do kraja završiti zavisi od puno okolnosti.Šehić je spomenuo Emmaus, mi smo jedina iz okruženja lokalna zajednica koja ne izdvaja dio sredstava za Emmaus, a znate šta Emmaus znači i za nas i za Doboj Istok, da ne nabrajam puno drugih općina.Pojavili su se sa zahtjevom i mi smo intervenisali, vidjeli ste ovaj iznos i u sljedećoj godini.Mislim da je dobro, vidjeli ste da se odnosi uglavnom na sada ovo što je pušteno tamo valja finansirati taj dom za stare u Potočarima, pa i to je naš doprinos da pomognemo na ovaj način to.Što se tiče ovoga Hasane oko projekata, evo za sljedeće Vijeće ako hoćete imati ćete tačno, imamo pripremljeno projekt informacije o realizovanim projektima, do tada realizovani sa potpisanim ugovorima, iznosima i evo slažem se da dobijete informaciju već za sljedeće Gradsko vijeće i imati ćete te podatke.Ovo što sam rekao ako bude više para, više prenosimo višak,a ovo što si i ti Šehiću diskutovao, mi bi najviše voljeli da se može, evo rekao sam ima trideset i nešto potpisanih ugovora ali izvođač ne može stizati.Sada bi mi mogli uraditi, poništi ponovo, raspiši ponovo i do kada i šta će se desiti.Dakle ima mali zastoj i ne samo kod nas kada je u pitanju realizacija, a ugovore evo vidjet će te do kraja godine ćemo možda po prvi put, jer smo dodatno angažovali uposlenike, da ćemo imati raspisane i gotovo potpisane za sve projekte.To je dobar znak, ma kako on se uradio u martu, zbog ovih razloga dobro je.Takvi projekti će biti sa sredstvima preneseni u prijedlog budžeta.Ovo oko MZ Buk, nije problem, ako je MZ trebaju dostaviti da se izvrši ta preraspodjela i oni smatraju da sada neće doći do realizacije tog dijela, a da se to usmjeri mi nemamo ništa protiv i evo ja to kao predlagač ako vi usvojite mogu prihvatiti.Ok kada vi matematički preračunate 12 mjeseci, za 9 je toliko, ali ona zadnja dođe u sljedećoj godini, dakle nije vezan do kraja godine, nego kada se isplati onda dođe i to može biti razlog.Vjerujte vi da na tome najviše radimo, oko tih procjena, da ne fulimo, dakle ponavljam procjena, možemo i u procjeni promašiti.“

Demir Milkić:

„Samo još jedno pitanje čisto informativno, dokle smo došli sa dvoranom.Vidimo da su radovi u toku i znam da je bio neki sastanak, tako da me samo čisto informativno zanima, nas a i građane šta se dešava tamo.“

Nusret Helić, Gradonačelnik:

„Pa ovo oko 130.000 KM gdje skidamo u prihodima planirali smo da završimo jednu proceduru, ako se sjećate jer traje malo duže, za jedan stan.Sporno je nešto i onda smo mislili da će se prodati stan, možemo i mislili smo jedan plac, a za taj plac treba dovesti put gore na Ivaniševiće i to je razlog zbog čega jer to znamo da neće se realizovati i to smo skinuli i to računamo da ćemo u sljedećoj godini.Dvorana, evo dati ću vam detaljnu informaciju i ja sam danas na Komisiji spomenuo, neću reći dvorana je rupa bez dna, znate zbog čega, šta god počnemo raditi projekat je rađen na nekakav način da ne govorim koji, pola stvari nije bilo propisano, tamo ventilacija nije bila uopšte i onda uvodite ponovo izvođače.Građevinci su svoj dio završili i mi ćemo vjerovatno u narednih 10-15 dana raspisivati za opremu, parkete i svu opremu i to je otprilike po procjenama oko 1.500.000 KM i ostaje nam onda vajnsko uređenje.Mi imamo dovoljno para, trebati će nam nešto za vajnsko uređenje i vidjeli ste u nacrtu smo planirali i razgovarali smo da očekujemo pomoć još negdje oko 250.000 KM, da završimo i da sala bude u funkciji.To su stalno neki radovi nepredivđeni, raspisujemo procedure za te dodatne radove i evo dati ću vam detaljnu informaciju u što je, koliko je koštala jedna vrsta građevinski radova, druga, treća i sve ovo do sada što je urađeno.Mislim da je bolje da pismena informacija dođe pa da možete i pitati.Mi ćemo sada ekspresno raditi i mislim da je najsloženije, da je najprioritetnije klizište i pitali su po društvenim mrežama i ja sam odgovorio.Ima sada šanse jer to klizište po nekom predmjeru, predračunu iz perioda unazad dvije godine bilo negdje 70-80.000 KM i iskoristiti ćemo vjerovatno za ova neka manja klizišta jer sada imamo nešto više para.Prioritet nam je to klizište u Seljanuši gore.“

Edin Šehić:
„Evo ja bi iskroristio da još jedno pitanje postavim Gradonačelniku, vezano za budžetsku stavku od 50.000 KM, autobuska stajališta.Obzirom da evo sutra gradska autobuska stanica počinje sa radom i sada govorim u ime prevoznika gdje sam uključen.Interesuje me u kojoj je fazi, da li je raspisan javni poziv, imamo određeni elaborat, imali smo određeni i sastanaka, kada možemo očekivati konkretne stvari, konkretne mjere, odnosno barem obilježavanje onoga što se može obilježiti da krene i da se olakša prvenstveno učenicima i korisnicima javnog prijevoza.Ovo što se tiče pojašnjenja od Vanese donekle mi je jasno, samo malo mi ipak nije jasno, ako nemamo tu ravnotežu i ako smo rekli da su prihodi s jedne strane od povrata PDV-a, a s druge strane možemo opteretiti, sada kažemo da ćemo realizovati projekte vjerovatno na teret budžetske stavke, onda dobiti prihodovnu stranu u narednoj godini, jesam li tako razumio.Dakle ipak ćemo iz nekih drugih sredstava pokriti to što se tiče projekta Vrela, a naredne godine ćemo imati povrat PDV-a koji će biti prihod za druge projekte, tako da evo jasno mi je.Još jednom vezano za Emmaus pozdravljam zaista i samo sam tražio odgovor konkretno koji projekti i volio bi da se uvijek Vijeće izvijesti o kojem se projektu radi, bez obzira, imamo puno nevladinih organizacija koji su gradili budžet i evo kolegica uporno govori za Evropski pokret.Malo zaista smeta jer nikada nemamo decidan izvještaj gdje su sredstva utrošili ta udruženja koja su ugrađena u budžet slovom, imenom i prezimenom, a znamo da veći broj udruženja uzima sredstva putem javnog poziva, pa i putem projekata.Tako da evo apelujem da zaista ta udruženja podnesu decidan izvješta, konkretan izvještaj, ne samo za projekat, nego šta su dobili od tog projekta za sredstva koja su koristili od javnog novca, odnosno iz budžeta.“
Nusret Helić, Gradonačelnik:

„Prvo ovo oko stajališta.Mi smo imali otprilike zadnji sastanak prije sedam dana i dolazili su iz Ministarstva TK i Direkcije za ceste, izašli, obišli i trebaju da nam daju odobrenje pošto se radi o dva, tri stajališta i sve je na regionalnom putu, da daju odobrenje i mi idemo u realizaciju.Dakle čekamo to zvanično od njih jer ne možete drugačije pristupiti u radove i rekli su da će to biti i da je trebalo već doći.Ovo malo oko PDV-a, oko tih projekata.Mi na početku godine dogovaramo i znamo da će određeni projekti ići i planiramo i prihod i rashod.Mi da smo ove neke projekte završili, ovo o čemu je Vanesa govorila, u septembru mi bi uspjeli naplatiti PDV, a ovako nisam htio da vas opterećujem jer i to možete jednom da sjednemo, oko Vrela, znate koji su to problemi, blokirana su sredstva od EIB-a, blokirana su sredstva grant za ovaj naš projekat.Mi smo se našli sada u situaciji da može doći do problema u Sokolu, zato što ministarsko Vijeće nije na vrijeme poslalo zahtjev prema bankama, banke nisu još odobrile.To je taj problem, ali nismo htjeli da vas opterećujuemo, nego pokušavamo sa izvođačima to premostriti da ne dođe do havarije.Gore je dosta toga urađeno, ako bude teška zima moglo bi doći do nekih probelema.To mi radimo i dogovaramo se sa izvođačima da premostrimo i ova će sredstva doći, ali su zastala i očekivati je možda u naredna dva, tri mjeseca, samo zbog administrativni propusta.

Zaključena rasprava.

U ime Kluba SDA data je pauza od 5 minuta.

Nihad Krajinović, Predsjedavajući, je nakon pauze dao na usvajanje Odluku o izmjenama i dopunama budžeta Grada Gračanica za 2022.godinu uz zahtjev VMZ Buk, da se preusmjeravaju sredstva sa ekonomskog koda 821618 vodosnabdijevanje u MZ Buk 20.000 KM, na ekonomski kod 821612 za asfaltiranje dionice puta pumpa stanica – Prosječe, što je Gradonačelnik usvojio.

Odluka o izmjenama i dopunama budžeta Grada Gračanica za 2022.godinu je usvojena sa 20 glasova „ZA“ i 7 „PROTIV“.

TAČKA 2

RAZMATRANJE I USVAJANJE NACRTA BUDŽETA GRADA GRAČANICA ZA 2023.GODINU

Nusret Helić, Gradonačelnik:
“Kako je to uređeno u Zakonu o budžetima u F Bi Hi obrazloženju uz materijal u pripremi Nacrta budžeta za 2023.godinu smo koristili smjernice i ciljeve fiskalne politike koje nam je dostavilo ministarstvo finansija TK-a, kao i Direkcija regionalnih cesta TK-a, posllednje poznato izvršenje za ovu godinu, usvojeni dokumenat okvirnog budžeta 2023. – 2025.godina, zahtjeve korisnika budžeta, zakonske obaveze i potrebe, te procjene raspoloživih sredstava. Kao uporedne pokazatelje za obrazloženje smo koristili Izvršenje budžeta za 2021.godinu i polugodišnje ostvarenje za 2022.godinu, kako je regulisano članom 26. Zakona o budžetima u F BiH.

Prema Nacrtu, budžet Grada Gračanica za 2023.godinu iznosi 17.354.351 KM, a sastoji se od:

-Prihoda 16.365.227 KM
-Primitaka 75.000 KM

-Procijenjeno viška prethodne godine 914.124 KM

-Otplate kreditnih obaveza 736.000 KM

-Izdataka za finansijsku imovinu 40.000 KM

-Rashoda i izdataka 17.354.351 KM.

Planirani višak prihoda za 2022.godinu je naša procjena ostvarenja budžeta, prihodovne i rashodovne strane.

U višku nisu sredstva od planiranih projekata koji se vjerovatno neće završiti u ovoj godini, jer su nam još uvijek nepoznanica. To će se znati do prijedloga budžeta i biće uvršteni u taj prijedlog.

U okviru prihoda na porezne se odnosi 10.819.448, neporezne 3.336.500 KM i grantove 2.209.279 KM.

U okviru poreznih prihoda, najveći dio se odnosi na prihode po osnovu poreza na dohodak 2.749.668, i prihode od indirektnih poreza 6.571.060 KM.

Kod neporeznih prihoda, najveći je plan od posebnih naknada i taksi 1.010.000 KM, budžetskih naknada 659.000 KM, komunalnih naknada i taksi 598.000 KM, prihode po osnovu povrata PDV-a (Projekat Watsan i prečistač Stjepan Poje) 515.000 KM, administrrativne takes 303.000 KM.

Šta je planirano od grantova stoji u obrazloženju.

Izdaci su planirani u iznosu od 17.354.351 KM i u odnosu na izvršenje 2021.godine, veći su za 33, 87 %. Strutura planiranih rashoda je slijedeća:

-Tekući izdaci 12.540.970 KM, a u okviru njih su bruto plate i naknade zaposlenih 4.245.500, doprinosi 386.500 KM, izdaci za materijalne troškove (energija, komunalne usluge, nabavka materijala, gorivo, tekuće održavanje, ugovorene usluge i dr. 3.832.120 KM, tekući grantovi 3.561.500 KM, kapitalni transferi 273.450 KM, izdaci za kamate 61.900 KM, tekuća rezerva 180.000 KM, kapitalni izdaci 4.037.381 KM, izdaci za finansijsku imovinu (kupovina dionica) 40.000 KM i otplata duga 736.000 KM.  Kao što ste viidjeli, najveća je stavka ili izdvajanje u komunalnu infrastrukturu (komunalno održavanje, kapitalni transferi i izdaci (ukupno 6.187.831 KM) ili 35,66 %. Ako računate otplate kredita za kapitalne projekte od 797.900 KM , to je  ukupno  6.985.731 KM ili 40,25 %, što je veoma dobro. Pregled planiranih kapitalnih projekata i namjena se može vidjeti u tabelama i obrazloženju na stranici 3 i 4. Obzirom da u ovoj fazi budžeta nismo utvrdili konkretne projekte ili većinu njih, na posebnoj stavci smo planirali za putnu infrastrukturu 1.285.000 KM, kanalizaciju i utopljavanje objekata (namjenska sredstva) 269.516 KM i vodosnabdijevanje 500.000 KM. Takođe, a to sam već istakao, nismo utvrdili koji se projekti neće završiti do kraja godine, te ćemo ih na bazi procjene planirati u prijedlogu budžeta. Pri utvrđivanju konačnog prijedloga projekata infrastrukture, vodiće se računa o prijedlozima sa javne rasprave, al ii planu kapitalnih izdataka. Sve druge podatke, imate u tabelama i obrazloženju, a tu smo da o potrebi damo i dodatna pojašnjenja. I za sportsku dvoranu na Bazenu je slično obrazloženje, kao i za ostale kapitalne izdatke, jer nismo sigurni šta će se sve realizovati, pa će se jedan iznos planiranih sredstava prenijeti u narednu godinu, odnosno u prijedlog budžeta.

Predlažem da se Nacrt usvoji, a rasprava koju će vodti Služba budžeta, da traje do 01.12.2022.godine.

I na ovaj dokumenat je stiglo pozitivno mišljenje Ministarstva finansija TK-a, da je isti usklađen sa Planom prihoda iskazanih u projekciji Federalnog i Kantonalnog ministarstva finansija”.

Osman Sulejmanović, Komisija za budžet:

„Komisija za budžet je razmatrala nacrt budžeta za 2023.godinu i obzirom da se isti u formi nacrta upućuje na javnu raspravu, Komisija predlaže Vijeću da isti usvoji.“

Učesnici u diskusiji:

Mirzet Topčagić, Klub SDP:

„Pa evo stav Kluba vijećinka SDP-a Gračanica je da ćemo mi podržati ovaj nacrt budžeta za 2023.godinu i iskreno se nadamo da će se sprovesti jedna kavalitetna javna rasprava, da će na kraju u budžet za 2023.godinu biti uvršteni zaista projekti koji su prioritet građana.Također nadamo se da ćemo u narednoj budžetskoj godini uspjeti riješiti projekte, prije svega kada je u pitanju vodosnadbijevanje građana i da konačno imamo na kraju naredne godine dobre rezultate i po tom pitanju.Čestitam predlagaču na budžetu, na prijedlogu nacrta i sada je prad nama da se svi uključimo, prije svega mjesne zajednice i da konačno imamo jedan kvalitetan dokument.“

Almedin Devedžić, Klub SDA:

„Ja ću iznijeti stav Kluba SDA vezamo za tačku, odnosno materiju o kojoj raspravljamo.Prošle godine sam otprilike u isto vrijeme i u svoje ime i u ime Kluba iznosio određene stvari, koje evo i ove godine na isti način radimo i dolazimo do određeni stvari gdje kažemo jesmo li za to ili nismo.Mi iz SDA kažemo mi smo protiv, imamo svoje razloge i ne samo da budemo protiv, nego pokušavamo da racionalno raspravimo uzročno posljedično šta je bilo prije i kako se došlo do toga.I ovaj put je evo nacrt budžeta, znamo da imaju kratkoročni i dugoročni planovi, šta je kojoj lokalnoj zajednici potrebno, međutim smatramo da lokalne zajednice i kod utvrđivanja nacrta budžeta nisu kontaktirana.Upravo znato, budžet je je li tako kao što kaže Gradonačelnik rastezljiva materija i potrebe se mijenjanju, posebno potrebe građana.Nekim lokalnim zajednicama se prioriteti često mijenjaju i da bi smo mi znali koji su prioriteti lokalnih zajednica, moramo kontaktirati vijeća mjesnih zajednica, zašto ih imamo, trebala nam je godina dana da ih formiramo.Kada smo ih formirali sada su oni tu kao najviši organ lokalne vlasti u svakoj MZ, ali jednostavno ne pitaju se, to je probelm.Ja kao vijećnik stalno iznosim tu konstataciju da se vijeća MZ ne pitaju, hajmo ih ukinuti, šta će nam, ljudi su tamo odgovorni a niko ih ništa ne pita.Zašto, evo postavljam Gradonačelniku pitanje, zašto Gradonačelniče kada ste pravili nacrt budžeta, kakav god je on, zašto nisu kontaktirana vijeća prije na mjesec dana, eventualno.Pa da se pošalje nekakav dopis i kaže evo mi pravimo nacrt budžeta, dajte nam svoje prioritete svaka MZ, koja ne dostavi ne mora, vi stavite tamo da nisu dostavili i na osnovu nekakvih planova postavite.Ovi koji pošalju dajte da vidimo jer prioriteti se mijenjaju, da vidimo koji su to, pa da Gradonačelnik ubaci u budžet, odnosno u nacrt, pa onda u javnim raspravama, eventualno u amadmanima se zatežu stvati.Međutim ovdje se sada postavljaju nekakvi projekti za koje lokalne zajednice nisu pitani, ja neću da ulazim u detalje, ja sam gradski vijećnik cijelog Grada, ne samo jedne lokalne sredine, ali ljudi u mjesnim zajednicama nemaju pojma šta se nalazi u nacrtu, nije ih niko ništa pitao.Zašto, evo ja postavljam javno pitanje, zašto ne pitamo vijeća mjesnih zajednica, to su ljudi volonteri najvećim dijelom, zašto da ih ne pitamo, da kažemo šta to treba u Donjoj Lohinji, šta je problem da ih pitamo, šta je problem da pitamo u Buku ili Trnovcima ljudi šta vam treba, ja bih tako uradio.Pa da na osnovu toga kažemo šta je realno planirati, pa ćemo onda vidjeti u svoj toj projekciji kao što Gradonačelnik kaže ne znamo, naravno da ne znamo nismo gatare, možemo samo da gatat, ali možemo približno sa tim lokalnim zajednicama napraviti početnu poziciju.Nije isto, kao u formuli 1, nije ista pole position što kažu, nije isto, onaj prvi onaj tamo zadnji i kada ti  imaš slabu zastupljenost u nacrtu vrlo je teško u daljim raspravama ga promijeniti, vrlo teško i kada nabaciš 10-20.000 KM to je ko kuća, a oni koji u startu boga mi dobiju određena sredstva to niko ne skide.Tako da mislim da nije uredu, kao i u prethodnoj Odluci za rebalans budžeta.Mi smo bili protiv i nismo imali priliku da kažemo zašto smo protiv, pa upravo zbog ovakvih stvari.Mi smo predložili, odnosno naš vijećnik pročitao zahtjev MZ Buk o preraspodjeli sredstava i onda se uz rebalans budžeta čita i to i mi smo protiv, sada ispade da smo mi protiv toga zahtjeva koji smo mi dali, pa mi smo uputili zahtjev zato, ali nismo protiv tog zahtjeva, nego generalno mi smo protiv principa i načina na koji se sve ovo radi, to je poenta.Naravno danas će opet izaći poslije ovog Vijeća i reći SDA je bila protiv ovog, protiv tvog puta, ne, mi smo samo za transparentnost.Ako imamo vijeća mjesnih zajednica koje su najslabije karike u svemu ovome, treba da ih uvažimo, trebamo te ljude da uvažimo i da ih pitamo, da se raspodijelimo mi u Gradskom vijeću i da obilazimo te ljude, da ih pitamo šta je to, šta im treba.Valjda oni najbolje znaju šta im treba, kako ćemo mi znati odavdje kada ih ne obilazimo, ili kada oni ne daju svoj doprinos.Protiv ovog nacrta mi ćemo biti protiv upravo iz ovih razloga.Nismo ni protiv jednog projekta, smatramo da treba biti transparentno i treba da se bolje planira.Ovo što je Gradonačelnik rekao kada je izlazio vezano za spisak projekata koji su potpisani, mi iz onog rebalansa nemamo pojma koji je potpisan koji nije.Vidjet ćemo, šta ćemo vidjeti ima još petnaest dana građevinske sezone, kako, na koji način, kada ćemo mi to vidjeti.Ja kao gradski vijećnik ne mogu nikome na terenu da dam nikakvu informaciju šta je potpisano, a šta nije, nemam.Zar se nije moglo sada prije rebalansa da se kaže ti projekti su potpisani i očekuje se realizacija, a ne ovako vijdet ćemo, ne znamo, po meni je to neozbiljno.Zbog toga i svih drugih stvari, za koje treba malo više vremena da se elaborira, Klub SDA je protiv i rebalansa i ovog nacrta, ali ćemo pratiti razvoj dalje i javu raspravu.Javna rasprava mora biti u svakoj MZ, mora biti, da narod dođe i kaže pa pet, pet ljudi, ako ništa drugo neka Vijeće mjesne zajednice kaže šta je problem.Pa da ovdje iznesemo i kažemo evo dopis MZ Lendići, ljudi kažu treba im to, hajmo slijediti to, nemoj da im namećemo.“

Replika:

Osman Sulejmanović:

„Komisija je predložila Vijeću da se usvoji, upravo iz tog razloga što je Gradonačelnik kumulativno predložio za projekte, za vodosnadbijevanje, za puteve.Traži se od vijeća mjesnih zajednica, odnosno od onih ko će raspravljati o budžetu da predloži projekte.Ni jedan projekat kolik sam ja vidio nije stavljen u nacrt budžeta osim onih što će se prenijeti.Znači vijeća mjesnih zajednica se izjasne, odnosno onaj koji bude vršio raspravu o nactu budžeta.“

Replika:

Almedin Devedžić:

„Evo kolegi ispred SDP-a, sada koja je sjednica po redu, 21.mjesec oktobar.Evo vidjet ćemo za mjesec dana, vidjet ćemo kada se usvoji budžet da li je ovo ispoštovano što kolega kaže.Ovo je super i evo i ja se pridružujem tome, a vidjet ćemo da li će biti ispoštovano da li su zahtjevi, želje, naravno realne želje, da li će biti inkorporirane u budžet za 2023.godinu.“

Nusret Helić, Gradonačelnik:

„Pa evo kao da prvi put ovo Vijeće i vijeća raspravljaju o budžetu.Ovo je zakonska procedura i jel mislite da i jedan nivo vlasti prije nacrta budžeta nas pitao šta su prioriteti.Jel i jedna lokalna zajednica pitala mjesne zajednice, dakle mi kreiramo budžet i mogli smo ga ovjde uraditi, ali zahvaljujući što ovako funkcioniše mogli smo koristiti plan kapitalnih izdataka i mi poredati, onda vi ovdje raspravljate, nismo htjeli to.Imamo u planu kapitalnih šta je, ali stalno se mijenja, ovo što si rekao mijenja se i vijeća mjesnih zajednica.Ni jedan projekat koji su predložila vijeća mjesnih zajednica nije da nije našao u skladu sa prioritetima svoje mjesto.Mi ne određujemo sami organ, dakle evo uzmite Lukavica šta je predložila za prošli budžet, ono što smo mogli ubaciti usvojili smo.Tako ćemo i sada, neće biti želja, ali vaši zahjtevi su daleko veći od budžeta.Svaki put ako se sjećate prošli budžet negdje ste tražili novi pet miliona za projekte, a mi smo prihvatili sve što smo mogli i to je svedeno na neki novi milion, nema para.Dakle uvijek prihvatamo zahtjev i u toku godine se desi da neki put jer su ljudi prikupili 7.000 KM, pa traže i znate da se kod svake budžetske rezerve interveniše da se podrži.Projekti koji budu to će od vas doći prijedlozi i mi ćemo to poredati i vidjeti šta je po nama prioritet i onda će te vi odlučivati.Ovo je procedura koja je propisana u ovoj fazi, zato i jesu rasprave.Mi da smo imali za neke projekte, osim ovog plana kapitalnih, mi bi poredali, ali smo mislili da je bolje možda da se vi znajući koliko ima para predviđeni za puteve, da pokušate u mjesnim zajednicama dati prijedloge i voditi računa o realnosti, jer sigurno će se desiti da ne možemo prihvatiti sve.“

Replika:

Almedin Devedžić:

„Mislim da je ovo i mjesto i vrijeme, pogotovo kada se kreira najvažniji dokument Grada i svake lokalne zajednice budžet, da se raspravlja otvoreno.Ja mogu da izrazim samo zadovoljstvo ovakvim načinom rasprave, bez ljutnje, bez dizanja tenzija, bez galame, da razgovaramo kao ljudi i da bi i građani koji ovo slušaju razumjeli o čemu pričamo, jer džaba prenosimo uživo ako građani ne razumiju o čemu pričamo.Šta je poenta mog izlaganja i nastojanja Kluba SDA, da građanima, Gradsku upravu i vijeća mjesnih zajednica približimo da ljudi imaju kome da se obrate.Prije svega mjesnu zajednicu, a ljudi iz mjesnih zajednica da mogu da odu do Gradonačelnika, da se obrate nama u Gradskom vijeću, da pokušamo zajednički da rješavamo te probleme.Znači ne da se napadamo, ne da ovdje ne znam ni ja šta pravimo, dajte da zajedno radimo.Drago mi je evo što i Gradonačelnik, prije je da kažem reagovao burnije, a sada je to poprilično smireno i drago mi je, znači želimo da riješimo probleme, zajednički i mislim da je to jedini put, ali moramo uključiti vijeća mjesnih zajednica, moramo u toj priči, naravno realne želje i prioritete.Imaju želje grupa građana, oni neka plaćaju svoje želje, imaju zahtjevi vijeća mjesnih zajednica koji održe zborove građana i kažu šta to treba njima i šta je najvažnije.Mislim da smo na dobrom putu, bez obzira što ćemo mi glasati protiv, mislim da smo na dobrom putu, ali ovo s naše strane želimo da napravimo malo ovaj proces što transparentnim, što otvorenim i što pravednim.Mislim da je svima u interesu da budžet koji se donese za 2023.godinu bude jednoglasan.“

Replika:

Mirzet Topčagić:

„Pa izgleda da će opet ispasti da ja branim predlagača, jer su mi par puta to kolege prepisivale, ali ovdje zasita dolazimo u situaciju da pojedincima, što bi rekao naš narod, ne može udramit.Pričamo o nekim pole positionima, ne krećemo svi sa iste tačke, ali evo ja moram baš upravo  radi građana da kažem sastav nacrta budžeta.Tamo kaže ako dobro vidim ekonomski kod 821600 rekonstrukcija i investiciono održavanje ukupan iznos predviđen novim nacrtom jeste 3.368.381 KM.Upravo, da ne bi krenuli već pojedinci iz priviligovanih polo positiona, Gradonačelnik sa svojim saradnicima u cilju da se sprovede javna rasprava po pozicijama dole poredao sljedeće stavke.Kaže kapitalni projekti putna infrastruktura 1.000.000 KM, kapitalni projekti po pitanju vodosnadbijevanja 500.000 KM, kapitalni projekti kanalizacije i utopljavanje objekata 220.000 KM.Da ja sada ne bi nabrajao još ove ostale stavke, znači otprilike vrsta prijedloga koji dolaze o mjesnih zajednica se upravo odnose na ove tri pozicije.Ako i ovo nije kvalitetno i otvoreno, da predlažemo svi, naravno u skladu sa finansijskim mogućnostima, onda bi ja zamolio bilo koga ovdje od kolega da izađe i da nam kaže na koji način da Gradonačelnik sa saradnicima pojedincima udrami.Lijepo je rečeno dokle je otvorena javna rasprava i upravo u cilju da mjesne zajednice dostave svoje prijedloge, pono ponavljam, u skladu sa raspoložljivim finansijskim sredstvima i da na kraju sjednemo i kvalitetno kreiramo budžet, mi opet ovdje imamo neke primjedbe.Moram malo se osvrnuti i na prošlu tačku, Predsjedavajući izvinjavam se, gdje uopšte pojedinci nisu imali nikakve primjedbe po pitanju rebalansa, osim kolege koji je predložio da se izvrši preraspodjela sredstava i to Gradonačelnik uvaži i oni bez ikakvih primjedbi ponovo glasaju protiv, znači jako teško.Iznesite primjedbe i da vidimo šta je u pitanju, pa onda budite protiv jer hvala bogu imate pravo.Ponovo da se vratim na nacrt budžeta, ja ne znam kako pojedincima, što bi se reklo, udrami.“

Replika:

Almedin Devedžić:

„Ja ne znam da li će dozvoliti ovo Predsjedavajući, ali nisam se zahvalio kolegi Topčagiću na ovoj incijativi za Direkciji za ceste, evo jutros su započeli sa rekonstrukcijom, ili su bili informisani o tvojoj incijativi, ili ne, uglavnom započeli su jutros tako da će cesta biti prohodna za par dana.Kolega Topčagiću nema potrebe da iko ikoga brani ovdje, mi iznosimo svoje argumente, svoje stavove, svoje mišljenje i ja uopšte ne napadam nikoga, nemam potrebe za tim i iznosim svoj stav i svoje mišljenje jer imam pravo na to.Imam mandat koji su mi dali građani i nekada to radim u svoje ime, nekada to radim u ime SDA.Nemaš potrebe kolega da braniš Gradonačelnika, nemaš potrebe jer niko njega i ne napada, ali Gradonačelnik je javna ličnost i on je taj koji kreira ove stvari i naravno da se njemu obraćam, ne mogu se obratiti tebi, ali evo za Direkciju se obraćam tebi i hvala ti za taj put u svakom slučaju.Što se tiče našeg glasanja protiv, naravno da nismo izašli i kritikovali, odnosno iznosili svoje stavove, a kolega Hasan Puškar je iznio stav Kluba.Tražili smo da se kaže koji će se to projekti raditi, koji neće i znači mi smo rekli jasno s čime se ne slažemo.Gradonačelnik je izašao i rekao, evo dobiti će te to za mjesec dana, super, čekamo novembarsku sjednicu i pročitati ćemo u najgorem slučaju i to, ali to je trebalo za danas biti pripremljeno.Mi da smo vidjeli i imali pregled tih projekata i mi bi podržali i rebalans i sve ono što je dobro za građane.Naravno da podržavamo i nema potrebe da se sada u ovom Vijeću prave crno bijele stvari.Ispadne SDA nije zato, a ostali su za, nije tačno, mismo protiv ovakvog načina rada s kojim su građani nezadovoljni i imamo pravo da iznesemo stav, a nismo protiv ni protiv Gradonačelnika, ni SDP-a, niti bilo koga.Vi ste parlamentarna većina i šta god da mi kažemo vi će te donijeti odluku onako kako vi mislite, mi to poštujemo, ali nemojte da nam sad sprečavate mogućnost da mi iznosimo stavove i da to ispadne da mi nekoga napadamo, ne, iznosimo svoj stav i imamo pravo na to.Odbili smo rebalans zato što nisu jasno naznačeni koji su projekti potpisani, koji su do sada se radili, nisu i kada se planiraju.To je jasno ko dan i svi trebamo da znamo zato.“

Nusret Helić, Gradonačelnik:

„Pričamo o tome niste htjeli da glasate i to je vaše pravo, i neka ste, nekada niste prihvatili i to tako uvijek funskcioniše.Vidite nešto, sada si spominjao projekte, nismo mi iznijeli neke podatke koje ste trebali znati.Vi da ste rekli da vam trebaju ti podaci, koji su projekti završeni, koji su u toku, mi bi isto donijeli i vi opet ne bi glasali, to je vaše pravo.Mi smo predložili i hoćemo da vas informišemo da znate, da ne pričate bilo ko šta je to i dokle.Svaki put sam vam iznosio koji su problemi, ove godine nastali zbog problema na tržištu, problema radnika, mi ne iznosimo da vas opterećujemo ono što je naš posao.Nije to tako kako vi iznosite da je neko iz nekih razloga.Zaista želimo da kreiramo budžet u kome će biti veće učešće i građana i svih drugih.Ponavljam, mi smo mogli poredati spram para ovih za puteve 1.200.000 KM, pa reći je li to u Lukavici po planu kapitalnih ta, poredati i šta bi se desilo, šta će onda ljudi raspravljati na terenu, limitiran budžet, određeni projekti koji i nema se šta raspravljati.Dakle to je bio razlog, a imati će te sve informacije i danas bi ih imali i za dvoranu da ste na prošloj sjednici rekli hoćemo da imamo podatke.Mi ne znamo ni sad, ima još dva mjeseca do kraja, ne znamo šta će se desiti sa projektima, jedno je potpisani, drugo imaš par procedura i zbog toga ovdje nismo mijenjali ništa.Šta je problem, pa ne možemo mi to sakriti.Imati će te kažem kod prijedloga šta se ne može, kada dobijemo i od izvođača šta se ne može završiti, tada ću vam dati informaciju i prenijeti projekat, prenijeti pare i šta je probem.“

Replika:

Almedin Devedžić:

„Evo i gospodin Gradonačelnik i kolega Topčagić spočitavaju meni Lukavicu.Molim vas nemojte mi spominjati Lukavicu, ja nisam vijećnik Lukavice, nego sam vijećnik cijelog Grada i borim se za sve MZ.To što ja dolazim iz Lukavice naravno da imam poseban senzibil prema toj lokalnoj zajednici.Ja bih vas zamolio ubuduće kada ukrštavamo argumente nemojte to spominjati, molim vas, nema potrebe.Gospodine Gradonačelniče mi i želimo ovim diskusijama da unaprijedimo transparentnost i da uključimo što više lokalnu zajednicu, to nam je cilj.Zajednički da rješavamo stvari i ako ima problema zajedno ćemo razumjeti te probleme.Vi nam kažete zbog oni, zbog ovih probelma, uredu razumijemo vašu brigu za ovu loklanu zajednicu, ali daj uključite i nas da znamo zbog čega je to i građani će odmah znati zbog čega nešto ide, zbog čega nešto ne ide.Imamo trideset projekata koji su potpisani, super, kada će se realizovati, imamo još petnaestak dana građevinske sezone i to je to, prenijeti će se u sljedeću godini i opet u sljedeću itd.Stvar je planiranja, moramo to bolje planirati i rebalans i sve i što više rebalansa znači slabije se planira to.Naravno imaju faktori situacija i sve te promijene, ali sigurno je stvar planiranja i mislim da bi bilo dobro da se dogovaramo oko ovih stvari i planiranje će biti lakše.“

Replika:

Mirzet Topčagić:

„Ja prije diskusije kažem ne želim da ispdane da bilo koga branim i opet mi se spočitava da nekoga branim.Hvala bogu Gradonačelnik je toliko iskusan i pametan da njemu ne treba nikakvo branjenje, pogotovo od onih koji ga napadaju, tako da ponovo molim da mi se ne spočitavaju neke stvari koje sam naglasio da ne želim.Druga stvar, ispravka krivog navoda, ja uopšte u prošloj diskusiji nisam spomenuo Lukavicu, ali pošto postoji potreba ne više da bude ovo diskusija, što se kaže prepucavanje i lepriciranje Almedine.Da malo građanstvo uputimo o stvarnoj problematici, o ovom što vi spočitavate  Službi na čelu sa Gradonačelnikom zbog ažurne nerealizacije projekata kapitalne prirode.Treba da znamo, a i građani koji slušaju, da svake godine postoji plan kapitalnih nabavki koji ide na mjesečnom nivou i na osnovu usvojenog plana sprovodi se procedura javne nabavke.Dolazi do toga da trenutno stanje na tržištu , kada su u pitanju dobavljači roba i usluga suočavaju se prije svega sa trenutnim aktuelnim ekonomskim poskupljenjima, da je došlo do enormnog poskupljenja kada su u pitanju robe i usluge i da jednostavno ona sredstva koja smo mi predvidjeli budžetom, znači stavka po stavka, nisu dovoljna da bi se sprovela javna nabavka.Tamo po zakonu kaže ako nemate dovoljno sredstva ne možete ni potpisati ugovor.To je patnja broj jedan što bi rekao Gradonačelnik sa saradnicima prvo da to riješe.Druga stvar, kada se sve te procedure sprovedu, a i građani trebaju da znaju kada je u pitanju niskogradnja, mi trenutno imamo od tri do pet firmi, odnosno preduzeća, koji se bave s tim poslovima i koja uopšte učestvuju na tim našim javnim tenderima i koji pokazuju interesovanje za radove.Znači oni su jedini koji učestvuju, Služba sa njima potpiše ugovore, ali veliki problem njihov je kadrovske prirode.Jednostavno ljudi iz sektora niskogradnje, kao i svih ostalih u realnom sektoru, imaju veliki problem kadrovske prirode.Šta da mi radimo po tom pitanju, jedina opcija jeste da se poništi ugovor i da se ponovo sprovede procedura koja zahtjeva minimalno 40 do 60 dana, pa ponovo uvođenje u radove.Jednostavno mora tu postojati jedan vid razumijevanja između Gradske uprave i izvođača, kako ne bi morali ponavljati kompletne procedure.Ja samo se pitam da li neko postoji, ozbiljan čovjek, pogotovo predstavnik građana kao što je Gradonačelnik, da mu nije u interesu da se projekti realizuju onako kako su predviđeni, upravo da bi izbjegao pitanja ovakve prirode koja mu se spočitavaju iz godine u godinu.Ja mislim da bi i on lično i bilo ko od nas ovdje da se nađe u njegovoj poziciji to volio.Druga stvar, na pitanje zašto nisu taksativno u rebalansu budžeta nabrojani projekti koji su realizovani, za koje su završene procedure, čovjek izađe i kaže da će te to dobiti naredno Vijeće, i opet pojedincima ne paše.Radi se o tome ono što sam maloprije rekao, imam osjećaj da je pojedincima nemoguće, kako reko ste vi, udovoljiti jel tako.“

Replika:

Arnes Avdić:

„Imamo ovdje generalni problem bez obzira šta i kako.Izlazimo ovdje, izgleda nama govornica služi za sve osim onog što je na dnevnom redu.Mislim ako ima potrebe, de da Predsjedavajući zaključi sjednicu pa ćemo mi pustiti građane da ne slušaju nešto drugo.Izgleda ovdje koga god nešto boli, neka tačka, izađe i govori.Znači tačka dnevnog reda je razmatranje i usvajanje nacrta budžeta Grada Gračanica za 2023.godinu, ne rebalans.Kolega Topčagiću ja se izvinjavam, ali vi nešto ptičate o rebalansu, rebalans je bio prethodna tačka, što niste izlazili.Hajmo se držati teme, hajmo se jednom malo i uozbiljiti i ovo Vijeće kompletno.“

Mersiha Jogunčić:

„Eh apropo koleginog „udramio“, ja ću malo da promuhabetim.Dakle razmatranje i usvajanje nacrta budžeta Grada Gračanica.Ja neću ništa puno samo hoću da podsjetim na nekoliko stvari, a to je da mi imamo usvojenu Odluku o javnim raspravama.Sjećam se kada smo usvajali tu Odluku da sam ja rekla da će nas ta Odluka odvesti u Evropsku uniju prije nego Bosnu i Hercegovinu, jer je toliko savršeno napravljena i savršena je.Krenuti ću ja redom, a doći ću i do javnih rasprava.Nadam se da ću i ja dobiti izvještaj o realizaciji projekata Evropskog pokreta, pa ćemo onda ova sredstva preusmjeriti na sredstva eventualno za kulturu, neke izložbe itd., pa možda čak i za sport kada vidimo koliko nam je doprinio Evropski pokret.Javna raspravu o nacrtu budžeta, obavezno se mora organizovati u svim mjesnim zajednicama Grada Gračanica, za organizaciju javne rasprave treba zadužiti Službu za poduzetništvo, lolalni razvoj i finansije, ovo je moj prijedlog, ali to im je valjda i u opisu posla, koji će uraditi plan održavanje javnih rasprava u MZ i taj plan održavanja da se dostavi svim klubovima vijećnika.Hoću kao vijećnica da prisustvujem svakoj javnoj raspravi u svakoj MZ, s obzirom da ne vjerujem, ovo javno kažem, ne vjerujem u način organizacije javnih rasprava u MZ, da dođe dovoljan broj građana, možda čak u nekim MZ sjedne pet vijećnika i imam pravo da sumnjam.Dakle sjedne pet vijećnika i dogovore se koji su to projekti, u zavisnosti da li pripadaju većini ili manjini, ti projekti uđu ili ne uđu, budi prihvaćeni amadmanski ili kao prijedlog za budžet.Želim kao vijećnica i valjda na to imam pravo da prisustvujem svim javnim raspravama i hoću da budem o tome blagovremeno obaviještena.Do sada je bila praksa da javne rasprave organizuju VMZ na svojim sjednicama i samo sa svojim članovima vijeća mjesnih zajednica, što je apsolutno u suprotnosti, pa neka nisu svi ali evo, neki možda jesu, pa ja hoću kao vijećnica da sudjelujem i da vidim da to nije tako, da su tu građani i da građani govore i ako im treba nešto pojasniti da im svi skupa pojasnimo.Upravo iz razloga što sada treba da odu upute predsjednicima mjesnih zajednica, kada da organizuju, termini itd., ja predlažem da javna rasprava traje 40 dana, iz prostog razloga da bi onih 30 dana bilo efektivno, da se iz svih mjesnih zajednica dobiju kvalitetni izvještaji.Ajde da barem u Gračanici ne bude zadnji dan  u 14,00 sati, a do 16,00 sati treba dostaviti prijedloge, barem toliko.“

Ispravka krivog navoda:

Mirzet Topčagić:

„Kada je u pitanju javna rasprava, pogotovo javna rasprava kada je tema budžet Grada, nikada javnu raspravu Mersiha nije sprovodilo VMZ.Malorpije ste rekli da imate informaciju, a odgovorno tvrdim da svaki puta na osnovu prijedloga VMZ i obavještenja prema gradskoj Službi, uz prisustvo službenika iz gradske Službe i na osnovu obavještavanja građana na razne načine, javna rasprava se sprovodi na taj način.O ozivu građana možemo diskutovati, to je u zavisnosti od MZ do MZ, ali molim vas nemojte navoditi netačne činjenice za ovom govornicom.“

Replika:

Mersiha Jogunčić:

„Kolega Topčagiću ja sam rekla da imam pravo da mislim i da sumnjam, nisam rekla da je to tako pod moranje da bude, ili da to tako jeste.Drugu stvar još koju hoću da iskoristim i da kažem.Ovdje kada neko iznese mišljenje, koje je u suprotnosti sa nekim drugim mišljenjem, a dobiti će te sljedeći put od mene vijećničko pitanje, pa će te mi sve taksativno navesti i odnosit će se lično na mene.Dakle sve što se kaže u suprotnosti, kaže se napada se, pa ljudi moji niko nikoga nizašto ne napada, mi ovdje diskutujemo, iznosimo mišljenja i nema nikakvih napada.Ja lično trpim u ovom gradu jednu određenu vrstu stigmatizacije, a o tome će te se vi meni očitovati na narednom Vijeću, da ja stalno nekoga ovdje napadam, koga nešto treba braniti itd.Nisam rekla hoću da prisustvujem javnim raspravama i želim da budem obavještena kada su javne rasprave o budžetu u mjesnim zajednicama.Dakle imam pravo na svoje mišljenje.“

Nusret Helić, Gradonačelnik:

„Po pitanju javnih rasprava, da se s nečim složimo, jutros smo to na Komisiji za propise pričali.Ne možemo mi odrediti termine i poslati mjesnim zajednicama, mi bi napravili termine koji nama uslovno gode, niti imamo ljudi da idu na svaki termin.Jutros smo pričali, mi pošaljemo termin u Orahovici rasprava, ovaj predsjednik kaže neću ja tad, ja hoću kad mi se skupe ovi ostali.Dakle nećemo to, ali hoćemo napraviti program i da nam ljudi dostave i možda i ovo da dostavimo svim vijećnicima, pa mi ćemo dostaviti, a nikako da ja odredim javnu raspravu.Mi se učimo od viši nivoa vlasti, oni nama dostave nacrt Zakona i kažu do tog treba se izjasniti, ne dođe neko meni da protumači, nego sad valja organizovati i slažemo se, rekli smo da Služba napravi program, ali će pitati mjesne zajednice da dostave termine i gdje god možemo mi, koliko nas ima, doćemo.Tako se rasprava može voditi, nikako drugačije, jer ako mi odredimo termine ko će prihvatiti, 23 MZ i mi sada odredimo 23 dana i oni sada kažu nije nam došla dijaspora, mi hoćemo subotom, hoćemo petkom, dakle nije realno.Svako ima pravo predlagati šta god hoće, možete predlagati i niko nikome ne zamjeri, ali dozvolite da mi pojasnimo to, šta je, kako je i zbog čega.Samo iz tih razloga oko rasprava valja ovako i ne možemo to do 45 dana, jer nama treba, dođe primjedbi, treba nam koliko hoćete vremena da razmotrimo, uvrstimo, zovemo tamo koga treba, sve političke klubove itd.Trebamo i mi imati petnaestak dana lufta dok ode materijal na Vijeće.“

Demir Milkić:

„Pa ja bi samo malo povodom nekih projekata što je i na dnevnom redu.S obzirom da će se ova građevinska sezona završiti 15 do 20 dana, ja bi predložio da se u 2023.godini prvo urade oni projekti koji budu kasnili, pa onda da uradimo ove nove.Također, ja bih tražio od Gradonačelnika da u ovom nacrtu budžeta više budemo nekako merahmetli, jel s obzirom da je socijalno ekonomska situacija loša i da imamo puno ugroženih kategorija i da neke stavke kao što je klizalište, koje nije ni ekonomski opravdano, da uklonimo, a da dodamo neke stavke kao subvencioniranje električne energije za penzionere ili tako nešto.“

Edin Šehić:

„Vezano za nacrt budžeta, ono što sam malo i kroz rebalans govorio, mi smo imali prošle godine preko 5.000.000 KM prijenos projekata, ove godine planirano nešto manje od 1.000.000 KM, a siguran sam, evo živi bili pa vidjeli, da će to biti 3.500.000 KM minimalno.Sa kolegom Topčagićem se ne bi složio na konstataciji da mi moramo gledati kroz prste, pa izvođači su tu, ovo ono.Gospodo mi smo ozbiljna institucija, kada se sa izvođačem radova potpiše ugovor, napišu penali i to, jarane nisi platio, platit ćeš u budžet penale.Moramo se uozbiljiti, moramo braniti ovu instituciju i moramo drugačije se ophoditi prema javnom novcu.Također moram se malo dokučiti ovdje da neki konstatacija iznošenja, branjenja i da mi ne razumijemo dosta stvari ovdje, malo vrijeđanje inteligencije, tako da bi molio da ne trebate nam baš puno objašnjavati, pogotov vijećnicima koji imaju iskustvo i koji dugo vremena učestvuju u diskusijma, a da mi neke stvari ne razumijemo.Mi itekako razumijemo, tako da se držite molim vas dnevnog reda i biti će sasvim dovoljno.Ono što je mene na neki način kroz analizu nacrta u odnosu na budžet ranih godina, mi smo to i propratili i imali povećanja plata uposlenicima i preko 600.000 KM smo povećali plate u odnosu na 2021.godinu kroz dvije Odluke, jednom vrijednosnog boda, jednom osnovice za obračun i evo došli smo do cifre preko 600.000 KM povećanje plate u budžetu 2023. za 2021.godinu.Čisto da se zna i nadam se da je to i opravdano, dakle 18 % smo povećali plate u odnosu na 2021.godinu.Molim predlagača za pojašnjenje stavke, povećanje trensfera za javne ustanove, obzirom da u odnosu na rebalans i na budžet 2022.godine, značajno je povećanje sredstava, da li to znači i tu povećanje plata ili je nešto drugo u pitanju.Čisto da vidim na što se odnosi ta projekcija.Zašto nismo ostali na visini poticaja za poljoprivredu kao 2022.godine, iako pričamo ovdje svi i kunemo se u poljoprivredu i poljoprivredne proizvođače, a mi smo stali na 200.000 KM, čak smo išli budžet 150.000 KM, a 50.000 KM grantovi, što je zaista smiješno i molim predlagača da ovu, u najgorem slučaju, vrati na 300.000 KM, ali mislim da zavređuje i znatno veći iznos za 2023.godinu.Sufinasiranje strategije za mlade imali smo u budžetu i ja koliko znam da mi nismo usvojili strategiju, da li je ona gotova i da li je ona plaćena ta usluga.Mi imamo u budžetu u 2022.godini, a u nacrtu za 2023.godinu nemamo, pa samo da mi se pojasni gubljenje te stavke, odnosno hoćemo li imati do kraja godine realizaciju te budžetske stavke za strategiju za mlade.Također Turistička zajednica Grada Gračanica, obzirom da se mijenjaju propisi vjerovatno se gasi ova obavezujuća članarina.Da li to znači da će naša Turistička zajedednica Grada Gračanica biti budžetska stavka, odnosno teret budžeta Grada Gračanica u iznosu od 15.000 KM, ili evo da mi se pojasni na što se odnosi koja je povećana za 5.000 KM u odnosu na ranije 10.000 KM.Također me interesuje pitanje, pričamo sada o projektima koji se prenose i na neki način malo se dotičemo, ali moramo, zato što je ta veza uspostavljena i na rebalansu i na nacrtu, pretovarna stanica koja je planirana završetak u 2022.godinu, da li je to zaista izvjesno da će se završiti ili nas čeka sudbina kao i ostalih projekata koji će se odjednom naći u prijedlogu budžeta za 2023.godinu, a koji su sada onako upakovani pod zbirnu cifru.Ono što bi zaista želio istaći vezano za budžet i za izvršenje stavki budžeta, da iz godine u godinu ponavljamo na neki način i vrtimo se stalno u krug, ovo što je kolega Devedžić s pravom iznio, zaista, ja sam jednom incijativu podnosio i nažalost kolege su me tapšale po ramenu i govorile to je dobar prijedlog, međutim nisu glasali i sam kolega nije to podržao u to vrijeme kada je SDA i SDP dizalo ruku za takav prijedlog.Zaista žao mi je što niste podržali prijedlog, kada sam rekao da se raspodjela sredstava za projekte u mjesnim zajednicama zbirno prenosi, na osnovu određenih kriterija, a da onda mjesne zajednice do 30.aprila donesu prijedloge za koje projekte žele ta sredstva da utroše.Ovako neka nam je bog na pomoći, odnosno uvijek se to završi onako kako se završi i bojim se da svi smo u sistemu zakazali, od nas vijećnika do Predsjedavajućeg koji je trebao koordinirati sa VMZ i ovo je kolega Predsjedavajući trebao završiti, zajedno u saradnji sa Gradonačelnikom i da nam donese ovdje neke stvari iz VMZ, ali evo nadam se da će budući predsjedavajući to raditi.“

Nihad Krajinović, Predsjedavajući:

„Nije to u opisu posla predsjedavajućeg, ako niste znali.“

Replika:

Edin Šehić:

„Mene je prozvao Predsjedavajući, iskoristio je svoje pravo predsjedavanja i rekao da nije u opisu posla.Po članu Statuta je u opisu da predsjedavajući Gradskog vijeća kordinira sa radom VMZ, odnosno sve ono što je bolna tačka VMZ i život u MZ predsjedavajući koordinira.Tako da kordinira sa svim aktivnostima mjesnih zajednica, zajedno sa tim VMZ radi u saradnji sa Gradonačelnikom izvršnom vlasti, što je kod nas nažalost potpuno drugačije.“

Nihad Krajinović, Predsjedavajući:

„Prije nego što dam kolegi Almedinu riječ, moram reći da je Predsjedavajući radio u koordinaciji sa VMZ i vi kao zamjenik predsjedavajućeg donedavno ste znali za dopise koje smo slali vijećima, a oni nisu odgovarali na to.Kordinacije je bilo, a za budžet je odgovoran Gradonačelnik i Služba koja provodi javnu raspravu, a Predsjedavajući kordinira samo ukoliko treba da se organizuje sastanak.“

Replika:

Edin Šehić:

„Eh kada smo već na prozivkama da i zaopštim.Dakle kao donedavno zamjenik predsjedavajućeg uopšte nisam iskorišten u kapacitetu koji imam, nikada me niko nije angažovao na nekim djelatnostima, odnosno poslovima koje mogu raditi u opisu.Tamo jasno stoji da zamjenik predsjedavajućeg može raditi u dogovoru sa predsjedavajućim određeni dio obim poslova.Nikada to nisam ni ponuđen, a kamoli da sam radio.Tako da kolega Predsjedavajući uz dužno poštovanje, nikada niste mi dali pravo, odnosno prostora da surađujem i da koordiniram zajedno sa vama, i možda bi vjerovatno bila bolja i usluga i bolja saradnja sa VMZ.“

Nihad Krajinović, Predsjedavajući:

„Dok ste bili zamjenik predsjedavajućeg niste tako govorili, ali ja sam smatrao da vas nema potrebe angažovati jer sam dobro radio svoj posao.“

Replika:

Almedin Devedžić:

„Kolega Šehić je moj prijatelj privatno, mi smo dobri prijatelji, ali u političkom smislu se nikako ne slažemo i zamolio bi vas da u tom smislu rezimujemo stvari.Mislim da je bolje da kolega Šehić bude u ovim klupamo tamo, nego ovamo, jer mislim da je produktivnija rasprava, čestitam kolega Šehiću.Što se tiče ovlasti Predsjedavajućeg, pa jesam bio sam prije nekoliko godina i razlika je samo što ne sjediš tamo, kada nema Predsjedavajućeg mijenjaš ga, kada on okrene glavu u stranu, onda ti mu čitaš ko je se javio za riječ i to su sve ovalsti zamjenika predsjedavajućeg.Znači čisto ono apsolutno bez ovlasti, bolje sjediti tamo, nego tamo, toliko o tim zamjenicima i tim funkcijama, očigledno to nekome udari u glavu ali to nije nikakva funkcija, a naknada je 33,50 KM bez PDV-a veća nego ostalim.Stvarno je bolje da tamo budeš kolega Šehiću zajedno sa mnom i ostalim, pa da otvoreno pričamo i treba otvoriti priču.Nema potrebe da se iko boji ni javnih rasprava, javna riječ, zajedničko djelovanje i svi preuzimamo odgovornost i šta je to problem.Mislim da je problem u odlučivanju, tu je problem, tu je problem kada treba odlučiti, eh onda svi ostali su na jednoj strani, a zna se ko odlučuje i potvrđuje parlamentarna većina.Očigledno dolazi do promijena i evo hvala bogu naš Predsjedavajući neće više biti Predsjedavajući i doćiće novo rukovodstvo i nadam se da će doći dalje do maksimalnih nekih promijena da konstruktivno radimo u interesu građana, a ne da se bezveze prozivamo.Ja bih volio da ti ostaneš Predsjedavajući, ali mislim da si ti to prevazišao.“

Nusret Helić, Gradonačelnik:
„Pa da odgovorim samo na par Šehićevim razmišljanja o nacrtu.Kada su u pitanju plaće, znate da smo povećali osnovicu jer sam odobrio u augustu i imali smo tri mjeseca i zato više nije tri mjeseca nego dvanaest mjeseci i nijie planirano novo povećanje.Hoćeli šta doći između nacrta i ovog kada sindikat predloži, dakle ovo nisu nova povećanja nego tamo smo imali tri mjeseca  a sad dvanaest mjeseci.Turistička zajednica, evo i ti si sam iznio, gubi prihode i ja sam mislio da je to sada ovo simbolično, ali nije i mi ćemo morati sjesti i vidjeti trebali nam.Treba Turistička zajednica da ostane, a na koji način će se finansirati raspravljalo je se i na turističkom Vijeću i očekujemo da se to na nivou da ne kažem Kantona razmijeni iskustva.Možda ćemo morati, ako hoćemo da imamo Turističku zajednicu, a ona pokazuje određene rezultate, možda ćemo je morati još uvrstiti u budžet.Samo iz tih razloga bilo je uvršteno i prošle godine 5.000 KM zbog toga.Projekti i zašto se ne realizuju.Vi ste sada meni pričajući i ne zamjerim vam, kada ste rekli šta je realizovano i što ne kažete izvođaču raskidamo ugovor.Ja sada razmišljam da ne prihvatim ni jedan ugovor poslije procedure gdje je 5 KM više i to će se desiti i onda ćete raspravljati ovdje i šest mjeseci procedura traje.Ovo je samo moja neka odgovornost i moje razmišljanje jer sam takav, da prihvatim pa ćemo riješiti.Šehiću ne zamjerim ovo, ali vjerujte da se to tako brzo dešava, da je ovo samo pozitivno što mi radimo.Lahko je raskinuti, sada ćemo zvati izvođače za par dana, možete, ne možete, raskinuti ćemo i potpišemo novi i idemo ponovo.Ako mi završimo procedure još malo ovo do kraja godine i znate da smo u februaru ove godine, martu i možda aprilu sve završili iz prošle godine, dakle to je neka živa materija.Pretovarna stanica, trebalo je već da bude deponija, ali imamo informacije da će se završiti i od nove godine da počnemo voziti na deponiju.Zato treba pretovarna i oni su počeli raditi i za nju treba između 600-700.000. KM i zbog toga smo.Nema pretovarne u sljedećoj godini, ima plaćanje deponovanja da bi građanima ostala cijena gradovi i općine plaćaju gore što se deponuje i mi smo planirali 200.000 KM činimi se i to će trebati, ili ako nije onda je cijena smeća veća, mislim da je ovo bolji način.Ovo kada kažete kriterije za uvrštavanje nekih projekata u budžet, pa imamo Plan kapitalnih infesticija, da li je on dobro ažuriran, Razija pošalje vama i stari plan šta nije realizovan da pošaljete nove i vi to ne obavite sve MZ, a nama bi najlakše bilo tako.Imaju prioriteti tamo bodovanja i mi pred vas izađemo sa putem, da ne bi spominjao u Lukavici, Orahovici itd.Pokušavamo nešto, obzirom da se radi o materiji koja je živa i imamo plan kada bi to uvrstili onda šta ćete vi raspravljati, nemate šta raspravljati.Nemojte nam reći da ne radimo, ima vas predsjednika mjesnih zajednica, radimo sa MZ sve živo.Zovu nas jel može ovo, odemo kada nas zovu i govorim ovo sa stanovišta izvršne vlasti i imamo sada kordinatora za VMZ i znate da radi puno zajedno s vama i stojimo na raspolaganju.Nije da ne radimo, da li može bolje, uvijek može bolje.“

Zaključena rasprava.

Nihad Krajinović, Predsjedavajući, je pročitao i dao na usvajanje zaključak koji glasi.

Usvaja se Nacrt Budžeta Grada Gračanica za 2023.godinu.

Nacrt Budžeta Grada Gračanica za 2023.godinu stavlja se na javnu raspravu do 01.12.2022.godine.

Javnu raspravu će provest Služba za poduzetništvo, lokalni razvoj i finansije u skladu sa Odlukom o javnim raspravama u Gradu Gračanica („Sl.glasnik Grada Gračanica“, broj 02/22).

Sve primjedbe, prijedloge, dopune i sugestije se mogu dostaviti nadležnoj Službi za provođenje javne rasprave.

Zaključak o davanju saglasnosti na Nacrt Budžeta Grada Gračanica za 2023.godinu je usvojen sa 20 glasova „ZA“ i 3 „PROTIV“.

TAČKA 3

RAZMATRANJE I USVAJANJE NACRTA ODLUKE O NAČINU IZVRŠAVANJA BUDŽETA GRADA GRAČANICA ZA 2023.GODINU

Učesnici u diskusiji:

Edin Šehić:

„Ja bih samo zamolio ako može kraće obrazloženje člana 13.stav 2.preraspodjela sredstava, ako se ukaže potreba Gradonačelnik može iste grupe izdataka vršiti preraspodjelu sredstava do ukupnog plana izdataka.Hipotetički recimo da imamo projekat u Malešićima 20.000 KM, a isti projekat imamo 20.000 KM u Babićima, karikiram, da li se to smatra da te ovlasti ima Gradonačelnik da uradi prilikom preraspodjele ili sam nešto ja pogrešno shvatio.Dakle ovim se omogućava da Gradonačelnik može u okviru kapitalnih transfera ipak preraspodjeljivati po, hajde da kažemo po vlastitom nahođenju, a u suštini onda je dužan samo da informiše Gradsko vijeć.Samo da mi se pojasni možda sam pogrešno shvatio.“

Nusret Helić, Gradonačelnik:

„Prvo, nema pravo mijenjati ovo kao što se misli projekti, umjesto da ide u Babiće da ide tamo negdje drugo.Ako ostane dio sredstava iz Babića, a fali na projekat, ali do 10 %, u neku drugu MZ može, ili u okviru iste grupe plaće, dakle ako je u jednoj Službi tamo višak para u procjeni, a fali drugoj, u tom smislu se može izvršiti preraspodjela.Vidjeli ste, mi smo dužni vama to u Izvještaju o izvršenju napisati tačno koja stavka i s koje.Desi se da, primjera radi reprezentacija, eto uzeo sam nju, tamo malo je 1.000 KM više potrošena, a tamo na nekoj stavci koja je u tom ekonomskom kodu ostalo višak.Dakle može da bi budžet bio uravnotežen i nema govora da se može mijenjati ovo što ste rekli, da ja mogu jednu stavku eliminisati da bi drugu i obrnuto.Propisano je to Zakonom o budžetu i ne može to doći uobzir.“

Edin Šehić:

„Čisto da podebljam.Član 13. stav 1.kaže, Gradonačelnik može na prijedlog Službe za poduzetništvo, lokalni razvoj i finansije donijeti odluku o prestruktuiranju do 10 % sredstava u okviru ukupnog iznosa odobrenog za rashode i izdatke budžetskog korisnika.To je odgovor na vaše pitanje, to stoji, ali ova druga rečenica je nepotrebna.Dakle kaže se, ako se ukaže potreba Gradonačelnik može iste grupe izadataka vršiti preraspodjelu.Ovdje nema procenata, ova je rečenica viška i ja predlažem da se ona ukine.“

Zaključena rasprava.

Nihad Krajinović, Predsjedavajući, je pročitao i dao na usvajanje zaključak koji glasi.

Usvaja se Nacrt Odluke o izvršavanju Budžeta Grada Gračanica za 2023.godinu.

Nacrt Odluke o izvršavanju Budžeta Grada Gračanica za 2023.godinu stavlja se na javnu raspravu do 01.12.2022.godine.

Javnu raspravu će provest Služba za poduzetništvo, lokalni razvoj i finansije u skladu sa Odlukom o javnim raspravama u Gradu Gračanica („Sl.glasnik Grada Gračanica“, broj 02/22).

Sve primjedbe, prijedloge, dopune i sugestije se mogu dostaviti nadležnoj Službi za provođenje javne rasprave.

Zaključak o davanju saglasnosti na Nacrt Odluke o načinu izvršavanja Budžeta Grada Gračanica za 2023.godinu je usvojen sa 17 glasova „ZA“, 5 „PROTIV“ i 2 „SUZDRŽAN“.

TAČKA 4

RAZMATRANNJE I USVAJANJE PRIJEDLOGA ODLUKE O RAZRJEŠENJU ČLANA VMZ GRAČANICA

Nije bilo učesnika u diskusiji.

Odluka o razrješenju člana VMZ Gračanica je usvojena sa 23 glasa „ZA“ i 1 „SUZDRŽAN“.

TAČKA 5

RAZMATRANJE I USVAJANJE PRIJEDLOGA ODLUKE O IMENOVANJU ČLANA VMZ GRAČANICA

Nije bilo učesnika u diskusiji.

Odluka o imenovanju člana VMZ Gračanica je usvojena sa 23 glasa „ZA“ i 1 „SUZDRŽAN“.

TAČKA 6

RAZMATRANJE I USVAJANJE PRIJEDLOGA ODLUKE O RAZRJEŠENJU ČLANA VMZ STJEPAN POLJE

Nihad Krajinović, Predsjedavajući:

„Želim vas upoznati sa jednom informacijom.Ovom Odlukom predviđa se prestanak mandata članovima VMZ Stjepan Polje koji dolaze iz političkog subjekta SBB Gračanica.Proteklih dana u protekloj sedmici je došao dopis na meil Predsjedavajućeg Gradskog vijeća u kojem stoji sljedeće.Poštovani, povlači se prijedlog bivšeg povjerenika SBB-a Gračanica Helić Kemala za izmjenu članova VMZ Stjepan Polje do formiranja novih stranačkih organa SBB BiH, a samim time i SBB-a na području Grada Gračanica.

Sada na ovom dopisu koji je došao sa meila SBB Gračanica ja sam uputio i zvanični dopis u centralu SBB u Sarajevo da nam se očituju o čemu je ovdje riječ, do danas nam nikakav odgovor nije stigao, ali usmenim razgovorom sa njihovim političkim direktorom Anisom Krivićem, rekao je da ispituju navode iz prvog dopisa s kojim se traži zamjena i ovog dopisa s kojim se povlači.Međutim još se nisu pismeno očitovali.Evo samo da znate, da ne bude da sam nešto sakrio.“

Učesnici u diskusiji.

Almedin Devedžić:

„Ja bih prije nego što bilo šta kažem vezano za ovu tačku pitao da li Predsjedavajući ili neko ko je relevantan, možda predsjednik Komisije za Statut ili neko, da mi samo objasni ili odgovori, nakon čega ću nastaviti.Zašto ovaj dopis koji je u službe Grada upućen 29.08.2022.godine, evo pečat ima ovdje, zašto nije realizovano na septembarskoj sjednici Vijeća.Ni na prvoj prekinutoj, ni na onoj drugoj, zašto, da mi neko izađe i odgovori, prije svega sekretarka ako može.Zašto nije realizovano tada i zašto je skinuto s dnevng reda, ako je sve bilo u skladu sa Statutom, pa ću onda nastaviti dalje.“

Dženana Tukulj, Sekretar Gradskog vijeća:

„Mislim da je došlo do male zabune, augustovska sjednica je zakazana za 31.08.2022.godine i onda je ovaj dopis došao vidite kada, znači kasnije je došao.Na sjednici Kolegija nije dopušteno da se ubaci u onu sjednicu i možda ste se zbunili jer mi septembarsku sjednicu nismo ni održali, ono je bio nastavak 20. prekinute sjednice.Znači ovo je došlo prije 20.sjednice, da ne govorimo o terminima.Pred samu sjednicu nije dopušteno od strane Kolegija da se ubaci, isto tako evo predsjednik Komisije je tu, nije dopušteno ni na sjednici Komisije da se ubaci.Ta sjednica ako se dobro sjećate je prekinuta i nastavljena je nakon izbora 11.10.2022.godine i to nije bilo predviđeno u dnevnom redu i prva naredna sjednica u redovnom postupku, evo danas imate to da raspravljate.“

Almedin Devedžić:

„Naravno nije sjednica prekinuta zbog ovoga, nego zbog nekih drugih stvari, znamo zbog čega, vezano za generala Muslimovića i ostalo.Nije mi jasno zašto nije uvažen ovaj dopis i zašto se nije realizovao ovdje, koje su to bile prepreke pravne.Evo sada govorimo o meilovima, Predsjedavajući a gdje je pečat tog meila, imali pečat.Imal dopis SBB-a iz Sarajeva gdje tačno piše to, a ne meil, meil može poslati svako.Mi govorimo o zvaničnim dokumentima jer imali smo problema vezano za to kada kaže, ne mogu sada da se sjetim uvezi čega, a gdje je pečat političkog subjekta, imali smo problem ovdje, pa ne može ovo, ne može ono, gdje je to, kaže vraćamo.Evo, pečat političkog subjekta je ovdje, a taj meil, odnosno dopis, je samo meil bez pečeta, znači mi njega odbacujemo, on nije relevantan i mi trebamo ovo ovdje realizovati danas, kako god moramo ga realizovati.Prema tome, Dženana vi kao odgovorna osoba ovdje, ukoliko ovo krene nekim drugim putem ja ću pozvati vas na odgovornost, jer ja znam šta se sada ovo priprema da se ova tačka ne bi realizovala.Znamo mi dobro šta je, ali reći ću i slušaocima ukoliko se to bude ostvarilo, izaći ću i reći jer slušaoci ne znaju o čemu se radi, a oni imaju pravo na to i zato se i prenose ove sjednice.Šta je problem da se realizuje, mi da realizujemo ovo pa onda vi tražite taj dopis od SBB-a, ako on traži nekakve druge članove, vi realizujte odmah sljedeću sjednicu, ali ovo je mjerodavno za današnju.Nemojte sada da se igramo dvostruki standarda, ukoliko se desi suprotno, ja lično Almedin Devedžić ću uputiti krivičnu prijavu protiv odgovornih.Počev od sekretara, pa svih ostali koji su zaduženi za kršenje Statuta.Tražimo da se ova Odluka organa SBB-a iz Sarajeva gdje ima tačno pečat, potpis, ima sve realizuje, i da se ovi imenuju u VMZ Stjepan Polje.Šta je problem sada u Stjepan Polju tamo, šta je problem, imenovano VMZ u skladu sa Statutom člana 69.gdje kaže, politički subejekat je taj koji predlaže članove Vijeća mjesnih zajednica na osnovu izbornog rezultata, jel tako, jest i SBB je implementacijom Vijeća mjesne zajednice formiranjem predložio svoje ljude.U međuvremenu su ljudi postali nezadovoljni sa radom tih i hoće da ih zamjene, imaju potpuno pravo u skladu sa članom 69. i 70., potpuno pravo.SBB, pogledajte tamo zvaničnu stranicu Centralne izborne komisije, je vlasnik glasova, moram reći vlasnik, glasova od prije dvije godine.Znači oni su kao politički subjekat i u skladu sa Statutom jedini mjerodavni koga će oni predložiti, niti može parlamentarna većina, niti bilo ko da utiče na to da li će oni biti imenovani ili neće.Ako je organ stranke, u ovom slučaju SBB, koji je ovo uputio 29.08.2022.godine mjerodavan, a jeste, evo pečat dokazuje, protokol i potpis, znači mi danas trebamo to realizovati.Te priče o meilovima su priče za malu djecu, realizujte i kada vam pošalje službeni dopis kao što je ovaj, i kada vam u skladu sa propisima Komisije za propis realizujte donesete na dnevni red, mijenjajte je opet, ali ovo se danas mora završit.Znači moraju se imenovati zato što to politički subjekat želi.U principu šta da sad mi, ono što hoće da se desi, pretpostavljam, volio bi da se ne desi, znači parlamentarna većina kaže SDA predlaže zamjenu člana u MZ Buk, međutim parlamentarna većina kaže mi nismo za to, naravno da ne može, jer se krši direktno Statut.Ovdje fino piše u Odluci, na osnovu člana 8.Statutarne Odluke organizacije Grada Gračanica u skladu sa Zakonom o Gradu Gračanica Službeni glasnik Grada Gračanica br.1/19 u vezi sa članom 70.Statuta Općine Gračanica, Službeni glasnik Općine Gračanica br.4/09 i 11/18.Gradsko vijeće Gračanica na sjednici održanoj tad i tad donosi, Odluku o prestanku mandata članovima VMZ Stjepan Polje.Pa kaže, Kruškić Ifadu i Mehanović Elvedini prestaje mandat vijećnika u VMZ Stjepan Polje, a na prijedlog GO SBB-a Gračanica kao političkog subjekta koji je predložio.Odluka stupa na snagu danom objavljivanja u Službenom glasniku Grada Gračanica.Onda predlažu koga da imenuju, znači umjesto ovih koje sam pročitao, imenuju se Hadžić Salih i Avdić Đula.U prilogu u materijalima imamo fino dopis političkog subjekta, kaže, Grad Gračanica gradskim savezom GO SBB Gračanica, predsjednik Kemal Helić i pečat.Ovo je jednino mjerodavno i nema niko pravo bilo šta osim ovoga da radi i sve ostalo je kršenje Statuta.Ukoliko se to desi ja sam rekao šta ću lično uraditi, izaći ću s ove sjednice i otići u MUP i to uraditi, a svog ličnog ću advokata angažovati da organizujem pisanje krivičnih prijava za odgovorne.“

Nihad Krajinović, Predsjedavajući:

„Kolega Devedžiću, vi vašim nastupima ponekad zaista želite da utičete ono što građani čuju, ili što evo već eventualno znaju, ili ne znaju.Samo mi odgovorite, je li prijedlog Odluke došao na dnevni red, je li materijal dostavljen na glasanje, po pravilima svim, je li tako.Kolega Devedžiću ja sam vas saslušao za govornicom, sada i vi mene saslušajte.Vi znate gdje se i kada se tačka dnevnog reda skida, na donošenju dnevnog reda na početku.Je li dnevni red donešen jednoglasno i svi smo prihvatili da i ovo ide.Ne znam šta pokušavate da izazovete, namjerno revolt možda kod nekih vijećnika, a znate kako odluke prolaze na sjednicama, budu izglasane za ili protiv.Vaše je pravo bilo da na prethodnim tačkama glasate protiv nečeg, možda je pravo i drugih vijećnika da se po ovoj tački odrede kako oni smatraju da treba.Zato nemojte vi takvim nastupima jer možda, kažem, izazivate revolt kod kolega, jer niko ne želi da prihvati vaše prijetnje koje vi upućujete.Nemojte se tako ponašati, nemojte nikome, jer vi niste ni policajac, ni sudski istražitelj, pa da nekome ovdje prijetite nekim svojim postupcima koji će uslijediti.To možete, vaše je pravo i možete to učiniti poslije i to vam niko neće osporiti, ali nemojte unaprijed za govornicom dovoditi javnost u zabludu i nekome ovdje javno prijetiti.“

Replika:

Almedin Devedžić:

„Predsjedavajući, ti si predsjedavajući ovog Vijeća i radi ono što je u tvom okviru.Nemoj da ti nama ovdje iznosiš kategorije za što nisi kvalifikovan.Je li to samo policajac smije da uputi krivičnu prijavu, ja kao građanin i vijećnik imam pravo i ne možeš mi ti reći da ja nekome prijetim.Evo javno sam rekao da ću to uraditi, zbog građana Stjepan Polja, jer s ovim pokušavate direktno da kršite volju građana Stjepan Polja i nemate potrebe da me opominjete jer ja ovo radim u skladu sa Poslovnikom.Nema potrebe ni da se glasa za ovo, jer je ovo Odluka političkog organa i samo se prima k znanju.Dobro znate i za Orahovicu ste to radili prošle godine i u Sokolu ste, sve dok niste postavili nekoga za predsjednika MZ niste odustalu, mijenjali ste, mijenjali ste, uredu, dajte samo pečate i dajte odluke zvaničnih organa.Šta je ovo sada, Odluka zvaničnog organa i nemojte da dovodite bilo kakvu sumnju u ovo, a vidim da pokušavate.Ovo radim iz preventive i volio bi da nisam upravu.“

Nihad Krajinović, Predsjedavajući:

„Opet dovodite u zabludu slušatelje koji nas prate, jer Odluka je upotpunjena dopisom iz SBB-a i s pečatom i taj dokument se nalazi u prilogu ovih materijala kod svakog vijećnika, a vi pokušavate drugačije da kažete.“

Osman Sulejmanović:

„Pa evo kolega Devedžić nastupa u ime građana, ne znam u ime koga mi nastupamo, pa SDP, i mi štitimo građane.Obzirom da su se činjenice izmjenile u odnosu od dana podnošenja ovog zahtjeva i sada kada u Gračanici ne postoji GO SBB-a, a ne znam samo zbog čega je Klub SDA toliko zainteresovan da sprovede Odluku SBB-a, mislim ne znam, to ja postavljam sam sebi pitanje.Govorim ovo sada u ime Kluba SDP-a, znači obzirom da su se činjenice izmjenile u odnosu na podnošenja zahtjeva i sada kada je raspušten taj GO koji je ovo podnio, GO SBB-a Gračanica je raspušten, Klub SDP-a će biti suzdržan u odnosu na ovu Odluku, a Odluka je došla na dnevni red, nije Statut prekršen, a nas niko ne može da natjera da glasamo za ili protiv.“

Replika:

Almedin Devedžić:

„Kolega uredu, u ime Kluba SDP-a, ja vas nisam prozvao ništa.Imate pravo da govorite u ime građana, i ja isto govorim u ime građana i nema potreba da govorimo šta će ko da govori,vi govorite svoje mi ćemo svoje.Ovo o čemu ja govorim, odnosno ono što vi sada pokušavate je kršenje, ovo što ja govorim je poštovanje Statuta.SDA je u slučaju Orahovice i u slučaju Sokola, traži da se Statut ispoštuje, ne mišljenje i naš stav, nego Statut i valjda je to glavni dokument po kojem mi ovdje djelujemo, ako ćemo kršiti Statut, ima i zato sankcije.Znači Klub SDA govori o poštivanju Statuta.Statut član 69. i član 70. jasno govore ko dodjeljuje mandat članovim VMZ.To što mi istrajavamo na tome, tražimo da se ispoštuje Statut i to smo tražili i u Orahovici i u Sokolu i tražimo i u Stjepan Polju i u bilo kojoj lokalnoj zajednici gdje se pojavi taj problem.Nema pravo Gradsko vijeće ni da glasa, ni da osporava te odluke, zato što kada politički subjekat da imena ljudi niko nema pravo da to opstruira, nema pravo.U Statutu lijepo stoji da to izričito pravo ide političkom subjektu, a ne Gradskom vijeću.To što je sada problem jer će u Stjepan Polju doći do prekompozicije vlasti, to je problem konkretno, volim da govorim o konretnim stvarima, to je problem.Nije vama u interesu to što SBB hoće ili neće, nego je problem što će te izgubiti vlast u Stjepan Polju, to je problem konkretno.Znam zato što vi tako hoćete, naravno da znam, ovo je otvoreno, ovo nije politički, ali vi to radite suprotno Statutu i trebaju građani to da znaju da se prekraja volja građana Stjepan Polja i vi to ovdje želite u Gračanici uraditi, a to građani Stjepan Polja ne žele jer imaju pravo, jer su oni glasali za te stranke i ti politički subjekti imaju pravo.Taj pečat nije od pojedinca gospodine Gradonačelniče, pečat je u Sarajevu, SBB nema pečate po općinama, nego imaju jedan u Sarajevu i zna to dobro kolega koj više nije član SBB-a.Kemal Helić je u skladu sa Statutom te stranke imenovan kao povjerenik i ima potpuno pravo da imenuje ljude, on je to i uradio, a to što se nekome ne sviđa to nas u SDA ne interesuje, mi tražimo samo da se Statut ispoštuje.Ukoliko bude povreda da znate da ćemo provesti aktivnosti da se to spriječi.“

Nihad Krajinović, Predsjedavajući:

„Samim tim što ste rekli da znate da će se prekomponovati vlast u Stjepan Polju dovodite u sumnju nas ostale vijećnike, a možda i građane, da pomislimo na neke druge stvare koje mi ne znamo.U Statutu kaže, član 70.mijenja se i glasi.Mandat članu VMZ prestaje, istekom vremena na koje je biran, smrću, upućivanjem na izdržavanje kazne zatvora duže od 3 mjeseca, ako je pravosnažno sudskom presudom lišen poslovne sposobnosti, ostavkom, na osnovu odluke Gradskog vijeća.Gradsko vijeće donosi odluku o prestanku mandata članu VMZ na prijedlog, VMZ u slučaju da član VMZ ne učestvuje u radu VMZ i političkog subjekta koji ga je predložio.Ukoliko članu VMZ prestane mandat prije vremena na koje je izabran, Gradsko vijeće imenuje novog člana na prijedlog političkog subjekta kojem je razrješeni član pripadao prilikom njegovog izbora.“

Mirza Okić:

„Prije svega ne znam zašto ovolika nervoza kolega Devedžiću oko smjene u VMZ Stjepan Polje.Budući da sam ušao u ovo Gradsko vijeće kao kandidat na listi SBB-a, upućen sam u svu ovu situaciju i znam da se radi o političkoj podvali, mogu tako slobodn  reći, ovom zamjenom, jer sam bio involviran cijelo vrijeme i sa kantonalnim nivoem i sa gradskim, jer imam izuzetno dobar i korektan odnos.Mi imamo ovdje pravo da glasamo kako god želimo, da li da budemo za, protiv ili suzdržani.Niko ne radi mimo Statuta i krši Statut, glasa po svom nahođenju.Radi se o imenima, odnosno dva imena koja će zamijeniti jednog redovnog člana SBB-a i jednog koji nikada nije razdužen sa mjesta povjerenika, a zamijenjen sa gospodinom Kemalom Helićem.Ako ćemo sada gledati unutar stranačke njihove stvari, to je nešto drugo.Ifad Kruškić nikada nije razrješen dužnosti povjerenika, a imenovan je drugi, možemo i o tome pričati i da li je to u skladu sa zakonom.Što se tiče ova dva imena što su dati kao prijedlog su ljudi koji nose članske kartice SDA, provjereno.Iz tog razloga ja ću po ovoj tački dnevnog reda biti suzdržan do formiranja novih organa vlasti u Gradu Gračanica ispred političkog subjekta SBB-a.“

Replika:

Almedin Devedžić:

„Slušaj kolega, mene uopšte ne interesuje šta vi u SBB-u radite, ustvari ne ti, ti nisi više člna, bio si pa ne znam u kojoj si sada stranci, ne bitno, sutra u kojoj ćeš biti nemam pojma.Nas to ne interesuje, apsolutno nas ne interesuje šta vi tamo radite.Je li ovo falsifikat pečata, ja vas pitam, sekretarko je li ovo falsifikat pečata, evo sada mi izađi i reci je li ovo falsifikat ili orginal pečat SBB-a i da li je on vjerodostojan.Drugo, da izađeš sekretarko ti kao odgovorna osoba ovdje, imaš odgovornost, da kažeš je li ovo u skladu sa Statutom to što će te vi sada izglasati, odnosno reći da ste suzdržani i ta Odluka po odluci ovog Vijeća neće proći.Je li to u skladu sa Statuto, ali da mi vi ovdje izađete u rekording i da kažete i na osnovu toga ćemo dalje pričati.“

Replika:

Mirza Okić:

„Kolega Devedžiću niko ne spori da je ovaj dokument falsifikat.Ovdje se radi jednostavno o meilu koji je stigao gdje centrala nije upoznata sa imenima, gdje se ljudi ne vode u bazi podataka članstva SBB-a a stavljaju se, meni je bitno, izvinite ali meni je bitno.Je li mi pravno nešto kršimo, je li ovo došlo na dnevni red.Moje pravo je da glasam na tri načina, za, protiv i suzdržan i ja imam pravo da sumnjam da ovo nije želja SBB-a i iz tih razloga sam napustio SBB, jer ne želim politički da trgujem i da prodajem građane i Grad Gračanicu i iz tih razloga ste postavili gospodina Kemala Helića kao povjerenika, vi i vaša stranka da bi uradilo ovo.Dok se ne oglasi novi GO SBB-a ja ću biti suzdržan po ovom pitanju.“

Mirzet Topčagić:

„Za narednu sjednicu prije svega ide moja incijativa da se napravi jedan folder koji ćemo imati u tom računaru, zapisnika i stenograma.Kolega Devedžić, kada je evo spomenuo Orahovicu i Soko, govorio da ove Odluke tipa koje danas imamo na dnevnom redu, da je to direktno kršenje Statuta i Poslovnika.Ako ima sumnja u moju izjavu, to možemo dokazati, ali ja bi najviše sada volio da ima zapisnik, pa da to izlistamo i stenogram i sve bi bilo jasno.Sada okreće priču i kaže ako mi ne usvojimo ovu Odluku, da ponovo kršimo Statut.Prije svega da se zna, da ja kao predstavnik građana imam pravo ovdje da glasam kako god ja hoću i onako po svom ličnom ubjeđenju što mislim da je dobro, što mislim da je malo manje dobro i što mislim da nije nikako dobro.Evo javno iznosim svoj stav, na osnovu svega ovog navedenog i trenutnog stanja koje vlada, konfuznog stanja koje vlada u SBB-u, dok se oni malo ne konsultuju, u cilju redovnog rada i uspješnog rada VMZ Stjepan Polje, ja ću biti suzdržan po pitanju ove Odluke.Ja na to imam pravo, niti se bojim bilo kakve prijave, niti se bojim bilo kakve optužbe ili prijetnji koje je kolega Devedžić rekao, ja sam predstavnik građana legitimno izabran i mogu glasati kako god ja želim, odnosno po svom ličnom ubjeđenju.Po pitanju prvog napada na radno predsjedništvo i sekretara, kada je rečeno da je direktno prekršen Statut i Poslovnik, izađe sekretar i kaže da nije i dokaže da nije, Predsjedavajući također objasni kolegi da je Poslovnik po pitanju ove današnje sjednice ispoštovan.Znači Odluka je prošla dnevni red, nije je niko što se kaže skinuo s devnog reda, ovo je sada pitanje ličnog ubjeđenja vijećnika po na osob koji trebaju da se izjasne po ovoj Odluci.Ja ne vidim zašto ovoliki napadi na radno predsjedništvo i sekretara, prijetnje, kada su sve statutarne i poslovničke procedure uredno ispoštovane.“

Dženana Tukulj, Sekretar:

„Evo kada ste već tražili moj izlazak, prije svega da vam kažem da ja jesam odgovorna osoba, ali isto tako ste i vi odgovorni kao vijećnici.Molila bi vas u budućnosti da meni kao državnom službeniku obraćate kao državnom službeniku.Ja ovdje mogu vama reći, pročitati član, dati određena svoja viđenja, a tumačenje odluka koje ste vi donijeli je vaše, kako će te vi glasati kao vijećnici je vaše.Ja ću vam ponoviti, član 70., znači nije tačno da Vijeće ne donosi odluku, član 70.Statuta kako ga je pročitao Predsjedavajući kaže, da mandat članu VMZ prestaje pored drugih razloga, na osnovu odluke Gradskog, odnosno prije je bilo Općinskog vijeća.Znači Vijeće mora donijeti odluku o prestanku i ona vam je evo stavljena, imali ste ovdje tačku dnevnog reda prije ove, gdje ste glasali uredno i nije bio nikakav problem, znači glasali ste za Odluku o prestanku mandata članu VMZ.Tu će Vijeće donijeti odluku na bazi dva prijedloga, jedno je od strane VMZ u slučaju da član VMZ ne učestvuje u radu VMZ i drugo je na prijedlog političkog subjekta kojeg ga ja predložio.Prijedlog političkog subjekta, također da vam kaže, je stigao meilom na moju meil adresu, a ovaj meil o kojem se spominje ja to ne znam, jer je došao na meil adresu Predsjedavajućeg.Znači, i ovaj što je pred vama dopis, odmah da vam kažem, stigao je putem meila na zvaničnu moju meil adresu.Nije predato ovdje u orginalnom izdanju, skeniran je dokument, o njegovu vjerodostojnost ja nisam sumnjala.Komisija, evo predsjednik je tu, dva puta nije prihvatila ovo, iz kojih razloga, ima predsjednik pa neka kaže.Znači, da li je vjerodostojno ili nije ne znam, to je došlo putem meila kao skeniran dokument.Druga stvar, gospodine vijećniče Devedžiću, kako će Vijeće glasati, evo vijećnici su izlazili i govorili, za, protiv, suzdržani, to nije stav niti može sekretar u tom dijelu da šta kaže.Odluke se donose većinom glasova svih vijećnika Gradskog vijeća, za bilo koju odluku, rješenje ili izuzev Statuta potrebno je 16 ruku koji kažu za i ne znam iz kojeg razloga uporno mene nešto prozivate da kažem je li nešto statutarno.Šta nije u skladu sa Statutom, pogrešno ste mislili da se ne donosi odluka, evo demantovala sam vas, pročitala sam vam član Statuta koji kaže da se mora donijeti odluka.Odluka se donosi u skladu sa članom 67., da Gradsko vijeće sve odluke donosi nadpolovičnom većinom glasova ukupnog broja izabranih vijećnika.Jel vas danas trebam dragi vijećnici učiti kako trebate glasati, za, protiv ili suzdržani.Ja ne mogu obezbjediti većinu za prohodnost ovih odluka, i uostalom ove odluke kao Služba mi smo obradili.Pokušali ste na početku da nametnete da sam ja ili neko drugi iz moje Službe ovo sakrio.Provjerila sam datume, znači 24.08.2022. su poslani materijali za 20. sjednicu, a evo vidite svi kada je ovo došlo, kada su već materijali za sjednicu otišli.Iz kojeg razloga to nije prihvaćeno kao dopuna dnevnog reda, bilo je još stvari koje se nisu dopunjavale.Što se tiče Službe mi smo svoje odradili i Gradske uprave, a ovo nije protivno Statutu i ako smatrate da bilo danas kakva odluka se donese, imate pravo u roku do tri dana da zatražite preispitivanje te odluke.Znači bilo kakva odluka, danas se treba donijeti odluka za koju treba 16 glasova.“

Ispravka krivog navoda.

Almedin Devedžić:

„Naravno htio sam da gospođice sekretarko Dženana Tukulj, da vas zamolim da izađete i kažete je li ovo u skladu sa propisom i da vi kao sekretarka ovog Vijeća kažete je li to u skladu s tim.Vaša dužnost je da ovo Vijeće, ne da donosite odluke, jer kada budete vijećnik onda će te participirat u donošenju odluka.Vaš je zadatak da kao sekretarka ovdje ukazujete ovom Vijeću da li radi u skladu sa zakonom, ne da donosite odluke, nego da ukažete, ovo u skladu sa zakonom, ovo nije.To sam tražio od vas i rekla je da je ovo u skladu sa propisom, to meni treba, da mi ti kažeš da je to to, uredu, ovo je u skladu sa propisom a dalje šta će biti vidjet ćemo.Vi ovo što sada preferirate gospodo iz parlamentarne većine, znači u prevodu vi sada možete donijeti odluke mimo političkih subjekata, da promijenite sve vijećnike iz SDA ili iz bilo koje stranke u svim VMZ.Možete donijeti odluku i ona je obavezujuća jer ste vi je donijeli, pa naravno da ne može, zato što vi niste taj politički subjekat koji to odlučuje.Znači na taj način vi to možete uraditi i promijeniti sve članove, čemu onda izbori.Kolega Topčagiću, nisam mislio da te spominjem, Allaha mi, vezano za Soko, bolje da ne otvaramo tu temu i te članove koje si ti gore imenovao, jesu li oni članovi SDP-a, ma jesu ali malo sutra.Nemojte ba pričati, naravno da nisu članovi SDP-a, nemojte pričati jer znamo da nisu članovi SDP-a, ako hoćemo o tome da pričamo.Znači šta se ovdje dešava, dešava se da se krši Statut i Klub vijećnika SDA će pokrenut incijativu da se pokrene odgovornost ljudi koji ovo rade, prvo sekretara pa svi ostali.Nikakav problem nije, sada će te vi glasati i biti će te suzdržani i ova Odluka se neće sprovesti zato što ste vi tako htjeli.Zašto sve ovo govorim, samo malo Predsjedavajući molim te, samo se ubacuješ meni u riječ i samo mene negiraš i ne možeš me ti zaustaviti jer imam pravo da pričam i nemate vi pravo da mi govorite šta ću ja da kažem, zaustavi i ostale, dođe ti ovdje Topčagić i priča ti pola sata.Nije uredu, ali slobodno vi to uradite i ja ovo pričam samo iz jednog razloga jer ne bi imao priliku da diskutujem, jer bi vi donijeli tu odluku i prešli bi na sljedeću, zato sam to uradio.Nisam preduhitren, nisam to uradio što se kaže pred rudu, jer znam da će te vi to uraditi kako se naumili, ali bitno je da znaju građani i to da znaju oni koji će sprovest istragu o ovome.“

Nihad Krajinović, Predsjedavajući:

„Imate pravo da diskutujete, ali nemojte tvrditi nešto što niste sigurno, da neko krši Statut, nije napravljen još ni jedan korak  prema ovoj Odluci, a vi već tvrdite da neko krši Statut.Kada budete imali argumente za to onda možete dokazati.“

Vahid Bajrić:

„Uvaženi kolega Devedžiću vidim da ti ja na dnevnom redu Donja Orahovica.Ja nisam štitio člana vmz kao člana VMZ, ja sam stao u zaštitu ratnog vojnog invalida kao iz druge političke partije, zato samo što je čovjek rekao da će časno i pošteno raditi i surađivati sa predsjednikom MZ.On je vaš član, evo vas pitam, da li znate kakvo je sada stanje tog vašeg člana kojeg ste smijenili, doveli ste ga do propasti takvi i kao tvoji istomišljenici.Da li znate pitam vas u kakvom je stanju taj čovjek, taj ratni vojni invalid.Pa ti si spomenuo kakva je smjena bila u Donjoj Orahovici, vi ste pričali o smjeni člana VMZ i o Orahovici i o Sokolu.“

Arnes Avdić:

„Koliko imam pravo rasprave, 10 minuta, ok, taman ja ću stajati i šutjeti, najbolje bi tako bilo.Kada bude prošlo 10 minuta slobodno me prekinite jer ja poštujem Poslovnik.Ovdje smo izgleda opet ponovo zalutali, ja i svi ostali jedva čekamo da Predsjedavajući dođe do zadnje tačke dnevnog reda i svi se odmah pakujemo, izgleda imamo potrebu koristiti ovu govornicu za neke druge stvari i neka razračunavanja.Koriste je eto, evo i danas ćemo ostati nije nikakav problem i evo moj prijedlog je da ostanemo večeras do 11,00 sati pa da ugasimo da građani ne slušaju ova prepucavanja i ostalo.Mene što se lično tiče ovaj dokument je pravno ispravan i ja ne ulazim u suštinu problema u SBB-u, niti me interesuje koja politička stranka.Nisam ulazio ni malo prije kada je bila neka politička stranka, neću da imenujem, nisam gledao, oni su samo napisali prešla je u drugu stranku i tražila da se razrješi.Niko nije diskutovao ni pitao, a gdje nam je taj potpis, niko do vas, eh sad ste se našli da izađete i branite neku političku partiju, ili kažete mi iz SDA navalili.Mi samo tražimo da se poštuje Poslovnik i Statut onakav kakav smo mi donijeli.Imamo evo ponovo Poslovnik i Statut, ponovo će biti na dnevnom redu pa dajte da izmijenimo.Znači prema ovome što sada mi kao vijećnici donesemo ni jedna politička stranka manja da kažem, ni mi malo veći iz opozicije, ne može zamijeniti svog člana.Evo neka mi kaže neko kako ću ja u Donjoj Orahovici zamijeniti člana VMZ bez parlamentarne većine, a svi smo se ovdje dogovorili i na Komisiji, nemoj Osmana mahati jer imam pravo 10 minuta i Predsjedavajući me može prekinuti, svi smo se dogovorili da ćemo poštovati.Dati će mi 10 minuta imam pravo i kada završim stati ću za govornicu i šutiti.“

Nusret Helić, Gradonačelnik:

„Na sreću meni nije ograničeno vrijeme i ja mogu čitav dan pričati, je li tako, ne piše to.Vidite nešto, dajte budite realni, nemojte sve poistovjećivati i svaki primjer reći da je isti, čisto ko dan Naša stranka predala.Je li vam jasno da se desilo ovo što se desilo SBB-u i što ne sačekamo da organi donesu.Govorimo desile se neke promjene, raspušteni odbori, šta je problem, šta je problem da sačekate, pitam ja tebe onako, šta je problem da ovo sačeka, ljudi će se izjasniti kako.Dakle ja govorim sasvim su druge okolnosti i nije tačno da ne može politička stranka Statutom predložiti i da ne prođe.Ovdje je specifična situacija i ako se budemo šicali, evo i ja ću se zauzeti da se provjere ovi navodi gdje je donešena odluka i kako.Nemojte to bolan, čemu nama to služi, ako bude sve po ps-u kada se imenuju ovi organi ako danas ne prođe, a vijećnik ima pravo da glasa šta hoće.Almedine je li to znači da vi ne možete moj budžet promijeniti zato što sam ja predložio.Dakle ovo je specifično i nisu isti svi primjeri.“

Replika:

Almedin Devedžić:

„Gradonačelniče nemojte nas molima vas praviti djecom, nismo mi baš toliki, ne znam koji bi sada uzeo izraz da ne uvrijedim kolege.Razumijemo mi dobro situaciju, koja specifičnost, koja priča, pa ovo je jasno ko dan.Organ stranke u Sarajevu je donio odluku i poslao dopis koji se mora ispoštovati i završena priča.Kakve specifičnosti, kakve istrage, ja sam bio još konkretni zbog čega se to dešava, evo zbog čega, da ne ponavljam.Koja bolan priča istrage, ko ste vi da pravite istrage dopisa jednog službenog, koji je službeni organe jedne stranke koja postoji, koja je pečatom to uradila i potpisom i ko ste vi da osporavate to.Imate samo jedan motiv i znate koji i nemojte nam ovdje održavati lekcije, nismo maloumni, znamo kako funkcioniše sistem.Nemoj niko da govori i dobacuje s mjesta ko šta govori i koliko će pričati, nema potrebe, ako budemo tako napraviti ćemo baš cirkus, naravno da ima Poslovnik, ali opominjite i ostalne, a ne samo pojedince.“

Nihad Krajinović, Predsjedavajući:

„Ja ću samo reći da ovaj dopis nije došao iz Sarajeva kao što vi tvrdite, opet omanjujete javnost, nego je SBB u potpisu, SBB Gračanica.Također, ovaj meil koji je došao, ja ga nisam kao zvanični dokument zato što je bez pečata i potpisa, ali sam zbunjen svim ovim, informacijama koji dolaze do mene i od članova SBB-a, zatražio očitanje onog ko je najrelevantniji.To je centrala pomenutog subjekta iz Sarajeva, čekamo od njih odogovor i u čemu je problem.Nemojte vi navoditi pogrešno i govoriti SBB Sarajevo, nije nego je SBB Gračanica u potpisu Kemal Helić povjerenik, budite precizni.“

Replika:

Almedin Devedžić:

„Predsjedavajući ima ovdje puno advokata očigledno, totalno pristrasno, i očekujem od rukovodstva Vijeća da bude nepristrasno, da govore objektivno, ali ovo je očigledno, ma nemam riječi.Ako želite da govorimo o nekakvim strankama, mene ne interesuje i da vam kažem pošto ne znate, SBB ima samo jedan pečat, ima ga u Sarajevu i nema ga OO SBB Gračanica, nego ima samo GO SBB u Sarajevu.Tamo idu svi dokumenti i očigledno da nemaš informaciju, neću ti reći da ne znaš, nemaš informacije, ali to je potpisao povjerenik.Ja ne ulazim u to uopšte, ne interesuje me SBB, ja govorim ovdje o kršenju Statuta koji vi očigledno preferirate onda kada vama odgovara.Nemojte nam ovdje držati nikakve lekcije i predavanje ko smije koliko šta pričazi, nismo djeca.“

Replika:

Osman Sulejmanović:

„Ja ne znam ko kome ovdje drži predavanje i pridike.Ja sam rekao i Klub SDP-a, odnosno većina da ćemo danas biti suzdržani iz činjenice da je ovo uputio nepostojeći GO SBB-a, znači koji je smijenjen.On je tada bio, ali evo raspravljamo u nekom drugom vremenu i kada dođe ponovo za mjesec dana, izvolite gospodo ovo ste vi izdejstvovali.Kada izdejstvujete i kada se formira novi GO SBB-a u Gračanici, ponovo izdejstvujte i mi ćemo glasati za.“

Ispravka krivog navoda.

Almedin Devedžić:

„Ko bolan piše ove dopise, SDA jel, kakve veze ima SDA s ovim dopisem, pa to je u tvojoj glavi bolan Osmane i u glavi vas iz SDP-a.Nismo mi to potpisali, to je SBB, sprovedite to pa za mjesec dana kada vam dođe odgovor ponovo to riješite, slobodno.Pa zašto, pa znamo dobro zašto i svi znaju zbog čega i sada nam ovdje prosipaš demagogiju kako je to nešto vanserijsko, svemirsko.Sprovedite ovo što se traži, a za mjesec dana kada dođe odgovor to opet uradite kao što ste u Sokolu i nikakav problem nije, sprovedite ovo što sada trebate završiti, a poslije radite šta hoćete.A SDA ne postavlja nikoga, ni učije ime, SDA ima svoje organe i ona predstavlja svoje kandidate, a ne SBB ili bilo koju drugu stranku.“

Mirza Okić:

„Osto sam dužan jednu informaciju, a jedno pitanje.Zašto baš MZ Stjepan Polje a nisu druge, jer SBB ima vijećnika i u drugim MZ, negdje su vaga, negdje nisu bitni, a spominje se samo Stjepan Polje.Znači novom povjereniku, odnosno gospodinu Kemalu Heliću i gospodinu Fahiru Humiću sam rekao dati tačno imena i prezimena jer su mene pitali ako im bude bilo potrebno za sve smjene vijećnika po MZ.Međutim, tražili su stastanak pa su ga odgodili i ja sam rekao da ćemo to rješavati poslije izbora, ovako je bilo, jer nas sad to ne interesuje jer svi smo u izbornoj kampanji.Onda se pojavi ovaj papir, ja vas stvarno molim da sačekamo nove organe SBB-a u Gračanici i kada ljudi dadnu prijedloge izglasamo i šta je tu sporno.Ja ću prvi i evo u Vijeću mjesne zajednice sam i rekao sam neka Vijeće podnese, ako ne podnese SBB, neka VMZ podnese za moju smjenu i ja više ne pripadam toj stranci, nije tu ništa sporno Almedine.Ja odgovorno tvrdim da su ovo imena drugog političkog subjekta, nisu od SBB-a i iz tog razloga ne želim biti sudionik ničega, biti ću suzdržan, neću biti ni za ni protiv samo iz tog razloga, dok se to ne iskristališe.Šta je sada sporan jedan mjesec, dva gore dole, što je to SDA toliko stalo“

Ispravka krivog navoda.

Almedin Devedžić:

„Joj dragi Mirza šta je to toliko SDA stalo, de malo izbijte iz glave SDA, nešto si opsjednut s SDA.Bio si sada na listi NES-a, što nisi došao na listu SDA da budeš na pobjedničkoj listi bolan, bolan.Jesil u NES-u, u kojoj si stranci reci bolan, kakve veze imaš sa SBB-m kada si bio na listi NES-a.Spominjem te zato što ti mene spominješ čovječe, de malo skini se, Mirza ba de malo molim te.Mi govorimo ovdje argumentima, nema šta fali, šta fali, imaju pravno uzročite posljedične veze, nemoj mi šta fali, šta fali.Završite ovo što je urađeno, a vi radite šta hoćete.Šta se dešva u SBB-u, ne interesuje nas i mi nemamo veze, SDA nema veze sa SBB-om, tražimo da se ispoštuje Statut ništa više.“

Replika:

Arnes Avdić:

„Kolega vi ste u VMZ Miričina ušli ispred političkog subjekta SBB-a i fer i korektno bi bilo, a evo sada ste i rekli da više niste član, fer i korektno bi bilo, i ja očekujem od vas to, da na sljedećoj sjednici bude vaša lična ostavka ispred SBB-a.“

Replika:

Mirza Okić:

„Kada se steknu uslovi da se imenuje drugi vijećnik u VMZ i da VMZ može kvalitetno raditi, ja ću sam podnijeti ostavku.“

Replika:

Arnes Avdić:

„Ne to kolega, ne piše to nigdje ni u Statutu ni u Poslovniku ako dobro raditi ili ne radite.Politički subjekt SBB je dobio, a vi niste i ja kažem od vas nije fer i korektno prema političkoj opciji kojoj ste prije pripadali.“

Edin Šehić:

„Prvo jedno pitanje direktno Predsjedavajućem, meil koji spominje, da li je upućen da se odgovori ili je došao onako reda radi iz SBB-a iz Sarajeva.Znači meil je stigao iz Gračanice, aha ok, nisam to bio razumio.Ovako, poštovane kolegice i kolege, barem ovih koliko vas je ostalo, mislim da je već svima, dosta ih je napustilo i nije baš pošteno prema nama koji smo ostali, ali ok.Što se tiče ovog oko MZ kada ove perpertije i ove stvari koje iznose kolege uvijek imamo taj problem ko će glasati, a ko neće, i imali smo nažalost i u prošlosti.Ako smo dobili dopis 29.08.2022.godine protokolisan i kada je bila aktivna ta organizacija dužni smo ga ispoštovati sada, ako dobijemo drugi dopis za iduću sjednicu, ispoštovati ćemo i tada.Dakle nema ovdje bezvezna polemika i kakva je organizacija, mislim da ste se puno upustili u rad drugih političkih organizacija, posebno koja nije parlamentarna više ovdje, znači vijećnici SBB-a ovdje više nisu.Nije to korektno ni prema kolegama iz drugi političkih opcija da diskutujemo o njihovoj organizaciji.Ako smo dobili dopis postupimo po tom dopisu ako nemate jače argumente.Ja predlažem da se uozbiljimo, da glasamo kao i za ostale odluke, sljedeće sjednice dođe druga odluka od legitimnog povjejrenika, ponovo glasamo za tu odluku i čist račun duga ljubav.Znači ovo je pogrešan smijer i nema potrebe da puno raspravljamo i ja ću biti svakako za Odluku kao i za ostale odluke, jer ovo je legitimno pravo političkog subjekta, došlo je na vrijeme, tada je subjekat postojao.Sljedeće Vijeće donesite drugu, ili da dođe druga od bilo kojeg političkog subjekta, ako nemamo jače argumente mislim da trebamo podržati.“ 

Nihad Krajinović, Predsjedavajući:

„Kolega Šehiću otkud vama da mi ne poštujemo ono što je SBB dostavio 29.08.2022.godine.“

Edin Šehić:

„Polemišemo oko odluke SBB-a je li legitiman ili nije, da li je povjerenik legitiman ili nije, kakva je organizacija unutar SBB-a, kakvi su kandidati, tako je iz diskusije sam zaključio.Sve je ovo ispoštovano po ps-u što se tiče Službe i ja govorim da smo se puno udalji i da trebamo ispoštovati samo ono što nam je na papiru, a ove diskusije se mogu voditi do sutra.“

Mirzet Topčagić:

„Jedna mala opaska, mislim da je izostao predsjednik Komisije da izađe i prije ove Odluke, kada je u pitanju i Naša stranka bila i ovo sada i da iznese stav Komisije za imenovanje.Što kaže kolega Šehić sve su procedure ispoštovane, znači Poslovnik, Statut, Odluka je na dnevnom redu i mi nismo imali potrebe da se nadgovaramo i u slučaju da neko ne glasa za ovu Odluku da se to njemu spočitava da je to kršenje Statuta.Statut tamo kaže, ne zanm u kojem članu ali naučit ću ga iduće sedmice sve napamet, kaže da vijećnik ima pravo da glasa po svom ubjeđenju.Ako ja imam sumnju da ne iznosim sada ovo što su prethodnici iznosili xy puta, a materijalne štete uopšte neke nema i nismo imali pritužbi na rad VMZ Stjepan Polje, čak šta više ljudi dobro tamo rade, i ako ja imam pravo da imam sumnju u vjerodostojnost ovih kandidata i da ne objašnjavam dalje, i budem suzdržan, zašto ja kršim Statut.Eto ja bih volio konkretno da mi neko objasni, znači ako glasam po svom ličnom ubjeđenju ja kršim Statut, a Statut mi dao pravo da mislim svojom glavom.Mislim da treba da prestanemo da gubimo vrijeme, već nam rasprava neće ništa donijeti konkretno, procedure su ispoštovane.Predlažem Predsjedavajućem da Odluku da na usvajanje i to je to.“

Zaključena rasprava.

Odluka o razrješenju člana VMZ Stjepan Polje nije usvojena sa 8 glasova „ZA“, 1 „PROTIV“ i 12 „SUZDRŽAN“.

Vijećnik Almedin Devedžić je izrazio sumnju u glasanje i zatražio pojedinačno glasanje.

Prešlo se na poimenično izjašnjavanje:

1.Krajinović Nihad (SUZDRŽAN)

2.Avdić Sadmir (SUZDRŽAN)

3.Bajrić Vahid (SUZDRŽAN)

4.Djedović Mirzet (SUZDRŽAN)

5.Dugić Dženita (SUZDRŽAN)

6.Fazlić Samer (ODSUTAN)

7.Hasić Ibrahim (ODSUTAN)

8.Milkić Demir (ODSUTAN)

9.Salihbašić Adnan (SUZDRŽAN)

10.Sulejmanović Osman (SUZDRŽAN)

11.Šakušić Ahmet (ODSUTAN)

12.Topčagić Mirzet (SUZDRŽAN)

13.Ahmetović Halid (ZA)

14.Avdić Arnes (ZA)

15.Buljubašić Reuf (ODSUTAN)

16.Devedžić Almedin (ZA)

17.Dizdarević Kemal (ODSUTAN)

18.Gadžić Ševal (ZA)

19.Hasić Haris (ZA)

20.Puškar Hasan (ODSUTAN)

21.Alić Ervin (SUZDRŽAN)

22.Dedić Dino (ODSUTAN)

23.Jukan Hamdija (SUZDRŽAN)

24.Jogunčić Mersiha (ZA)

25.Operhal Saša (ZA)

26.Dugić Rijad (PROTIV)

27.Mujić Alen (SUZDRŽAN)

28.Baraković Reuf (SUZDRŽAN)

29.Šehić Edin (ZA)

30.Okić Mirza (SUZDRŽAN)

Poslije poimeničnog izjašnjavanja Odluka o razrješenju člana VMZ Stjepan Polje nije dobila potrebnu većinu sa 8 glasova „ZA“, 1 „PROTIV“ i 13 „SUZDRŽAN“.

Vijećnici Kluba SDA su napustili sjednicu.

Obzirom da je iduća tačka dnevng reda bila Oduka o imenovanju člana V MZ Stjepan Polje, te obzirom da predhodno nije donesena Odluka o razrješenju, Sekretar Vijeća je izašao za govornicu da obrazloži.

Dženana Tukulj, Sekretar:

„Ovo je razlog, ako je neko od vas, a evo Adnan je imao zamjenski mandat, iz ovih razloga se jednom odlukom mandat razrješava i imenuje se novi.Vi ste tražili da se rade dvije odluke i danas imamo ovu situaciju.Znači, da nam nije prošla jedna odluka i da mi raspravljamo o drugoj koja nema smisla.Iz ovih razloga sam ja kao pravnik radila ono što radi i CIK kod dodjeli mandata.Prestanak utvrđuje prestanak mandata jednom i imenuje, odnosno daje mandat drugom.Nažalost vi ste tražili i na Komisiji da se rade dvije tačke dnevnog reda i da se donose dvije odluke.“

Nihad Krajinović, Predsjedavajući:

„Obzirom da nema smisla ova naredna tačka ja kao izvjestilac povlačim je sa dnevnog reda i prelazimo na narednu 8.tačku dnevnog reda, a to je razmatranje i usvajanje Izvještaja o provođenju projekata u 2021.godini iz lokalnog akcinog plana zaštite životne sredine Grada Gračanica (LEAP) 2012.-2022.“

Stručnna služba je upozorila da postoji sumnja u kvorum prisutnih vvijećnika na sjednici.
Data je pauza od 5 minuta.

Nakon što je Nihad Krajinović, Predsjedavajući Gradskog vijeća utvrdio da ne postoji kvorum, sjednica je prekinuta u 15,40 sati.

Nihad Krajinović, Predsjedavajući:

„Uvažene kolegice i kolege dozvolite mi za riječ.Obzirom da smo napravili pauzu da utvrdimo imamo li kvorum, pa ću vam pročitati član 60.Poslovnika koji govori o toku sjednice.

Nakon utvrđivanja kvoruma sjednice Predsjedavajući Gradskog vijeća otvara sjednicu.Svaki vijećnik može u toku sjednice zahtjevati da se utvrdi da li sjednici prisustvuje broj vijećnika potreban za punovažan rad.Ako Predsjedavajući Gradskog vijeća utvrdi da ne postoji kvorum, sjednica se prekida u trajanju do 60 minuta, ako i nakon isteka 60 minuta kvorum za sjednicu ne bude obezbjeđen, Predsjedavajući odlaže sjednicu i obavještava Gradsko vijeće o novom datumu i vremenu održavanja sjednice. Molim vas da budete dostupni, online, da vam mogu nako 60 minuta priopćiti imamo li kvorum nakon 60 minuta.“

Nakon 60 minuta pauze prisutnim vijećnicima obratio se Nihad Krajinović, Predsjedavajući Gradskog vijeća.

Nihad Krajinović, Predsjedavajući:

„Evo uvažene kolegice i kolege ipak je nekoliko vijećnika pristiglo i ponovo smo formirali kvorum za održavanje ove 21.sjednice Gradskog vijeća, pa ćemo je nastaviti, stali smo kod 8.tačke razmatranje i usvajanje Izvještaja o provođenju projekata u 2021.godini iz lokalnog akcionog plana zaštite životne sredine Grada Gračanica (LEAP) 2012.-2022.
TAČKA 8

RAZMATRANJE I USVAJANJE IZVJEŠTAJA O PROVOĐENJU PROJEKATA U 2021.GODINI IZ LOKALNOG AKCIONOG PLANA ZAŠTITE ŽIVOTNE SREDINE GRADA GRAČANICA (LEAP) 2012.-2022.

Učesnici u diskusiji:

Mersiha Jogunčić:

„Ja se zaista izvinjavam, mislim vrlo je neugodna situacija što se moraš izvinuti što ćeš diskutovati, s obzirom na sat vremena pauze potpuno ničim izazvano i neodgovornošću pojedinih vijećnika.S obzirom da trebamo usvojiti ovaj Izvještaj, ja bih samo par sugestija ili možda par pojašnjenja trebala vezano za ovo.Tema ovog Izvještaja i usvajamo ga za projekte koji su provedeni u 2021.godini, a u sadržaju ovog Izvještaja na strani 3, je navedeno da je riječ o Izvještaju o provođenju projekata u 2019.godini i evaluaciji LEAP-a do 2020.godine.Pa da li je to sada tehnička greška, s obzirom da smo mi Izvještaj o provođenju LEAP-a u 2019.godini, razmatrali na sjednici Gradskog vijeća 30.09.2020.godine, barem tako piše na stranici 6.ovog Izvještaja.Eh sada da li je neka tehnička greška ili tako treba da bude u Izvještaju, mene je to potpuno zbunilo.Ja znam da ste vi svi kolege pročitali, pa je vjerovatno i kod vas izazvalo malo možda nedoumice.Dakle teme Izvještaja provedeni projekti u 2021.godini, a na strani 3.je navedeno da je riječ o Izvještaju o provođenju projekata u 2019.godini, i eveluaciji LEAP-a do 2020.godine.Izvještaj o provođenju LEAP-a u 2019.godni, je razmatran na sjednici Gradskog vijeća 30.09.2020.godine, tako piše na stranici 6.istog Izvještaja koji sada trebamo da usvojimo.Eh sad, da li je riječ o tehničkoj grešci ili tako treba da bude u Izvještaju.Ja se nadam da je tehnička greška.U Izvještaju o provođenju akcionog plana za 2021.godinu, navedene su edukacije sa utrošenim novčanim iznosima od po 500 KM.Riječ je o sljedećim projektima: projekat 1.3.4. Edukacija korisnika usluga o zakonskoj regulativi iz oblasti selektivnog prikupljanje otpada i projekat 2.2.1. Edukacija korisnika usluga o zakonskoj regulativi iz oblasti organizovanog prikupljanja i odvoza otpada.Lično smatram da je trebalo dati više podataka, gdje su održane, s kojim učesnicima, te kakav je u konačnici efekat održanih edukativnih aktivnosti.U Izvještaju JP Komus za 2021.godinu nisu dati neki optimistični podaci, kada je u pitanju selektivno prikupljanje otpada, pošto je riječ o nekih 2 % od prikupljenog ukupnog otpada na području Grada Gračanica.Tkođer, i edukacija iz oblasti organiziranog prikupljanja u protekloj godini izgleda nije dala očekivane rezultate, pošto na terenu ne vidimo da je broj korisnika ovih usluga u porastu, jer smo u situaciji da godišnje trošimo deset puta više sredstava za uklanjanje divljih deponija, u odnosu na troškove edukacije.Kada je u pitanju energetska efikasnost, također su realizirani projekti edukacije, a da učinke ovih edukativnih aktivnosti ne vidimo u našem okruženju.Ako postoje pozitivni pomaci, bilo bi dobro da ih imamo u ovom Izvještaju.Uklanjanje diviljih deponija na području Grada u 2021.godini koštalo je 5.000 KM.Izvještaj bi bio malo potpuniji da smo upoznati sa podacima o kojim deponijama je riječ, na kojim lokalitetima, te da li su na tim mjestima građani nastavili da odlažu otpadni materijal ili se poštuje uklonjena deponija.Eh sada jedna stavka koja se odnosi na uređenje zelene pijace u MZ Gračanica koštala je 29.000 KM.Da li je riječ o ograđivanju pijace ili nečemu drugome, pošto je na prostoru pijace urađen neki betonski objekat, ili novim natkrivenim stolovima za prodaju prehrambenim proizvodima.Kada je u pitanju projekat Zbrinjavanje napuštenih životinja-pasa i mačaka na području Grada u iznosu od 54.997 KM, smatram da ovaj projekat za 2021.godinu slobodno treba izbrisati iz ovog Izvještaja, pošto u Izvještaju o radu i finanskijsom poslovanju JP Veterinarska stanica Gračanica ne postoje podaci o navedenom novčanom iznosu i ukoliko se sjećate ja sam na to diskutovala kada je bio taj Izvještaj.Ako JP Veterinaska stanica nije u svom Izvještaju prikazalo ovaj projekat i navedeni novčani iznos iz budžeta Grada, onda se on nije ni desio, te je kao takav potpuno suvišan u ovom Izvještaju o sprovođenju projekata zaštite životne sredine u 2021.godini.Još jedna stvar, za uspostavu baze podataka i kategorizaciju kulturno-historijskog nasljeđa Grada Gračanica od 2012.godine je utrošeno ukupno 11.500 KM i ovaj projekat je izgleda u završnoj fazi.Riječ je o projektu od kojeg očekujemo značajnu korist za naš Grad.Molim izvjestioca da nam da podatak gdje se ova baza nalazi, te da li će i kada biti dostupna građanima, udruženjima, institucijama i svim drugima koji se zanimaju ili istražuju kulturno-historijsko nasljeđe Grada Gračanica.“

Razija Junuzović, Stručni savjetnik:

„Pokušati ću da odgovorim na postavljena pitanja.Na stranici 6.jeste tehnička greška, mi tako navedemo Izvještaj o provođenju ako je LEAP za 2019.godinu razmatra se na sjednici Gradskog vijeća u 2020.godini, i onda tako, kao što sada u 2022.godini raspravljamo o 2021.godini, tako nam je izvještaj po svemu.Ispraviti ćemo to, nije nikakav problem.Što se tiče podataka, što trebamo u Izvještaju da pojasnimo sa nekakvim indikatorima poboljšanja ili razvoja, pošto je dokument bio strateški i usvojen je 2012.godine i tada je imao jedne kriterije i drugačij obim rada u čitavom dokumentu.Njegovo trajanje, pošto je akcioni plan, trajanje je 5 godina i on je produžen zato što njegova vrijednost i važnost dokumenta produžena do 2022.godine, zato što nismo imali dovoljno realizovanih projekata, nije prešao 50 % da bi mi rekli, jeste toliko je ostvarenje bilo i zbog toga smo nastavili.Kao opravdanje tome svemu što nije više od 50 % realizovani projekate, jesu i one poplave što su bile i razni nekakvi uticaji sa strane i sredstva, tako da ove 2022.godine imamo završnu, odnosno kraj i počinjemo već sa pripremom za period novog lokalnog akcionog plana zaštite životne sredine Grada Gračanica za period 2023.-2027.godina.To će svi da budu uključeni i već su se imenovali timovi i nastaviti ćemo dalje.Kada govorimo o indikatorima ovo što ste rekli za deponiju, tu od sada ne možemo za svaki projekat, mi znamo šta je urađeno i koliko para, mi koliko dobijemo podataka da je utrošeno, mi to stavimo u Izvještaj.A sada ja ne znam koliko je očišćeno deponija na području Grada Gračanica jer nemamo tog podatka, samo imamo koliko su troškovi recimo za čišćenje.Mi smo lokalni razvoj koji dobija podatke sa raznih strana i sve što god možemo iskoristiti za obradu, za izradu Izvještaja mi stvarno iskoristimo.Ja sada ne mogu reći da je recimo u nekom od ovih projekata, za pijacu smo dobili informaciju da je toliko utrošeno sredstava, nešto je izgrađeno, ali ćemo na kraju kada bude onda vidjeti koliko je realizovano i šta je realizovano.Iduće godine se pravi Izvještaj o 2022.godini i onda ćemo na kraju evaluaciju uraditi pa ćemo znati šta je u koliko je i još ostaje koja je još potreba da se završi projekat, da li će biti završen ili će trebati još sredstava da se taj projekat završi do kraja.Svaki put je povećanje vrijednosti, ako projekat završi jednu fazu oni njemu još dodaju da treba nešto drugo, treba uraditi zbog toga veliko odstupanje, imamo planirane prema LEAP-u koje su vrijednosti te, te i te ti projekti, i onda sada imamo realizovan projekat koji je kao novi projekat realizovan, a to jest jedan od planiranih nije realizovan, zato što smo uspjeli da obezbjedimo sredstva iz nekih drugih izvora, tako da obezbjedimo sredstva za svaki od tih da bi ga mogli realizovati.Bez obzira što je novi i što nam je u tom momentu osjetila se potreba da treba da ga završimo i realizujemo, a imamo planiran koji sada čeka neku sljedeću priliku da bude realizovan.Sredstva za Veterinarsku stanicu, ona su bila planirana u budžetu, jesu li realizovana ili nisu nismo dobili konkretno, po onom Izvještaju je da je bilo u 2021.godini, mogu provjeriti pa da vidimo što se toga tiče.Ako smatrate da je greška mi ćemo svakako ispraviti, mi što imamo podataka mi iskoristimo.Što se tiče kulturno-historijsog nasljeđa, pod edukacijom se smatraju i afiše koje urade za edukaciju, za organizovanje radio emisija, znači sve što god se utroši u tom dijelu, mi stavimo pod edukaciju iz te oblasti.Kada smo razgovarali sa predstavnicima Komusa oni jednostavno kažu, eh uspjeli smo to i naš Grad ima riješeno pitanje odvodnje komunalnog otpada i svih vrsta sa područja cijelog Grada.“

Dženana Tukulj, Sekretar:

„Ja ću samo napomenuti da smo mi na ovom Vijeću razmatrali, istina nismo usvajali, jer je riječ o Informaciji o zbrinjavanju pasa lutalica i mislim da je to čak bilo na istoj sjednici kada je bio Izvještaj o radu Veterinarske stanice.Veterinarska stanica u svom Izvještaju jeste stavljala da je i rađeno sa Dog Trustom, ali ono na što ću vas napomenuti je da je naša Odluka o komunalnim djelatnostima dala izričito Veterinarskoj stanici rješavanje pasa lutalica u dijelu kojeg se tiče sterilizacije i kastracije, i plus oni imaju dio dole, vidljiv je i svi ga vidite, a to je stacionar, odnosno jedna vrsta azila.U ovom Izvještaju je tačno navedeno o zbrinjavanju pasa lutalica od strane nadležne Službe, zato Razija ne može dati taj odgovor, jer to prati Služba za prostorno uređenje, geodetsko imovinsko pravne poslove gdje oni rade.Ne možete to vidjeti ni u Izvještaju tamo njihovom finansijskom, jer tamo to piše pod veterinarske usluge, zato što to i jesu veterinarske usluge sterilizacija i kastracija.Ima u Izvještaju, ali ono što vi vjerovali Veterinarskoj ili ne vjerovali, sve finansije i Razija, odnosno ova Služba je pratila realizaciju sredstava iz budžeta i kroz razvrstavanje tih sredstava, a s druge strane ta sredstva ne mogu biti uplaćena ako Služba nije provjerila.Ista stvar je i vezana za divlje deponije, niko nije nadležan da čisti divlje deponije, ali koliko ste puta bili prisutni, evo i ovdje je šef inspekcija, glavni inspektor, da vi kažete ima divlja deponija, izađe inspekcija i inspekcija naredi Komusu, Komus izvrši čišćenje i onda se to Komusu na fakturi, na osnovu naloga inspekcije plaća.Sada Razija ne vidi koje su to bile, mislim možda bi se moglo ići tragom tog, ali ovo je Izvještaj o strateškom dokumentu i to su pojedinačne stvari koje bi mi mogli sada nekada kada smo mi imali informaciju o divljim deponijama.Međutim njihov broj je izuzetno smanjen i iz tog razloga nema, ali Informacija  o zbrinjavanju pasa lutalica ste imali priliku i to su ta sredstva u 2021.godini i vidljiva su u izvršenju budžeta za 2021.godinu, jer nikada osim ono što ste vi usvojili, a to je izvršenje budžeta, nikada oni ne bi ni mogli unijeti tamo.Znači to je ta stvar, možda vama nije jasno, ali oni ne mogu imati te informacije jer oni su pratili izvršenje budžeta i razvrstavali prema projektima koji se nalaze u ovom strateškom dokumentu.Kao i strategija razvoja, znači neki elementi, i strategija razvoja se prati na bazi onoga što je potrošeno i šta je urađeno, i ne treba nama u ovom Izvještaju stojati koje su to.Ako tražite tu posebno informaciju, onda će vam Služba ili za inspekcije ili Služba za prostorno dati informacije, jer to je bilo na bazi njihovi redovnih radnih poslova.“

Razija Junuzović, Stručni savjetnik:

„Za sljedeći, što sam spomenula, za izradu dokumenta LEAP 2023.-2027.godina će biti nova metodologija, jer to više nije strateški dokument, to je sada akcioni plan realizacije svih tih projekata koji će biti uvršteni za ovaj period i on će bit uvezan sa strategijom.Znači imati ćemo jedan strateški dokument koji je strategija, a ovi ostali će biti svi lokalni akcioni planovi koji će imati važenje pet godina i u kojem će biti razvrstano sve po oblastima.U LEAP-u je u četiri oblasti koje su razvrstane radi lakše saradnje i radi usklađivanja sa svim ostalim dokumentima.“

Zaključena rasprava.

Nihad Krajinović, Predsjedavajući, je pročitao i dao na usvajanje zaključak, a koji glasi.

Usvaja se Izvještaj o provođenju projekata u 2021.godini iz Lokalnog akcionog plana zaštite životne sredine Grada Gračanica (LEAP) 2012.-2022.

Zaključak o davanju saglasnosti na Izvještaj o provođenju projekata u 2021.godini iz lokalnog akcionog plana zaštite životne sredine Grada Gračanica (LEAP) 2012.-2022. je jednoglasno usvojen, sa 18 glasova „ZA“.

Na zahtjev vijećnika Reufa Barakovića izvršena je prozivka vijećnika radi utvrđivanja kvoruma.
1.Krajinović Nihad (PRISUTAN)

2.Avdić Sadmir (PRISUTAN)

3.Bajrić Vahid (PRISUTAN)

4.Djedović Mirzet (PRISUTAN)

5.Dugić Dženita (PRISUTNA)

6.Fazlić Samer (PRISUTAN)

7.Hasić Ibrahim (ODSUTAN)

8.Milkić Demir (ODSUTAN)

9.Salihbašić Adnan (PRISUTAN)

10.Sulejmanović Osman (PRISUTAN)

11.Šakušić Ahmet (PRISUTAN)

12.Topčagić Mirzet (PRISUTAN)

13.Ahmetović Halid (ODSUTAN)

14.Avdić Arnes (ODSUTAN)

15.Buljubašić Reuf (ODSUTAN)

16.Devedžić Almedin (ODSUTAN)

17.Dizdarević Kemal (ODSUTAN)

18.Gadžić Ševal (ODSUTAN)

19.Hasić Haris (ODSUTAN)

20.Puškar Hasan (ODSUTAN)

21.Alić Ervin (ODSUTAN)

22.Dedić Dino (ODSUTAN)

23.Jukan Hamdija (PRISUTAN)

24.Jogunčić Mersiha (PRISUTNA)

25.Operhal Saša (PRISUTAN)

26.Dugić Rijad (PRISUTAN)

27.Mujić Alen (PRISUTAN)

28.Baraković Reuf (PRISUTAN)

29.Šehić Edin (PRISUTAN)

30.Okić Mirza (PRISUTAN)

Nakon prozivke utvrđeno je 18 prisutnih vijećnika.
TAČKA 9

RAZMATRANJE I USVAJANJE IZVJEŠTAJA O PRIMJENI ZAKONA O USLOVIMA I POSTUPKU LEGALIZACIJE BESPRAVNO IZGRAĐENIH GRAĐEVINA

Učesnici u diskusiji:

Mersiha Jogunčić:

„Konstatacija u Izvještaju na stranici 4., a koja glasi, iz tabela 2. i grafičke prezentacije vidljiv je odnos broja podnesenih zahtjeva za izdavanje naknadne urbanističke saglasnosti i naknadnog odobrenja za građane, po onome što smo mi zaključili nije tačna.Procenti navedeni u grafičkoj prezentaciji ne odgovaraju podacima iz tabele 2., tako da dalje nije jasno o kojem izvještajnom periodu je riječ, od 2006. do 2022. ili od 2021. do 2022.godine.Također, dalje ne znamo na koji izvještajni period se odnose procenti navedeni u tabeli 3., tako da je potrebno da nam izvjestilac razjasni na šta je potrebno obratiti pažnju u ovom Izvještaju, o kojem izvještajnom periodu je riječ i koje podatke treba uporedno posmatrati.U tabeli 3.je posebno zanimljiv tip bespravne izgradnje „odstupanje od odobrenja za građenje“.Smtaram da je ovaj tip bespravne izgradnje trebalo prezentovati podatke samostalno, a ne svrstavati ih u grupu s nekim drugim tipovima.Tako bi mogli postaviti pitanje zašto je došlo do odstupanja od odobrenja za građenje, ko je trebao pratiti realizaciju odobrenja za građenje i zašto nije.Jedan od ozbiljnih nedostataka ovog Izvještaja je ne postojanje podataka o bespravnoj gradnji po MZ, s posebnim osvrtom na MZ Gračanica, te područja uz regionalnu i magistralnu cestu, to je ono što smo mi primjetili.“

Mirzet Topčagić:

„Evo kao što vidimo, kaže da prema informaciji Ministarstva prostornog uređenja TK, u ukupnom broju podnesenih zahtjeva za cijeli Tuzlanski kanton, 3,3 % zahtjeva je podneseno u Gradu Gračanica.Jedan je dobar pokazatelj da u Gračanici u odnosu na ostale općine i gradove na TK, mi imamo manje vjerovato bezspravno izgrađenih objekata.Ja želim da postavim jedno pitanje, možda se i ne tiče ovog Izvještaja, ali trebalo bi da se nadovezuje, a to je kada je u pitanju izdavanje upotrebnih dozvola, odnosno uplanjenje prije svega stambenih objekata.Ja lično imam pitanje od nekoliko građana koji su podnijeli zahtjev i koji čekaju 6 mjeseci i do godinu dana, čak postoje neki koji to čekaju i duže.Evo ja bih zamolio izvjestioca da mi pokuša odgovoriti, šta je u pitanju, da li je jedna Komisija koja to radi, da li postoji mogućnost da mi formiramo, ako postoji veliki broj podnesenih zahtjeva, znači nemogućnost vremenska da se to u nekom razumnom vremenskom intervalu stigne, i da li možemo da formiramo drugu komisiju, treću komisiju, kako bi smanjili period čekanja kada je u pitanju izdavanje upotrebne dozvole i uplanjenja stambenih objekata.Također, ovdje sam pročitao na stranici broj 6., ja kao vijećnik možda nisam propratio, ali evo možda i griješim.U stavu broj 3. piše, izmjena i dopuna Prostornog plana TK koje su stupile  na snagu 31. jula 2021.godine „Službene novine TK broj 14/21“ proširena su urbana i građevinska zemljišta na području grada Gračanica, a što je omogućilo legalizaciju objekata na novim područjima grada.Ja nisam upratio, moram biti iskren možda nisam samo ja, da je bila izmjena i dopuna Prostornog plana TK i svi mi znamo šta to znači, pogotovo kada su u pitanju nove namjene građana da grade stambene, odnosno stambeno poslovne objekte, odnosno poslovne objekte.Pogotovo sada po MZ gdje sada imamo najbolje građevinske parcele za gradnju stambenih objekata koje su ostale, koje se naslanjaju na izgrađen asfaltiran put, vodnu mrežu, rasvjetu, ali nažalost one se nalaze van urbanog područja za gradnju.Ja ne znam da li smo mi propustili ili nismo informisani, vjerovatno smo mi kao Gradsko vijeće trebali biti uključeni u tu izmjenu, odnosno izmjenu i dopunu Prostornog plana, možda nam je promaklo i ja bih volio da nam kažete, ako je do mene i to prihvatam, ali moram priznati da nisam u toku, a svi znamo šta znači Prostorni plan TK.“

Aida Hodžić, Šef službe:

„Što se tiče pitanja vijećnice Mersihe Jogunčić, prvo ću da kažem da mi svake godine imamo ovaj Izvještaj o primjeni Zakona o legalizaciji bespravno izgrađenih objekata, piše to i u Izvještaju.Prošle godine smo ga razmatrali u septembru, dakle podaci koji su upoređivani odnose se na izvještajni period, to je dakle od kraja septembra prošle godine pa do 17.oktorba ove godine kada su konačno sumirani rezultati, odnosno broj zahtjeva koji je zaprimljen u tom izvještajnom periodu, to dođe nešto manje od 13 mjeseci.Što se tiče ovo što ste pitali, nije iz tabele 2., nego iz tabele 1.Dakle, grafička prezentacija prva koja kaže naknadne građevinske, naknadne urbanističke, odnosi se na tabelu 1. zbirno sabrani 119 i 79, dakle po Zakonu o legalizaciji dokumenti koji se izdaju su naknadno odobrenje za građenje i naknadna urbanistička saglasnost.Njih je bilo ukupno 198, zaokružene su na 60% i 40%, naknadnih urbanistički je 60 i nešto malo više, a građevinski je 39 i nešto malo više, pa je to taj odnos.Zašto se ovo prezentuje, vi znate da naknadna urbanistička saglasnost ne rješeva legalnost objekta, ona je samo pokazatelj da neki objekat negdje može ostati i da je u mogao biti napravljen i da je redovnom procedurom se radilo.Međutim, većina zahtjeva, vidi se iz ove grafike, ne završi i sa građevinskom dozvolom.Zato Služba svaki put u Izvještaju stavlja ovaj grafikon, i ovaj put nam je procenat izdatih građevinski dozvola veći nego prethodnih izvještajnih perioda i kako je bilo u prethodnim izvještajima, dakle legalizacija je završena naknadna građevinska dozvola.Imate na početku na samom uvodu je definisano šta je bespravna gradnja, šta se smatra bespravnom gradnjom, to je zakonska definicija.To su objekti koji su izgrađeni bez građevinske dozvole i objekti koji su dograđeni naknadno nadgrađeni bez građevinske dozvole, ili oni kod koji je prilikom izgradnje odstupljeno od dimenzija ili nekih drugih pokazatelja koji su bili, spratnosti i slično.Mi dakle samo zaprimamo zahtjeve, ovo su podaci koji se odnose na predate zahtjeve koje je Služba rješavala.Od tih zahtjeva je zanimljivo da je to najviše stambenih objekata bespravno izgrađenih, zatim stambeno poslovnih jako mal procenat, vikend objekata isto tako.Ove godine imamo povećanje poslovnih objekata legalizaciju, a to će se sada nadovezati na pitanje koje je postavio vijećnik Mirzet Topčagić, elektroenergetski objekti, a ovih 21% su sve vrste dogradnje, nadgradnje, odstupanja i ostali.Dakle tu nije riječ da objekat koji je, ono što je predmet legalizacije, nije imalo nikakvo odobrenje za građenje, nego je nešto ostupljeno, nešto dograđeno i slično.Ovo je čisto da se utvrdi ono što je Službi bitno, koliko je čega i na što se to odnosi.Možda vama kao vijećnicima ovi podaci ne govore puno, možda su trebali biti drugačije prezentovani, ali to Službi govori o čemu se radi, koliko posla imamo i šta možemo uraditi.Ove godine bilježimo ja mislim za 7% da je porastao ovih poslovnih objekata, ali šta se desilo.Izmjenama Prostornog plana TK koje su usvojene prošle godine na Skupštini TK, recimo Stankove Bare su postale građevinsko zemljište, ovdje smo imali već nekoliko započetih poslovnih objekata na koje se ovo odnosi.Još smo imali legalizaciju u radnoj zoni 1, starijeg jednog objekta koji je poslije rekonstruisan i one sve dogradnje smo legalizovali, pa se to pokazalo na tome.Zašto govorim o ovome, zato što svi oni koji su napravili poslovne objekte bez upotrebne dozvole ne mogu započeti njihovu primjenu i otvaranje djelatnosti, zato je bitno i neobično je i da se pojavljuju, zato ih nije ni bilo prije, i ako je bilo to su bile neke dogradnje ili nešto na taj način urađeno.Možda ste obratili pažnju, a možda i niste da mi Zakon o legalizaciji imamo od 2006.godine.Mi imamo dva paralelna zakona, Zakon o prostornom uređenju i građenju, i Zakon o legalizaciji.Ove godine je bila prestala mogućnost da se podnese zahtjev 31.maja, a evo već je početkom septembra kada je stupio na snagu izmjene zakona, pa vidjeli ste po broju izmijena, osam izmijena zakon ima i sve se uglavnom odnose na produžavanje roka i na promijenu do kada se taj objekat bespravno mogao izgraditi.Ovo malo narušava prostorno planiranje i Zakon o prostornom uređenju i građenju, ali eto naše je da pristupimo tome.Služba ne vodi podatke o broju bespravno izgrađenih objekata i ne otkriva ih na taj način kako ste postavili pitanje.Možemo ovako govoriti ko se prijavio nama i ko radi, ali mi ne vršimo kontrolu prilikom izgradnje objekata jer nemamo tu zakonsku obavezu, niti mogućnost da to radimo.Ovu su podaci o zahtjevima koji su direktno investitori podnijeli Službi, mi smo dobili zahtjev i njega imamo u rješavanju.Mislim da sam sve odgovorila.Nemamo mi veliki procenat objekata koji su u gradu započeti bezspravno, u centru grada.Odstupanja, to bi se dalo nakon kontrola utvrditi da li ima ili nema, šta je ko dogradio i šta nije.Uz magistralni put, mi poštujemo ono što moramo poštovati, poštujemo Prostorni plan TK i Prostorni plan Grada Gračanica, gdje izdajemo samo na zemljištima na kojima je predviđena gradnja, i poštujemo zaštitni pojas magistralnog puta od 20 metara.Šta se dešava izvan toga, bilo je i prije, a ovo sada govorim o objektima za koje sada izdajemo odobrenje za građenje.Imate u zaštitnom pojasu i nekih objekata koji su pravljeni prije nego je i put Doboj-Tuzla proglašen magistralnim i još su u dobrom stanju i održavaju se.Za pitanje vijećnika Topčagića, zadnji put kad je, nije to bilo skoro, kada je Ministarstvo prostornog uređenja i zaštite okolice koji inače ove podatke traži na godišnjem ili na dvogodišnjem nivou od službi, koliko je podneseno zahtjeva i kakvih.Kada su radili za cijeli TK, onda je 3% svega, taj podatak je iz njihovog izvještaja, pripadalo od ukupno podnesenih zahtjeva za naknadnu urbanističku saglasnost i za naknadno odobrenje za građenje.Na TK u svim jedinicima lokalne samouprave pripadalo samo 3%, i to je ono što mi naglašavamo kroz ovaj Izvještaj.U Gračanici nema bespravno izgrađenih naselja, eh sad ću vam reći šta to znači.Možda je najbliže, u Tuzli gdje se zove Crvene Njive gdje se dešavaju ona klizišza ili u Sarajevu imate Buća Potok, Švrakino Selo, gdje ulice imaju imene, objekti su spojeni na infrastrukturu, ali niko neće da preuzme odgovornost da ih legalizuje jer su na sumnjivim zemljištima izgrađena.Kod nas su to pojedinačni slučaji besprave izgradnje, pojedinačna kuća, ali nema ulice u kojoj je sve bespravno izgrađeno, ili naselja u kojima je sve bespravno izgrađeno.Što je dobra strana, ako bespravna izgradnja ima dobru stranu, ali to jeste.Svi se bore na Balkanu sa bespravnom izgradnjom i sa legalizacijom, donose samo na drugi način, neko donese odluku pa traje dvije godine, neko na godinu dana, a kod nas je malo specifično jer ovo traje već od 2006.godine i Zakon o prostornom uređenju i građenju po kome sada radimo je iz 2011.godine, dakle mlađi je nego što je ovaj Zakon o legalizaciji.Prostorni plan TK je usvajan od 2014.godine pa do 2021.godine  izmjene i dopune, tako da ovaj saziv Vijeća nije ni imao priliku da prisustvuje raspravi koja je bila u onom sazivu Vijeća o izmjenama i dopunama Prostornog plana TK.Što se tiče Grada Gračanica, tu su ta nova urbana i građevinska zemljišta, spomenula sam Stankove Bare, bilo je ispravki po MZ, recimo Piskavica po Prostornom planu TK škola nije bila u okviru građevinskog zemljišta.To su sada neki grafički nedostaci koji su bili, koji su porpavljeni i gdje je postojalo zahtjeva od preduzeća i od ostalog.Taj plan je onda zastao i nije ga usvojila Skupština TK, stajao je izvjesno vrijeme, bilo je smjena i ministara i ostali, tako da uglavnom 2021.godine je usvojila Skupština TK  i materijal koji je bio pripremljen stajao je jedno tri godine.U svakom slučaju ovdje omogućuje više izgradnje nego što je bilo predviđeno našim planom.Onda smo mi u obavezi kao Služba da primjenjujemo, ako postoji neusaglašenost s našim planom s Prostornim planom TK.Što se tiče upotrebnih dozvola, nije pitanje vezano za ovaj Izvještaj, ali i to ću odgovoriti.Mislim da je najviše CIPS kriv, zato, gdje su mnogi građani pošli da prijave svoje mjesto prebivalištva otkrili da im kuća nije upisana u zemljišne knjige.Po Zakonu o zemljišnim knjigama i po Zakonu o prostornom uređenju i za građenju, u zemljišne knjige može se upisati samo objekat koji je imao upotrebnu dozvolu.Mi smo zatrpani zahtjevima za tehnički prijem stambeni objekata koji su građeni od 1976.godine, pa do 1985.-1990.godine, mada u mnogim građevinskim, ja pročitam piše dole potrebno pribaviti upotrebnu dozvolu, građani nisu znali.Tehnički prijem vrše komisije za tahnički prijem čiji su članovi diplomirani inžinjeri određene struke sa najmanje pet godina radnog iskustva i položenim stručnim ispitom.Dakle idu inžinjeri arhitentonske sturke, građevinske struke, mašinske struke, elektro struke, i za poslovne objekte zaštite od požara i zaštite na radu.Tako da komisije za velike objekte, složene objekte imaju pet do šest članova, za stambene objekte to svodimo na minimum dva, da idu građevinske ili arhitentonske struke i elektro struke.Radi pet komisija, ne ovih veliki i u komisijama imamo samo jednog mašinca koji se prijavio na konkurs, sada imamo priliku i vjerovatno ćemo ga ponavljati ponovo.Ti ljudi ne rade kod nas, dolaze u svoje slobodno vrijeme, izlaze, i kada nam dostave zapisnik koji je pozitivan onda možemo izdati odobrenje za upotrebnu.Postupak nije baš tako brz i neki su nam odustajali jer nisu bili zadovoljni sa brzinom isplaćivanja, s toga što moraju brže odgovoriti ili ne odgovoriti, a izabrali smo ih po javnom pozivu, dakle imali su uslove koje su morali ispuniti pa su po javnom pozivu.Ove godine smo pokušali maksimalno ubrzati i izdali smo do sada više od 160 upotrebnih dozvola, više nego građevinskih.Za kuće ne možemo stići i prioritet dajemo poslovnim objektima, zato što sam već maloprije rekla, da bi neko otvorio djelatnost u poslovnom prostoru mora inspekciji dokazati da ima upotrebnu dozvolu, neke ne može nikako bez upotrebne, a neke se može prijaviti da ima a to da slaže mora imati upotrebnu dozvolu.Možemo probati još komisija, ali ne možemo sve, od onih što su nam bili raspoloživi sve smo ih angažovali, dakle za svaki objekat posebno utvrđujemo komisiju koja će izaći.Nažalost Zakon nije pokrio šta sa ovim silnim objektima koji su napravljeni prije 40 godina pa ih mi sad tehnički primamo, šta primamo, ne možemo ne primiti a u suštini to je već objekat kod koga su instalacije po građevinskim standardima već za zamjene.“

Zaključena rasprava.

Nihad Krajinović, Predsjedavajući, je pročitao i dao na usvajanje zaključak, koji glasi.

Usvaja se Izvještaj o primjeni Zakona o uslovima i postupku legalizacije bespravno izgrađenih građevina.

Zaključak o davanju saglasnosti na Izvještaj o primjeni Zakona o uslovima i postupku legalizacije bespravno izgrađenih građevina je jednoglasno usvojen.

TAČKA 10

RAZMATRANJE INFORMACIJE O STARIM I IZNEMOGLIM LICIMA U STANJU SOCIJALNE POTREBE NA PODRUČJU GRADA GRAČANICA

Učesnici u diskusiji:

Mersiha Jogunčić:

„Meni je drago što ćemo ovu sjednicu završiti s ovako pozitivnom Informacijom, koja je zaista meni prikazalo pravo  stanje stvari i vidi se da se pristupilo analizi maksimalno ozbiljno, i na osnovu svih tih podataka nekako sam shvatila da su sve institucija na području Grada koje imaju dodira s tim, uključujući nevladine organizacije i naravno predvođeni svi Centrom za socijalni rad u velikoj mjeri u koordinaciji, dobro su koordinirani, informisani su, nadopunjuju, sarađuju i razmjenjuju iskustva i podatke i nekako rade upravo ono što ta naša stara populacija zaslužuje, dakle da budu tretirana i da znamo to pravo stanje stvari.Na osnovu svega ovoga prezentiranog, ja se nadam i govorila sam o tome i kada smo pričali o Izvještaju, da će sve te organizacije, udruženja, pa i javne ustanove razmotriti mogućnost osnivanja Centra za stara lica na području našeg Grada i nadam se eto i ta socijalna karta u koju vjerujem da radite, da će doprinijeti tome da ćemo možda imati i prijedlog izgradnje Centra za stara iznemogla lica.Eto toliko i hvala vam zaista na ovoj Informaciji.“

Jasminka Begović, Direktorica JU Centar za socijalni rad:

„Da samo napomenem da je ova aktivnost vezano za stara lica itekako veoma bitna i u nekakvim koordinacijama, kao što naglašava vijećnica Mersiha, i dalje je u pozicijama da se brinemo i da stvaramo bolje uslove.Vi znate da je federalnim i kantonalnim pravilnicima propisano, odnosno Federalnim pravilnikom propisani su minimalni standardi koje treba da ima jedna takva ustanova, a Kantonalnim pravilnikom propisani su uslovi i procedure koje treba da se sprovedu da bi došli do  eventualno Centra za stara lica.Naravno da bi ovdje trabalo da bi se jedan ozbiljni elaborat uradio, ispred Centra za socijalni rad, ja sam ovako za sebe malo razmišljala da bi možda trebalo uključiti udruženje penzionera, nekakvu akciju temeljitiju uraditi za neku opravdanost u narednom periodu, obzirom da Grad Gračanica ima prema posljednjim podacima 7.637 starih lica.Od toga sigurno da bi našlo svoje mjesto i prostor u tom Centru za stara lica.Samo što moramo znati da imamo mogućnost da pronađemo ko bi to bio osnivač, ko bi ima osnivački akt, obzirom na potrebno finansiranje jer znamo da i takav dom za stara lica bi trebao da ima lica koja bi bila ovlaštena i za održavanje prostora, i za zagrijavanje i normalno zatvaranje, a da ne kažem da stara lica prilikom dolaska na takav jedan objekat da bi imala potrebu i nekakve medicinske podrške, ako ništa znajući prilikom posjeta u našu ustanovu kada dođu za neki zahtjev, oni koji su pokretni i koji imaju mogućnost da se obrate u Centar, više puta imaju potrebu da se interveniše medicinski zbog razno raznih razloga.Evo u narednom periodu, pred nama je, treba raditi i mislim da svi u okruženju imamo staro lice i da znamo kakav je težak položaj kada ste bespomoćni, uz to još i bolesni, bez sredstava za život i vrata na koja pokucaju, a to je Centar za socijalni rad, treba da pruži punu podršku i u narednom periodu.“

Zaključena rasprava.

Informacija o starim i iznemoglim licima u stanju socijalne potrebe na području Grada Gračanica se prima k znanju.

Sjednica je završena u 17,01 sati.

    ZAPISNIK VODIO



       
            PREDSJEDAVAJUĆI 

        Hazim Iljazović                                                                        GRADSKOG VIJEĆA

         




       
                                          Nihad Krajinović

